ޖާދޫވި މޫނު (2) – Esfiya – Dhivehi Vaahaka Site\nޖާދޫވި މޫނު (2)\n- by unknown - 33- May 1, 2018\nފާރުކައިރީގައި އިށީނދެގެން އިނުމަށްފަހުގައި ރައްޔާން މަޑުމަޑުން އަނެއްކާވެސް ބަލާލައިފިއެވެ. ފުން ނޭވާއެއް ދޫކޮއްލަމުން އޭނާ ހީޒަލްގެ މޫޒަށް ނަޒަރު ހުއްޓާލީ ޚިއްވެ ކަމެއް ނޭނގުނެވެ. ކޮންމެވެސް ތަނަކުން ދެނުކު ކުއްޖެކޭ ހިތް ބުނަނީ ކީއްވެ ހެއްޔެވެ؟ ސިކުނޑިއަށް ބާރުލަމުން ރައްޔާން އަދިވެސް ހުރީ އެ ހިޔާލުގައެވެ.\nއެހެން އިނދެފައި ރައްޔާން ގޮސް އިށީނީ ދުރުގައި ބަހައްޓާފައި ހުރި ގޮނޑީގައެވެ. ފޯނު ވައިބްރޭޓް ވާން ފެށުމުން އޭނާ ފޯނަށް ނަޒަރު ހިންގާލައިފިއެވެ. ފޯނަށް އަރާފައިވާ ނަން ފެނުމުން ކަނޑާލުމަށްފަހު އޭނާ ހިނގައިގަތީ ތިރިއަށް ދާށެވެ. ތިރިން ފައިބައިގެން ދިޔަ ރައްޔާނަށް ތިރީގައި މާއަޑުމަޑުހެން ހީވުމުން އޭނާ ފިޔަވަޅުތަށް އަވަސް ކޮއްލަމުން ފައިބައިފިއެވެ.\n“ރައްޔު..” ދުރުން ރަޒިއްޔާ ފެނުމުން ރައްޔާންގެ ބުމަ ކައިރި ކޮއްލައިފިއެވެ.\n“ބައްޕާ..” ރައްޔާން އުނަގަނޑުގައި އަތް ވިއްދާލަމުން ހޯދާލީ ރިޔާޒެވެ. ކުރިމަތީގައި ހުރި ރަޒިއްޔާއަށް ބަލާކަށް އޭނާ ބޭނުމެއް ނުވިއެވެ.\n“މަންމާ.. ކާކު މީނަ މިގެއަށް ވެއްދީ..” ދުރުގައި ހުއްޓިހުރި ސިޔާޒާއަށް ބަލާލަމުން ރައްޔާން ބުނެލިއެވެ.\n“އެއްފަހަރުވެސް ރައްޔާންގެ މަންމަ ދައްކާ ވާހަކަ އަޑު އަހާލަބަ..” ސިޔާޒާ ބޭނުންވީ އެދެމައިންނަށް ފުރުސަތު ދޭށެވެ.\n“މަންމަ މިއައީ ވަރަށް ބޮޑު ކަމަކު ކިޔަން ވެގެން.. މީތިމީ ރާއި” ކައިރިއަށް ޖެހިލަމުން ރަޒިއްޔާ އުޅުނީ ރައްޔާންގެ އެތުގައި ހިފާލާށެވެ. ނަމަވެސް ރައްޔާން ފަހަތަށް ޖެހިލަމުން ދެއަތް މައްޗަށް ނެގި ގޮތުން ރަޒިއްޔާ ފުންކޮށް ރައްޔާންގެ ލޮލަށް ބަލާލައިފިއެވެ. އެލޮލުން ފެންނަނީ އޭނާއަށްޓަކައި ނަފުރަތެވެ.\n“އަހަރެންގެ މަންމަ އެހެރީ..” ދުރުގައި ހުރި ސިޔާޒާއަށް އިޝާރާތް ކޮއްލަމުން ރައްޔާން ބުނެލިއެވެ.\n“ރައްޔާންއަށް ދޭން ރާއި އެއްޗެއް ދީފަ އޮތީމަ މިއައީ..” ރަޒިއްޔާގެ އަތުގައި އޮތް ކުޑަކުޑަ ފޮށި މޭޒުމަތީގައި ބާއްވަމުން ގެއިން ނިކުންނަން ހިނގައި ގަނެފިއެވެ. އޭނާ ދިރިއުޅުމުގެ އެއްވެސް ބޭނުމެއް ނެތެވެ. ދުނިޔޭގައި ލޯމަތީގައި ފެންނަން ހުރި ދަރިފުޅުވެސް އޭނާއަށް ކުރަނީ ނަފުރަތެވެ. އެހެން ނުވާންވި އެއްވެސް ސަބަބެއް ނެތެވެ.\nރަޒިއްޔާ ގެއިން ނިކުތްތަން ބަލަން ހުރެފައި ރައްޔާން މޭޒުމަތީގައި ބަހައްޓާފައި ހުރި ފޮށީގައި ބާރަށް އަތުން ޖަހާލައިފިއެވެ. ބުރައިގެންދިޔަ ފޮށީގެ ތެރެއިން އެއްޗެއް ޓައިލްސް މަތީގައި ޖެހިފައި ބުރައިގެން ގޮސް ޖެހުނީ އޭނާގެ ފައިގެ ބުޑުގައެވެ. ވިދަ ވިދައި އޮތް އޭތި ނަގަމުން ރައްޔާން އޭގެއަށް ފުންކޮށް ބަލާލައިފިއެވެ. އެއީ4ވަރަކަށް ކެރެޓްގެ މޮސަނައިޓްއެކެވެ. ޕިއަރ ކަޓްގައި އެއަގުހުރި ޖަވާހިރު ފެންނަލެއް ވަރަށްވެސް ލޯތްބެވެ. އޭގެ ވަށައިގެން ޖަހާލާފައިވާ ކުދިކުދި ޖަވާޖިރުތަކުން އޭގެއަށް އިތުރު ފުރިހަމަ ކަމެއް ގެނެސްދެއެވެ. މިހާ އަގުބޮޑު އަނގޮޓިއެއް ރާއިފް އޭނާއަށް ދޭންވީ ކީއްވެ ހެއްޔެވެ؟ އޭނާއަކީ އަންހެން ކުއްޖެއްވެސް ނޫން ވިއްޔާއެވެ؟ ރައްޔާން އޭތި ވަށައިފެން ބަލައިލީ އޭގެއަށް ގޮތެއްވެފައި އޮތްތޯއެވެ. ނަސޫބަކުން ގޮތެއް ވެފައެއް ނެތެވެ.\n“ވާއު ދޮންބޭ.. ހޫޒް ދަ ލަކީ ގަރލް” އީލާފް އައިސް ރައްޔާން އަތުން އަނގޮޓި ޖަހައި ގަންނަމުން ބުނެލިއެވެ.\n“ލާފް.. ތީ ރާއީގެ އެއްޗެއް….” ރައްޔާން އޭތި ފަރުވާތެރި ކަމާއެކު އޭނާގެ ވޮލެޓަށް ލަމުން ބުނެލިއެވެ.\n“އޯހް… އޭތި ހާދަ އަގުބޮޑު ވާނެއޭ.. މޮސަނައިޓް އަކީ ވަރަށް މަދުން ލިބޭ ޖަވާހިރެއް ދޯ…” ލާފް އެހެން ބުނެފައި ރައްޔާންގެ ފަހަތުން ހިގައިގަނެފިއެވެ.\n“ޔެސް..” މީގެ ފޮށި ހޯދަ ދީބަލަ ލާފް..” ރައްޔާން އެހެން ކިޔާފައި ގުދުވެ އެކި ތަންތަން ބަލަން ފެށިއެވެ.\nފޮށި ނުފެނުމުން ރައްޔާން ވަނީ ކޮޓަރިއަށެވެ. އެހެން ފަހަރު ފަހަރާ ތަފާތަށް މިފަހަރު ރަޒިއްޔާ އޭނާއާއި ޒުވާބު ކުރާކަށް ނޫޅުނެވެ. އެހެންނާ ކޮންމެ ފަހަރަކު ރާއިފް ކައިރިއަށް ދިއުމަށް އެދި ނޫނީ އެއީ ކޮއްކޮ ކަމަށް ބުނެ އެއްޗެހި ކިޔާނެއެވެ. ރާއިފްގެ މަރުގެ ހަބަރު އޭނާއަށް ލިބުނީ ކޮއްކޮ މަރުވިތާ ދެދުވަސް ފަހުންނެވެ. ކޮއްކޮއާއި ރައްޔާގެ އުމުރުގައި6އަހަރުގެ ފަރަގު ހުރެއެވެ. ނަމަވެސް އެންމެ ކުޑަ ދުވަހުން ފަށައިގެންވެސް އޭނާ ބަލާ ބޮޑުކުރީ ބައްޕައޭ ބުންޏަސް ދޮގަކަށް ނުވާނެއެވެ.ރަޒިއްޔާ ދެކެ ފޫހިވަނީ އެހެންވެއެވެ. ރާއިފްދެކެވެސް އޭރު އާދެވުނީ އެރުޅިއެވެ. ނަމަވެސް ރާއިފް އަބަދުމެ ދޮންބެ ވެގެން އުޅުމުގެ ސަބަބުން ރައްޔާންގެ ހިތް ކޮއްކޮއަށް މަޑުވިއެވެ. ނަމަވެސް އެކަން ރާއިފަކަށް އޭނާ ނުދައްކައެވެ. ރާއިފްގެ މަތިން ހަނދާން ވުމުން ރައްޔާން ބޭއިހްތިޔާރުގައި ހުނިތުން ވެވިއްޖެއެވެ.\nރައްޔާން ފޯނުން މެސެންޖަރ ހުޅުވާލަމުން ރައިފްގެ މެސެޖްތައް ހާވަންފެށީ ކީއްވެކަމެއް ނޭނގުނެވެ. އެތައް ސަތޭކަ މެސެޖް ތަކެއްގެ ތެރެއިން މީގެ ދެއަހަރު ކުރީގެ މެސެޖްތައް ރައްޔާން ބަލާލިއެވެ. ރާއި ޖަހާފައި ރައްޔާން އޭނާގެ ނަން ބަދަލު ކުރުމުން ރާއިފް އުފަލުން އުޅުނުގޮތް މަތިން ހަނދާންވުމުން ރައްޔާން ބޭއިހްތިޔާރުގައި ހިނިތުން ވެވިއްޖެއެވެ.\nރާއި: ދޮންބޭ.. މިކޮޅަށް އަންނަނީ ކޮންއިރަކުންތަ؟\nރައްޔާން: ބޭނުމެއް ނޫން ދާކަށް…\nރާއި: ދޮންބެ ދެކިލާ ހިތްވަނީ.. ދޮންބެއަށް އޮތް އެއްޗެއްވެސް އޮންނާނެ.\nރާއި: ދޮންބެ ދެރަވާވަރުގެ ކަމެއް ކުރެވުނިއްޔާ މާފަށް އެދެން.\nރާއި: ވާހަކަ ދައްކަބަލަ ދޮންބޭ…\nމެސެޖްތައް ކިޔަމުން ދިޔަ ރައްޔާނަށް ހުއްޓުމެއް އައީ ކޮޓަރީގެ ދޮރު ހުޅުވުނު އަޑު އިވުމުންނެވެ. އެތެރެއަށް ވަދެގެން އައި ސިޔާޒާ ފެނުމުން ރައްޔާން ފޯނު ޖީބަށް ކޮއްޕާލިއެވެ. ސިޔާޒާއައިސް ކައިރީގައި ހުރި ސައިޑް ޓޭބަލް މަތީގައި ކުޑަ ފެހި ކުލައިގެ ފޮއްޓެއް ބަހައްޓަމުން ބޭރަށް ހިނގައްޖެއެވެ. ރައްޔާން އަވަހާއި ފޮށި ނަގަމުން އޭތި ހުޅުވާލައިފިއެވެ. ވަކި ހާއްސަކަމެއް ނެތުމުން ރައްޔާން ވޮލެޓުން އަނގޮޓި ނަގަމުން އެފޮއްޓަށް ލައިފިއެވެ.\nރައްޔާން އަނެއްކާވެސް ފޯނުން ރާއިފްގެ މެސެޖްތައް ހުޅުވާލިއެވެ. އެއީ ރާއިފް ގެ އެންމެ ފަހު މެސެޖެތަކެވެ. ރަޒިއްޔާ ބުނި ގޮތުގައި ރާއިފް އެންމެ ފަހުން ވާހަކަ ދެއްކީ އޭނާއާއެވެ. ނަމަވެސް އެ މެސެޖަށް ރައްޔާނަކަށް ޖަވާބެއް ނުދެނުވުނެވެ. ޓެސްޓު ދުވަސްކޮޅު ކަމުން އޭނާ އުޅުނީ އެދުވަސްތަކުގައި މުޅިންހެން ފޮތްތަކާއި ވެގެންނެވެ.\nރާއި: ބްރޯ.. އަމް ލީވިން ސަމްތިން އެންޑް ސަމްވަން ބިހައިންޑް.. މޭބީ ޔު ވިލްބީ އޭބަލް ޓު ކާމް ހަރ..\nރާއި: އައި ކުޑުންޓް ޕްރޮޓެކްޓް ހަރ\nއެއީ އެންމެ ފަހު މެސެޖެވެ. ރައްޔާން އަދިވެސް އެއްފަހަރު އަނގޮއްޓިއަށް ބަލާލަމުން ހިނިތުން ވެލިއެވެ. ރާއިފް އެބުނާ އެއްޗަކީ މި އަނގޮއްޓި ހެއްޔެވެ؟ މީހެ ހައްޤު ވެރިޔާ ކޮބައިބާވައެވެ. އޭގެއަށް ބަލަން އޮތް ރައްޔާނަށް ނިދުނު އިރެއްވެސް ނޭނގުނެވެ. ކުއްލިއަކަށް ހޭލެވުނީ ގުގުރާ އަޑު ކަންފަތުގައި ޖެހުމުންނެވެ. މޫނުމަތީގައި ހުރި ދާތިކިތަކުން ރައްޔާންގެ ރީތިކަން ދެގުނަ އިތުރުވާ ކަހަލައެވެ. އަދިވެސް އެހަނދާންތައް އޭނާ ދޫކޮށް ނުދާފަދައެވެ. ވަޔާއެކު ކޮޓަރި ތެރެއަށް ވަންނަމުން ދިޔަ ފެންތިކިތައް ފައިގަޖެހުމުން ރައްޔާން އަވާހައި ތެދުވެގެން ގޮސް ފޮތިތައް ކަހާލައިފިއެވެ. ބިއްލޫރި ގަނޑުގައި ބޯ ޖައްސާލަމުން ރައްޔާން ވާރޭ ވެހެމުން ދިޔަ މަގަށް ނަޒަރު ހިންގާލިއެވެ.\nކުޑައިރުއްސުރެވެސް ރައްޔާނަށް ފެންނަމުން ދިޔައީ މަންމަ އޭނާއާއި މެދު ފަރުވާ ކުޑަ ކުރާ މަންޒަރެވެ. އޭނާގެ ހުރިހާ ކަމެއްހެން ކުރަމުން އައީ ބައްޕައެވެ. ހަނދާން ހުންނަން ފެށީއްސުރެވެސް މަންމަ އަތުން ކޭ ހަނދާނެއް ނުވެއެވެ. ގޭގެ ޓައިލްސް ގަނޑުމަތީގައި އިށީނދެގެން އިން ރައްޔާން ދޮރާއި ދިމާލަށް ބަލާލީ މަންމަ ރޮމުން އަންނަތަން ފެނުމުންނެވެ. ވެގެން އުޅޭ ގޮތެއް އެޅަސިކުނޑިއަށް ނޭނގުނު ނަމަވެސް ކޮންމެވެސް ކަމެއް ގޯސް ވެއްޖެކަން އެނގުނެވެ. ރާމިޒު އަވާހާއި އައިސް ރައްޔާން އުރުގައި ޖަހާލައިގެން ނިކުތީ ރަޒިއްޔާގެ ފަހަތުންނެވެ. ދެގަޑިއެއްހާއިރު ފަހުން ރައްޔާނަށް ފެނުނީ އޭނާގެ ކާފަ ހުދު ފޮތިން އެއްކޮށް ފޮރުވާލާފައި ވާތަނެވެ. ހަމައެކަނި މޫނު ފެންނަ ގޮތަށް އޮތްއިރު ކާފަގެ މޫނުގައިވަނީ ހިނިތުން ވުމެކެވެ.\nރަޒިއްޔާގެ ބައްޕަ ވަޅުލާފައި އައިސް އެންމެ ފުރަތަމަވެސް ރިޔާޒްގެ ކައިރިން އެދުނީ ވަރިއަށެވެ. މިވީ ހައަހަރު ދުވަހުވެސް އޭނާ ރިޔާޒްއާއެކު އުޅުނީ ބައްޕަގެ ނުފޫޒުންނެވެ. އެންމެ ފަހަރަކުވެސް ކުޑަކުޑަ ފަސް އަހަރަށްދާ ރައްޔާނެއް އޭނަގެ ހިތަކަށް ނޭރިއެވެ. ރިޔާޒް މާގަދަ ދައްކާކަށް ނޫޅުނެވެ. ދެމީހުން އަރާރުން ވުމުގެ ބަދަލުގައި ރިޔާޒް އަމިއްލައަށް ކޯޓަށް ގޮސް ވަރި ކޮއްދިނެވެ. ނަމަވެސް ރިޔާޒް ވަރިކޮށްދިނީ ރަޒިއްޔާ ރައްޔާން ބަލާ މަތިންނެވެ.\nރަޒިއްޔާ އާއިއެކު އާގެއަކަށް ދެވުނު ނަމަވެސް ރައްޔާނަށް އެއްވެސް ހިތްހަމަ ޖެހުމެއް ނުލިބުނެވެ. ކިތަންމެ ކުޑަ ނަމަވެސް މަންމަ އޭނައަށް ބަލާ ފޫހި ނަޒަރު އެކުޑަ ސިކުނޑިއަށް ވިސްނެއެވެ. ނަމަވެސް ރައްޔާން މަންމައާއިއެކު އުޅެހިތުން ރައްޔާން އަބަދުވެސް ހުންނަނީ ހިނިތުން ވެފައެވެ. ރަޒިއްޔާއާއި ހިލާފަށް ރަޒިއްޔާގެ މިހާރުގެ ފިރިމީހާ ރައްޔާނާއި ވަރު ހުރެއެވެ. ކުޑަވެފައި ފުއްކޮށް އިންނަ ގޮތުން ލޯބު ނުވާނީ ކާކު ހެއްޔެވެ؟ ގިނަ ދުވަސް ވަމުން ދިޔަ ވަރަކަށް ރައްޔާނަށް ފާހަގަވީ މަންމަގެ ބޮޑު ވަމުންދިޔަ ބަނޑެވެ. މަންމަ އެކަމާއި އުފަލުން އުޅޭވަރެވެ. ނަމަވެސް އޭގެ ދެތިން ދުވަސް ފަހުމް ރިޔާޒް އެގެއަށް އަތުވެއްޖެއެވެ. އޭރު ހާމިދުވެސް ގެއަކު ނޫޅެއެވެ.\n“ރިޔާޒް… އަހަންނަށް މިއުޅެނީ ދަރިއަކު ލިބެން..” ބަނޑުގައި ލޯބިން ފިރުމާ ލަމުން ރަޒިއްޔާ ބުނެލިއެވެ.\n“އަހަންނަކަށް ރައްޔާނެއް ނުބެލޭނެ.. އަހަރެންގެ މި ދަރިފުޅަށް އެއްވެސް ކަމެއް އުނިވާކަށް ބޭނުމެއް ނޫން..”\n“ބަލަ ދެން ރައްޔާނަކީ ކާކުގެ ދަރިއެއްތަ؟ އެކުއްޖާއަށް މިވީ ހައަހަރުގެ އުނިވި ކަންތަކޯ…” ދުރުގައި އެމަންޒަރު ބަލަންހުރި ރައްޔާނަށް އިޝާރާތް ކޮއްލަމުން ރާމިޒު ބުނެލިއެވެ.\n“ރައްޔާން ބަލާކަށް އަހަރެން ބޭނުން ނުވާކަން އެންމެ ފިރަތަމަވެސް އެނގޭނެ ރިޔާޒަށް.. އޭނަ ދެކެ އަހަރެން ކުޑަކޮށްވެސް ލޯތްބެއް ނުވޭ…” ކައިރިއަށް ދުވަމުން އައި ރައްޔާނަށް އެއަޑު އިވުމުން މަޑު ޖެހިލައިފިއެވެ. ރައްޔާން އެހައި ބާރަށް ދުވެފައި ދިޔައީ މަންމަ ކައިރީގައި އަހާފައި ވާރެއާއި ތެމެން ދާށެވެ.\n“ރަޒިއްޔާހައި ނުބައި މައެއް އަހަރެން ނުދެކެން.. ކައިރިން ނިކަން އެކުޑަ ފުރާނައަށް ބަލާލަބަ.. އޭނާ ހީވަނީ ރަޒިއްޔާހެން.. ކުޑަވެސް ތަފާތެއް ނެތް.. އަހަރެން ބަލާނަން ތިދަރިއަށް ރަޒިއްޔާއަށް ދެވޭ ލޯތްބެއް؟ ރަޒިއްޔާއަށް ވާނެ މޮޅެއް އަހަރެން ބަލާނަން އެހާ ކުޑަ ކުއްޖެއްގެ ހިތުގަ ޖައްސާފަ.. އަހަރެންގެ ލޮލުން ދެކެން މަންމާއޭ ކިޔާފަ ގޮވާލުމުން ރަޒިއްޔާ ރައްޔާން ދުރަށް ކޮއްޕާލާ މަންޒަރު.. ރަޒިއްޔާގެ ބައްޕަ ބުނެގެން އަހަންނާ އިނަސް ރައްޔާނަށް އެހެން ހެދުމުހެ ހައްޤެއް ނޯންނާނެސ” ލޮލުން ތިރިއަށް ވެއްޓުނު ކަރުނަތިކި ފުހެލަމުން ރިޔާޒް ރައްޔާން އަތުގައި ހިފާލަމުން އެގެއިން ނިކުމެގެން ހިނގައްޖެއެވެ. ފަހަތުން ރަޒިއްޔާވެސް ނިކުތީ ހާމިދުގެ އަޑު އިވުމުންނެވެ.\n“ރަޒީ ކީއްވެ ރައްޔު އެގެންދަނީ..” އައްމާރު އެހެން ބުނަމުން ރައްޔާން ކައިރިއަށް ދާން ހިނގައި ގަނެއްޖެއެވެ. އޭރު ވާރޭ ތެރޭގައި ރާމިޒު ރައްޔާން ގޮވައިގެން ވަކި ހިސާބަކަށް ހިނގައްޖެއެވެ. އައްމާރުރުވެސް ދުވެފައި ކަހަލަ ގޮތަކަށް ގޮސް އެހިސާބަށް ހުއްޓުނު ތަނާހެން ރައްޔާން އެމީހުންގެ އަތުން ނެއްޓި ގަނެގެން ދުއްވައިގަތީ ރަޒިއްޔާއާއި މިދާލަށެވެ. ކޮންމެ ގޮތަކަށް ކަންތައް ވިއަސް އަދިވެސް އޭނާ ބޭނުންވީ މަންމައެވެ. ދުރުން ދުވެފައި އައި ރައްޔާން ބައްދާލީ ރަޒިއްޔާގެ ބަނޑުގައެވެ. އޭރު ރަޒިއްޔާވެސް ހުރީ ކުޑައެއް ހިފައިގެން ނިކުމެއެވެ. ރައްޔާން އައިސް ބައްދާލި ވަގުތާއި ރަޒިއްޔާގެ ބަނޑު ތޮޅިލީ އެއްވަގުތެއްގައެވެ. އުފާވި ނަމަވެސް އޭނާ ފޫހިވީ ރައްޔާން އޭނާގެ ގައިގައި ބެއްދުމުންނެވެ. ވަގުތުން އެކުއްޖާގެ ކޮނޑުގައި ހިފާ މަގުމައްޗަށްވާ ގޮތަށް ރަޒިއްޔާ ފޮޅުވާލައިފިއެވެ. އަލި ގަދަގަދަކޮށް ވިދާލުމާއެކު ބަރަށް ދުއްވާފައި އައި ކާރެއްގައި ޖެހި ރައްޔާން ބުރައިގެންވެސް ދިޔައީ އެވަގުތުއެވެ. ހަމައެއާއެކު ބާރު ގުގުރިއެއްވެސް ޖަހާލައިފިއެވެ. ކާރުގައި ހުރި މީހާ ދުވަފައި ކަހަލަ ގޮތަކަށް އައިސް ކުޑަކުޑަ ރައްޔާންގެ ކައިރިއަށް ހުއްޓިއްޖެއެވެ. ހަރަކާތެއް ނުގެނިވިފައި ހުރީ ރަޒިއްޔާއަށެވެ. އައްމާރު ދުވަމުން އައިސް މީހަކަށް ބެލުމެއްނެތި ރައްޔާން ނަގައިގަނެގެން ދުއްވައި ގަނެއްޖެއެވެ. ރިޔާޒުވެސް އޭނާގެ ފަހަތުން އެބާރު މިނުގައި ހަމަ ދުއްވައި ގަނެއްޖެއެވެ.\n“ރައް.. ރައް…” ރަޒިއްޔާއަސް ބެލެމުން ދިޔައީ އޭނާގެ ދެއަތަށެވެ.\nރަޒިއްޔާ ހޮސްޕިޓަލަށް ދިޔައީ ރައްޔާންގެ އޮޕްރޭޝަން ނިމި އެކުއްޖާ ހޭއަރާހައި އިރުންނެވެ. އައްމާރު އަދިވެސް ހުރީ ހޮސްޕިޓަލުގައެވެ. ރުއިމުގެ ސަބަބުން ރަޒިއްޔާގެ ބަނޑުގައިވެސް ވަނީ ކުޑަ ތަދެއް ހިފާފައެވެ. ފުރަތަމަ ފަހަރަށް ރަޒިއްޔާގެ ހިތުގައި ރައްޔާނަށް ގޮތެއް ވެދާނެ ކަމުގެ ބިރު ހީވާން ފަށައިފިއެވެ. ނަމަވެސް ހާމިދަކީ ރަނގަޅު ޑޮކްޓަރަކަށް ވުމުން ކުޑަކޮށް ނަމަވެސް ހިތްހަމަ ޖެހުނެވެ.\nރަޒިއްޔާއަށް އެހިސާބަށް ދެވުނު އިރުގައި އައްމާރުއާއި ރިޔާޒްހުރީ ޑޮކްޓަރާއި ވާހަކަ ދައްކާށެވެ. ރަޒިއްޔާއަކީވެސް ރަނގަޅަށް ކިޔަވައިގެން ހުރި މީހެއްކަމުން އެމީހުން ދައްކަމުން ދިޔަ ވާޙަކަ އެނގުނެވެ. ރަޒިއްޔާ ކިޔެވީ އެދާއިރާއިން ކަމުން އޭނާވެސް އައިސް ރައްޔާންގެ ވާހަކަ އަހައިލިއެވެ.\n“ރިޔާޒް..” ރަޒިއްޔާއަށް ފުރިހަމަ ނުކުރެވިގެން އުޅެނިކޮށް ރިޔާޒް އަތުން މަނާ ކޮއްލައިފިއެވެ.\n“މިއަދުން ފެށިގެން އަހަރެންގެ ރައްޔާންގެ ހުންނާނީ ހަމައެކަނި ބައްޕައެއް..” ރިޔާޒްގެ އެންމެފަހު އިއްވުން އިއްވާލިއެވެ. އެހެން ނުވާންވި ސަބަބެއްވެސް ނެތެވެ. ދޮންމަންމަ އެއްޗެސް ދޮންދަރިއަކާއި މެދު އެފަދައިން ކަންތައް ނުކުރާނެއެވެ.\n” ރައްޔު ހޭއަރައިފި..” ރޮވިފައި ހުރި ސިޔާޒާ އެހެން ބުނުމުން އެންމެ ފުރަތަމަ ދޮރުން އެތެރެއަށްވަނީ ރަޒިއްޔާއެވެ. ކުޑަކުޑަ ރައްޔާން އޭރު ދެފައި ވައްކޮށް ލައިގެން އިނީ އަތަށް ބަލާށެވެ. ކަނާތުގެ ކޮނޑާއި ދިމާލުން ބަނދެލެވިފައިވާ ގޯޒް ފޮތިތަކުގައި ހިފަހައްޓައިގެން އިންއިރު އެކުއްޖާގެ ލޮލުގައިވަނީ ކަރުނައެވެ. ރަޒިއްޔާގެ ހިތް ފުރަތަމަ ފަހަރަށް ރޫރޫ އަޅައިގަތެވެ. ކިތަންމެ ކުޑަ ނަމަވެސް އެލޮލުން ފެންނަމުން ދިޔަ ރުޅި ވެރިކަން އޭނާއަށް ފާހަގަވިއެވެ. އަތަށް ބަލަމުން ދިޔަ ގޮތުން ހީވަނީ އެފޮތިތަށް ދެންމެ ދެންމެ ނައްޓާލަ ފާނެ ހެންނެވެ.\n“އަތް ނުލާ…” ރަޒިއްޔާ ދިއްކޮލި އަތުގައި ނުޖެހެން ވެގެން ރައްޔާން ހަޅޭއްލަވައި ގަނެއްޖެއެވެ. ހީވަނީ ބިރެއް ފެނުނު ހެންނެވެ. ދުރުން ދުވެފައި އައިސް އައްމާރު މަޑުމަޑުން ތުރުތުރު އަޅަމުން ދިޔަ ރައްޔާންގެ ކޮނޑުގައި ހިފަހައްޓާލިއެވެ. އެއާއެކު ރައްޔާންގެ މޫނަށް އަނދިރިވާން ފަށައިފިއެވެ. ނަމަވެސް އަދިވެސް ކުރިމަތިން އޭނާއަށް ފެންނަމުން ފިޔައީ އޭނާގެ ހިތްހަރު މަންމައެވެ.\nގަދައަށް ވިދާލުމާއެކު މުނި ކޮޓަރީގެ ތެރެއަށް އަލި އެޅިގެން ދިޔައެވެ. ބިއްލޫރި ގަނޑުގައި ބޯ ޖައްސާލައިގެން ހުރި ރައްޔާން ބަލަމުން ދިޔައީ އޭނާގެ އަތުގައިވާ ލަކުނަށެވެ. ދުރުން ބަލާލާއިރު ހީވަނީ ވީދައިގެން ގޮސްފައިވާނެހެވެ. އެތަނުގައި ފިރުމާލަމުން ރައްޔާން އުޅުނީ ފޮތިތަށް ކަހާލާށެވެ. ނަމަވެސް ދެވަނަ ސިކުންތުގައި އެއަތަށް މަޑު ޖެހުމެއްއައީ ކުރިމަތިން ހުރި ގޭގެ ހަތްހަނަ ބައި މި ދަންވަރުގައި ދިއްލާފައި ހުރުމުންނެވެ. ގޮނޑިއެއް ބަހައްޓައިގެން ބޭރުގައި އިން އަންހެންކުއްޖާ އިންގޮތުން ހީވަނީ މީހަކު ގަލުން ހަދާފައި އިން ބުދެއް ހެންނެވެ. އެއްފައި މައްޗަށް އަނެއްފައި ލައިގެން އިންއިރު އެބުޅި އިސްތަށިގަނޑު ކޮނޑުމަތިން ދެފަރާތަށް ވިހުރިފައި އޮތެވެ. ވެހެމުންދިޔަ ވާރެއަށް އަތްނެރެގެން ހުރިއިރު އެމޫނުގައި އެއްވެސް ދިރުމެއް ނުވެއެވެ. އެހައި ދުރުންވެސް ރައްޔާނަށް އޭނާގެ ކޯތާފަތްމަތިން ތިރިއަށް ވެއްޓުނު ކަރުނަ ތިކި ފެނުނެވެ.\n“ހީޒަލް..” ކުރިން ދުވަހަކު އީނާޝް އެނަން ބުނި ހަނދާންވެގެން ރައްޔާނަށް ބުނެވުނެވެ. އެނަމަކީ އޭނާ ދަންނަ ނަމެކޭ ހިތްބުނަނީ ކީއްވެ ހެއްޔެވެ؟\nގަޑިއަށް ބަލާލަމުން ރައްޔާން އަވަހަށް އެނދަށް އަރައި އޮށޯވެއްޖެއެވެ. އެނދުގައި ބުރަކަށި ޖެހުމާއެކު ރައްޔާންގެ ލޯ މެރިއްޖެއެވެ. ހެންދުނު ހޭލެވުނީ ސިޔާޒާ ދޮރުގައި ތަޅާއަޑަށެވެ. ފަޔަށް ލެވޭހައި ބާރެއް ލާފައި ދުއްވައިގައީ ފާހާނާ ދިމާއަށެވެ. ދޮރު ހުޅުވާކަށްވެސް ނޫޅޫނެވެ. އަވަހަށް ޔުނިފޯރމް ގަޔަށް މަހާލަމުން ރައްޔަން އެންކަލްއަށް އަރާލިއެވެ. ތޮފި ކިހިލިފަތްދަށަށް ޖަހާލަމުން ރައްޔާން ތިރިއަށްދާން ހިނގައި ގަނެއްޖެއެވެ. ސިޔާޒާ ގޮވާލުމުންވެސް މަޑު ކުރާކަށް ނޫޅޫނެވެ. އޮފިސަރއަކަށް ވިތާ މިވީ އަދި އެންމެ ދެ ހަފުތާއެވެ. މިހާ އަވަހަށް ގަޑިވެސް ޖެހުނީއެވެ. ހާސްވެފައި ހުރިވަރުން ރައްޔާނަށް ސައިކަލުވެސް ދުއްވުނީ ތަންކޮޅެއްބާރަށެވެ. ބަންޑާރަ ކޮށި ކައިރީގައި ސައިކަލު ޕާކުކޮއްލަމުން ރައްޔާން ފިޔަވަޅުތައް އަވަސް ކޮއްލީ ދެންވެސް އަވަހަށް އެތެރެއަށް ވަދެވޭތޯއެވެ. ނަމަވެސް އެ ފިޔަވަޅުތަކަށް ހުއްޓުމެއްއައީ ފިނިފިނި އަތަކުން އޭނަގެ މުލައްދަނޑީގައި ހިފެހެއްޓުމުންނެވެ.\n“އެކްސްކި….” ފަހަތަށް އެނބުރުނު ރައްޔާންގެ ދުލުގައި ހީވީ ތަޅެއް ލެވުމު ހެންނެވެ. އެއީ ދެވަނަ މީހެއް ނޫނެވެ. ހީޒަލްއެވެ. ކޮންމެ ދުވަހަކުހެން އޭނާ ވަގަށް ބަލާ އަންހެން ކުއްޖާއެވެ. އަނެއްކާ އެކަން އޭނާއަށް އެނގުނީ ބާވައެވެ.\n“ތިއައީ ތަ؟؟” ލޮލަށް ފުރައި ކަރުނަ އަޅައިގެން ހުރެ ހީޒަލް އެހެން ބުނުމުން ރައްޔާން ދެބުމަ ކައިރި ކޮއްލިއެވެ. ހީޒަލްގެ އަތް އޭނަގެ އަތުން ނައްޓުވައިލަމުން ރައްޔާން އުކުޅުގައި އަތް ވިދެލިއެވެ.\n“ކާކުތީ..؟” ނަން އެނގި ހުރެވެސް ރައްޔާން ކޮއްލީ ސުވަލެކެވެ. ހީޒަލް އަތް ނަގައި ރައްޔާންގެ މޫނުގައި އަތް ހިންގާލިއެވެ. މަގުމަތިން ހިނގަމުން ދިޔަ މީހުންތައް ލޯތައްވެސް ދިޔައީ އެދެމީހުން ހުއްޓެމުންނެވެ. ކުއްލިއަކަށް ރައްޔާން ހީޒަލްގެ އަތް އޭނާގެ މޫނާއި ދުރުކޮއްލިއެވެ. މަޑުމަޑު ގިސްލުމަކަށް ބަދަލުވެގެން ދިޔަ އެއަޑު ރައްޔާންގެ އެތެރެހަށި ރޫރޫ އަޅުވާލިއެވެ. ގައިގެ ހުރިހާ ލޯލިތައް ކޮޅަށްޖެހުނެވެ.\n“އައި ޑޯންޓް ވޯންޓް ވޭކް އަޕް.. އަދި އެއްފަހަރު ބަލާލަން ބޭނުން…” ހީޒަލް ގޮވަމުން ދިޔަ މޮޔައެއް އެއްވެސް ވަރަކަށް ރެއަކާނުލައި ހުރި ރައްޔާން ވަށައިގެން ބަލާލައިފިއެވެ. ހީޒަލް މަޑުމަޑުން ރައްޔާންގެ މެދުހަށީގައި ބައްދާލަމުން މޭމަތީގައި މޫނު ފޮރުވާލައިފިއެވެ. އެކަމަކީ ހީޒަލަށް އާކަމެއް ހެނެއް ހިއެއް ނުވެއެވެ. ނަމަވެސް ރައްޔާން ހުރީ ނޭވާ ހިފަހައްޓާލައިގެންނެވެ. އެހެން ނުވާންވި ސަބަބެއްވެސް ނެތެވެ. ނުވެސް ދަންނަ ކުއްޖަކު އެހެން ގާތް ވުމުން ކޮންމެ މީހަކުވެސް ހުންނާނީ އެފަދަ ހާލެއްގައެވެ.\n“އޯ… ކޭ..” ބާރަށް ހިފަހައްޓައިގެންހުރި ހީޒަލްގެ ހަށިގަނޑު ކުރިއަށްވުރެ ބަރުހެން ހީވުމުން ރައްޔާން މަޑުމަޑުން ފަހަތަށް ޖެހިލައިފިއެވެ. އެއާއެކު ރުލެއްވެސް ނެތި ހީޒަލް ދެމުނީ ރައްޔާންގެ އަތުގެ ތެރެއަށެވެ. ސިފައިންގެއަށް ވަނުމުގެ ބަދަލުގައި މީހެއްގެ އެހީގައި ރައްޔާން މަސައްކަތް ކުރީ ހީޒަލް ހޮސްޕިޓަލަށް ގެންދާށެވެ.\nހޮސްޕިޓަލުގައި ހުރި ރައްޔާން މަޑުކޮއްލައިގެން ހުރީ ހީޒަލްގެ މައިންބަފައިން އަންނަ ދެނެވެ. ގޮނޑީގައި އިންއިރު ރައްޔާން ވިސްނެމުން ދިޔައީ ޙީޒަލްގެ ހަރަކާތްތަކާއި މެދުގައެވެ. ހީޒަލްއަށް އެއީ އާކަމެއްހެނެއް ހިއެއް ނުވެއެވެ. އަބަދުމެ ކުރާކަމެއްހެން އެކުއްޖާ ހުރީ އެކަމަށް އާދަވެފައެވެ.\n“ރައްޔު..” ކުރިމަތީގައި ހުރިމީހާ އެހެން ގޮވާލުމުން ރައްޔާން އިސްއުފުލާ ބާލާލައިފިއެވެ. ރައްޔާނަށް އެމީހާ ނޭނގުނު ނަމަވެސް އެމީހަކަށް ރައްޔާން އެނގިއްޖެއެވެ.\n“ނޭނގުނު..” ރައްޔާން ތެދުވަމުން ހިނިތުން ވެލިއެވެ. އެމީހާގެ އިސްތަށިގަނޑުގައި ނުރަ ޖަހައިފައި ހުރި ނަމަވެސް މޫނުމަތިން އެހާމެ ރީއްޗެވެ. ރައްޔާން ބުމަ ކައިރި ކޮއްލީ ނަން ހަނދާނަށ އަންނަން ފެށުމުންނެވެ. ނަމަވެސް ދުލަކަށް ނައެވެ.\n“ހައުޒް މައި ފްލަފީ…” އެއަޑު އިވުމާއެކު ރައްޔާން އެމީހާގެ ގައި ބައްދާލިއެވެ.\n“ކުޑަ ބައްޕާ…” އައްމާރު ގައިން ދޫކޮއްނުލާ ހުރެ ރައްޔާން ބުނެލިއެވެ. މަންމަ ކައިރީގައި އުޅުނު އިރުގައި ރައްޔާން އެންމެ ހިތްހަމަ ޖެހުނީ އައްމާރު އެހެން ގޮވަލުމުންނެވެ.\n“ކިހިނެއް ކުޑަ ބައްޕައަށް އެނގުނީ؟ ” ހުރިހާ ދަތްތައް އެއްކޮށް ދައްކާލައިގެން ހުރެ ރައްޔާން އަހާލައިފިއެވެ.\n“ކިހިނެއް ނޭނގި ހުންނާނީ.. ރާއި ހީވަނީ ހަމަ ރައްޔާންހެން.. އެއްވެސް ތަފާތެއެނެއް..” އެމޫނުގައިވި ހިނިތުންވުން ހިނދުކޮޅަކަށް ނަމަވެސް ގެއްލުނުހެން ހީވިއެވެ.\n“ކުޑަ ބައްޕައަށް އެނގޭތަ އެކުއްޖާ؟” ރައްޔާންގެ އެސުވާލަށް ދޭނެ ޖަވާބެއް އައްމާރަކަށް ނޭނގުނެވެ. ހަޤީޤަތަށް ބުނާނެ ހިތްވަރެއްވެސް އޭނާގެ ނެތެވެ.\n“ބައްޕަމީ އޭނާގެ ޑޮކްޓަރ އެހެންވެ އެނގުނީ..” ދެއަހަރު ފަހުން އަނެއްކާވެސް ކުއްޖަކު ބައްޕަ ކިއުމުން އައްމާރު އުފަލުން ފުރުނެވެ. އަލުން އެހަށިގަނޑުގައި ފުރާނަ އެޅުނު ފަދައެވެ.\nދުރުން ސީމާ ވަދެގެން އައި މަންޒަރު ފެނުމުން އައްމާރު އެއީ ހީޒަލްގެ މަންމަ ކަމުގައި ބުނަމުން މަޑުކޮއްލާށޭ ބުނެލިއެވެ. ރައްޔާން ޖީބަށް އަތް ޖަހާލައިގެން އިނދެފައި ހިނގައިގަތީ ޑިއުޓީއަށް ނިކުންނަން ގުޅުމުންނެވެ. ރައްޔާން ހިނގާފައިދިޔަ ތަން ބަލަން އިން ސީމާވެސް ދެލޯ ބޮޑު ކޮއްލިއެވެ. ހިނދުކޮޅަކަށް ނަމަވެސް އެއީ ރާއިފް ކަމާމެދު ޝައްކުވާން އުޅުނެވެ. ލޯ ހުޅުވާލައިގެން އޮތް ހީޒަލް ފެނުމުން ސީމާ ހިނިތުން ވެލިއެވެ. މަންމަ ފެނުމުން ހީޒަލް އެންމެ ފުރަތަމަ ބޭނުންވީ ރާއިފް ފެނުނު ވާހަކަ ބުނާށެވެ.\n“އެއީ ރާއި އެއް ނޫން… ރައްޔާން..” ދުރުގައި ހުރެފައި އާދައިގެ ރާގެއްގައި އައްމާރު ބުނެލިއެވެ. ހީޒަލަށް ޔަޤީން ކޮއްދިނިމުގެ ގޮތުން އޭނާ މޫނަށް އެއްވެސް ކުލަވަރެއް ނުގެނެއެވެ.\n“ރާއިގެ ދޮންބެ އެއީ… ރައްޔުއަކީ ރާއިފް މަންމަ އެހެން މީހެއްގެ ދަރިއެއް ކުޑަ ދުވަހުން ފެށިގެންވެސް ރާއްޖެއިން ބޭރުގައި އުޅުނީ..” އިތުރު ތަފްސީލެއް ބޭނުން ވާނެހެން ހީވުމުން އައްމާރު ކިޔާލިއެވެ.\n“ހޫމް…” ހީޒަލް އެހެން ބުނަމުން އިސްޖަހާލިއެވެ.\n“ހީޒަލް..” ހީޒަލް މާ ގިނައިރު ދުރު ބަލަހައްޓައިގެން އިންނަން ފެށުމުން އައްމާރު ގޮވާލިއެވެ. ހީލަމުން ހީޒަލް ބުނީ އޭނާ ވަރުބަލި ޥާހަކައެވެ.\nގެއަށް ދިޔަ ހީޒަލްގެ ހިތުގައިވީ އެންމެ ސުވާލެކެވެ. ދެމީހަކު އެހައި ވައްތަރު ވާންވީ ކީއްވެ ހެއްޔެވެ؟ އެއްބަނޑު ދެމީހުން ކަމުގައި ވިޔަސް ހަމަ އެހައި ވައްތަރުވާން ޖެހޭ ހެއްޔެވެ؟ އެކި ސުވާލުތައް ހީޒަލް ބޮލުގައި އެނބުރެމުން ދިޔައިރު އޭގެ ޖަވާބެއް އޭނާއަކަށް ނުލިބުނެވެ. ދެއަހަރު ތެރެއިން ފުރަތަމަ ފަހަރަށް އޭނާ އީނާޝްގެ ނަންބަރ ފޯނުގައި ޖަހާލައިފިއެވެ. ގުޅަން ނުގުޅަން ހުރެފައި އެންމެ ފަހުން ގުޅާލިއެވެ. ރަނގަޅަށް އެންމެ ފަހަރަކުވެސް ރިންގްވި ކަމެއް ނޭނގުނެވެ. އެކޮޅުން ފޯނު ނަގައިފިއެވެ. ހީޒަލް ބޭނުންވީ އެނގެއަށް ދާށެވެ. އީނާޝް ދެހިތެއްގައި ހުރެވެސް އާނއެކޭ ބުނެލައިފިއެވެ.\nއީނާޝް މެންގޭގެ ކުރިމަތީގައި މަޑުކޮއްލައިގެން ހުރި ހީޒަލް ހީނިތުންވެލީ ދޮރު ހުޅޫވުނު އަޑު އިވުމުންނެވެ. މަޑުމަޑުން އެތެރެއަށް ވަންނަމުން ހީޒަލް ވަށައިގެން ހޯދާލިއެވެ. އެކަން ފާހަގަވި އީނާޝް ކައިރިއަށް އައީ އަމަށަކު ހިންޏެއް ނޫނެވެ.\n“ދޮންބެތަ ތި ހޯދަނީ؟” ދަތްތައް އެއްކޮށް ދައްކާލަމުން އީނާޝް އަހާލިއެވެ. ހީޒަލްއަށް ވީވަރަކީ ދެލޯ ބޮޑުކޮއްލާފައި ހުއްޓުން އެރުމެވެ.\nދެމީހުން ވާހަކަ ދައްކާލަން ވެގެން އެރީ ޓެރެހަށެވެ. ނަމަވެސް ޓެރެހަށް ދެވެން އޮތީ ރައްޔާންގެ އެޕާރޓްމެންޓް ކަމުން އީނާޝް ކުޑަކޮށް ޖެހިލުންވިއެވެ. ދޮރު ހުޅުވާލާފައި އެތެރެއަށް ވަންނަން ބުނުމުން ހީޒަލް މަޑުމަޑުން އައިސް ވަނެވެ. ދެވަނަ ސިކުންތުގައި އޭނާގެ ހިތަށް ތަދުވިއެވެ. މުނިތަންވަނީ މަޑު މުށި ކުލައަކުން ޒީނަތްތެރި ކުރެވިފައެވެ. ކުރިމަތިން ދެކޮޓަރި ފެންނަން ހުރިއިރު އެއްފަރާތެއްގައި މައްޗަށް އަރާނެ ސިޑިއެއް ހުއްޓެވެ. ބޮޑު އެޕާރޓްމެންގެ އެއްފަރާތުގައި ފަތި ޓީވީއެއް ބަހައްޓާފައިވާއިރު އަނެއް ފަރާތުފައި އެހާމެ ހުރިހަމަ ސޯފާއެއް ބަހައްޓާފައި ހުއްޓެވެ. އެކިތަންތަނަށް ލޯ ހިންގާލަމުން ހީޒަލް ގަދަކަމުން ހިނިތުން ވެލިއެވެ. ހީޒަލަށް އެންމެ ފާހަގަ ކުރެވުނީ މުނިގޭގޭ ފާރުތަކުގައި ލާފައިވާ މަޑު ފެފިކުލައެވެ. އަދި ހާއްސަކޮށް ބެލްކަންޏަށް ޥާ ދިމާލުގައި ޖާޙާފައިވާ ބޮޑެތި ބިއްލޫރި ދޮރުތަކުން ދުވާލުގައި ގޭގައި އެއްވެސް ވަރަކަށް ލައިޓް ދިއްލަން ނުޖެނޭއެވެ.\n“ކޯއްޗެއް ތި ބަލަނީ..” ޙީޒަލް ދުރުގައި ބަލަން ހުރުމުން ރާއިފް އެންމެ ފަހުން އަހާލައިފިއެވެ.\n“ރާއި.. ތިހުސް ބްރައުން ކުލައޭ ދެން..” ހީޒަލް އަނގަ ފާޑަކަށް ހަދައިން އިނދެ ބުނެލިއެވެ.\n“ދެން… އަހަރެން ކިޔާތަ ހީޒް އަބަދު ފެހި ކުލަ ހިފައިގެން އުޅޭއިރު..” ރާއިފް ގަމީސްތަކުގެ ތެރެއިން މަޑުމަޑު މުށި ކުލައެއްގެ ގަމީހެއް ނަގަމުން ކައުންޓާރާއި ދިމާލަށް ހިނގައުގަތެވެ.\n“ހެވޭ..” ފާޑަކަށް އިނދެގެން އަންނަމުން ހީޒަލް ބުނެލައިފިއެވެ.\n“އަސްލު ކީއްވެތަ ރާއިއަށް ބްރައުން އެހާ ރީތީ؟” ހީޒަލް އެންމެ ފަހުން ނުހުރެވިގެން އަހާލައިފިއެވެ.\n“ބިކަޒް އައި ވޮނަ ބީ ލައިކް ހިމް.. ޖަސްޓް ލައިކް ހިމް. ޕްލަސް މަށަށްވެސް ރީތި ބްރައިން.” ރާއިފް އެހެން ބުނެފައި ހިނިތުން ވެލިއެވެ. އެއީ އަބަދުވެސް ރާއިފްގެ އާދައެވެ. އަބަދުވެސް ކޮންމެވެސް މީހަކު ކޮޕީ ކުރާނެއެވެ.\n“ކާކު؟ ތިމީހަކު ދައްކަންވީނު އަހަންނަށް..”ހީޒަލް ރާއިފްގެ އަތު ތެރެއަށް އަތް މަހާލަމުން ބުނެލިއެވެ.\nގޭގެ އެކި ތަންތަނަށް ބަލަންއިން ހީޒަލް ފެނުމުން އީނާޝް ކުޑަކޮށް މަޑު ޖެހިލިއެވެ. ބްރައުން ކުލައަކީ ރާއިފަށް ވެސް އެންމެ ރީތި ކުލަކަން ވިސްނުމުން ހީޒަލްގެ އަތުގައި ހިފާލިއެވެ.\n“ހީޒޫ..” ނާޝް ހީޒަލް ގެނެސް ބައްދާލަމުން ބުނެލިއެވެ. އަދި ބުރަކަށީގައި ވަރަށް ލޯބިން ފޮރުމާލިއެވެ.\n“އައި ފައިނަލީ މެޓް ހިމް..” ލޮލުން ތިރިއަށް ފޭބި ކަރުނަތިކި ފުހެލަމުން ހީޒަލް ބުނެލިއެވެ. އޭގެ މާނަ ނޭނގުނު ނަމަވެސް އީނާޝްވެސް ހިނިތުންވެލިއެވެ.\nދެމީހުން ޓެރެހަށް އެރުމާއެކު ފިނި ރޯޅިތަށް އައިސް ދެމީހުންގެ ގައި ފިރުމާލައިފިއެވެ. ހީޒަލް ލޯ މަރާލަމުން ހިނިތުން ވެލިއެވެ. އެއީ އަބަދުވެސް ރާއިފް ހަދާ ގޮތެވެ. ވައިޖެހޭ ތަނަކަށް ދެވިއްޖިއްޔާމު އަބަދުވެސް އުޅޭނީ އެހެންނެވެ.\n“ކިތައް ދުވަސް ވެއްޖެ ދެމީހުން ވާހަކަ ނުދައްކާތާ؟” އެންމެ ފަހުން ހީޒަލް އަހާލައިފިއެވެ.\n“ދެއަހަރު..” ޓެރެހުގައި ބަހައްޓާފައިހުރި ޖޯލިތަކުގައި އިށީންނަމުން އީނާޝް ބުނެލިއެވެ. އަދި ހީޒަލްއަށް އޭނާގެ އަތުގައި އޮތް ކޯކު ފުޅި ދިއްކޮށްލިއެވެ.\n“ސޯ ޔޫ ނެވަރ މެންޝަންޑް އެބައުޑް ހިމް.. މިބުނީ ނުބުނަމެއްނު ރާއިގެވެސް ދޮންބެއޭ އެއީ..” ދުރުގައި ހުރި ކުޑަ ގޮނޑިއަކަށް ފައި ނަގަމުން ހީޒަލް ޖޯލީގައި ބުރަކަށި ޖައްސާލިއެވެ.\n“އެއީ ދޮންބެ މެނާ ރާއި ގުޅުން އެހާ ރަނގަޅެއް ނޫން..” ރައްޔާންގެ ފޮޓޯތައް ފޯނުން ދައްކާލަމުން އީނާޝް ބުނެލިއެވެ.\n“ދޮންބެ އެހާ ހިތްހަމަ އެއް ނުޖެހޭނެ ރައި މެންގެ ވާޙަކަ ދެކެވެންޏާމު..” ތުނބުގައި ކޯކު ފުޅި ޖައްސާލަމުން އީނާޝް ބުނެލިއެވެ.\nދެމީހުން އެތަނުގައި ވާހަކަ ތިބެވުނު އޮރެއްވެސް ނޭނގެއެވެ. އީނާޝް އެބަ އަންނަމޭ ކިޔާފައި ތިރިއަށް ފޭބުމުން ހީޒަލްވެސް އެތަނުން ތެދުވެއްޖެއެވެ. ޓެރެހުގެ ފާރުގައި ބަނޑު އަޅާލާފައި ތިރި ބަލާލަމުން ހީޒަލް ހިނިތުން ވެލިއެވެ. މިތަނުން އޭނާގެ އެޕާރޓްމެންޓް ވަރަށް ރީތިކޮށް ފެނެއެވެ. އީނާޝް ނައިސް ލަސްވާން ފެށުމުން ތިރިއަށް ދާން ހިނގައި ގަނެއްޖެއެވެ. ފޯނާއި ކުޅެމުން ތިރިއަށް ފޭބި ހީޒަލް ހުއްޓުނީ ހަރު އެއްޗެއްގައި ޖެހުމުންނެވެ. ތިރިން ފެންނަން ހުރި ދެފައިތިލަ ފެނުމުން ހީޒަލް ދެލޯ ބޮޑު ކޮއްލަމުން އަވަހަށް މައްޗަށް ބަލާލިއެވެ. ރައްޔާން ތުވާލި އޮޅާލައިގެން މެއާއި ދިމާލުން އަތް ހުރަސް ކޮއްގެން ހުރި ގޮތުން ހީވަނީ ހީޒަލްދެކެ ބިރުން ހުރި ހެންނެވެ. ނޫނީ ކުރިން ދުވަހުގައި ވީ ކަންތަކާއި މަލާމަތް ކުރަނީއެވެ. ހީޒަލް އެއްފިޔަވަޅު ފަހަތަށް އަޅާލަމުން ރައްޔާންގެ މޫނަށް ފަރުވާތެރި ކަމާއެކު ބަލާލިއެވެ. ތުނިކޮށް ބަހައްޓާފައިވާ ތުނބުޅިއާއިއެކު އެމޫނު ފެންނަނީ ވަރަށްވެސް ފުރިހަމަ ކޮށެވެ. ތުނިކޮށް ކޮށާލެވިފައިވާ އިސްތަށިގަނޑާއި ވަރުގަދަ ބުމަ ފެނުމުން ކޮންމެ މީހަކު ނަމަވެސް ހިތް ލެނބޭނެއެވެ. ރާއިފްއާއި ހިލާފަށް ރައްޔާން ހުންނަނީ ވަރުގަދަ ކޮށް މަސްތައް ޖަހާލައިފައެވެ. ނޫނީ ގަވާއިދުން ކަސްރަތު ކުރާތީއެވެ. އެގަޑީޣައި ހީޒަލް ޖެހުނު ހަރު އެއްޗަކީ ރައްޔާންގެ މޭކަން އެނގުމުން އެތުރަށް ދެލޯ ބޮޑުކޮއްލިއެވެ.\n“ޓަޑާ…” ދުރުގައި ހުރެފައި އީނާޝް އެހެން ބުނުމުން ހިޒަލާއި ރައްޔާން ދެމީހުން އެއްކޮށް ބަލާލިއެވެ. އީނާޝް އެހެން ބުނި ގޮތުން ހީވަނީ ޕާޓީއެއްގައި ތިބި ހެންނެވެ.\n“ހީޒް… ރައްޔާން.. މައި ބިލަވްޑް ދޮންބެ..” އަތުގެ އިޝާރާތުން ރައްޔާން ދައްކާލަމުން ހީޒަލް ބުނެލިއެވެ.\n“ނާޝް ދޮންބެ ބުނަމެއްނު ނުދަންނަ މީހުން މިތަނަށް ނުގެންނާށޭ.. ކުރިއަށް ވުރެވެސް ބޮޑަށް ދެބުމަ ކައިރި ކޮއްލަމުން ރައްޔާން ބުނެލިއެވެ. އެމަންޒަރު ފެނުނު ހީޒަލްއަށް ނުރޮވުނީ ކިރިޔާއެވެ.\n“ދޮންބޭ.. ހީޒްއަކީ މައި ބެސްޓް ފްރެންޑް.. ބީ ނައިސް..” ގަދަކަމުން ހީގަންނަމުން އީނާޝް ބުނެލިއެވެ. ކިތަންމެ ދުވަހެއް ވިއަސް އެ ގުޅުމަކީ ފަނޑުވާނެ ގުޅުމެއް ނޫނޭވެ.\n“ނާޝްގެ ފްރެންޑް އިއްޔެވެސް ކިރިޔާ…” ރައްޔާން ވާހަކަ ފަށާފަވެސް މަޑުޖެހެލީ ހީޒަލްގެ މޫނު ފެނުމުންނެވެ. އެލޮލަށް ޖަމާވަމުން ދިޔަ ކަރުނަތައް ފެނުމުން ރައްޔާން އޭނާގެ ކޮޓަރިއާއި ދިމާލަށް ހިނގައި ގަނެއްޖެއެވެ.\nރައްޔާންގެ ކޮޓަރީގެ ދޮރު ޖެހުނު އަޑު އިވުމައެކު ހީޒަލްގެ ލޮލުގައިވާ ކަރުނަތައް ތިރިއަށް ފައިބައިގެން ހިގައްޖެއެވެ. ހުއްޓުން އަރާފައިވާ ހީޒަލް ފެނުމުން އީނާޝް ކޮނޑުގައި ހިފައި ތަޅުވާލިއެވެ. ފުން ނޭވާއެއް ދޫކޮއްލަމުން ހީޒަލް ލޮލުން ކަރުނަތައް ފުހެލިއެވެ. ކޮންމެ މީހަކަށްވެސް ދުލުން ބުނެލަން ފަސޭހަ ވާނެއެވެ. ނަމަވެސް އޭނާއާއި މެދު ކަންތައް ވީގޮތަށް ވެއްޖެނަމަ އެއްވެސް މީހަކު ދުނިޔޭގައި ހުންނާކަށް ބޭނުމެއް ނުވާނެއެވެ. ހީޒަލްގެ މައްސަލައަކީ އޭނާ އެކަންތައްތަކާއި ކުރިމަތިލާން ބޭނުން ނުވާ ކަމެވެ. ޤަބޫލު ކުރަން ބޭނުންނުވާ ކަމެވެ. އީނާޝްގެ އަތުގައި ހިފައިލި ހީޒަލް އަދިވެސް ހުރީ ރައްޔާންގެ ކޮޓަރިއާއި ދިމާލަށް ބަލަހައްޜައިގެންނެވެ.\nރާއިފް، ރައްޔާނާއި ކިތަންމެ ވައްތަރު ވިނަމަވެސް ދެތިން ފަހަރަކު ބަލާލުމުން ދެމީހުންގެ ހުރި ތަފާތުތައް ވިސްނުނެވެ. ރާއިފް ހުންނަނީ ވަރަށް ދޮންކޮށެވެ. ނަމަވެސް ރައްޔާން ހުންނަނީ ފާޑަކަށް ޓޭން ކުލައެއްގައެވެ. ހީޒަލް ހިންދިރުވާލަމުން ސޯފާގައި އިށީނީ އީނާޝް އާދޭސް ކުރަން ފެށުމުންނެވެ. އެހާ ދުވަސް ވުމުން ދައްކާނެ ވާހަކަވެސް އޮންނާނެތާއެވެ. ހީޒަލް އިނީ ފަށާނީ ކޮން ހިސާބަކުން ކަމެއް ނޭނގިފައެވެ. ހިތުގައި ފުނި ޖެހިފައިވި އެތައް ސުވާލު ތަކެއްގެ ޖަވާބު އޭނާ ބޭނުންވެއެވެ. އެންމެ ފަހަރަކު ރައިފް ކައިރިން އަހާ ލެވޭނެނަމަ އެވެ.\nޞަފަރު (9 ވަަނަ ބައި)\n02:30 ބާވީސްވަނަ ބައި\nalhugandu mi vaahaka upload kuraany knme hafthaa eh ge monday and tuesday ga.. 🙂\nMasha Allah mi part ves vvvv reethi❤❤😘😘\nWoww…. vrh vrh reethi…. jst awesomeee…. its okiih to up this strii on mon nd tue…. curiouslii waitin for mon…ly…♥♥♥♥\nVarah reethi mi part vx….waiting4the next part\nWow… V nice story eh\nMasha Allah… im in luv with this story… vv reethi….. curiously waiting for the text part💕💕💕\nMaasha Allah. V. Reethi vaahaka eh.. Hope nimendhen kiyaalan libeynekamah. 💙❤\nWow l hope next part will be awesome 😘\nMasha Allah beautiful story\nWeek eh ge two day veema varah sad😞😞\nDheduvahun ehduvahu up eh nukureveenetha?💚💚💚\nE thedheh alhe ehaa reethi story eh hama aslu koh v reethi avas kolladhenvnu plx\nއުމުރަށް ތިޔަ ލޯބީގައި\nލޯބި ނުވިޔަސް ފިރުމާލަދީ….28\nލޯބި ނުވިޔަސް ފިރުމާލަދީ….29\nއާދޭސް ކުރާ ހިތްވޭ ރޮމުންް (25)\nނޫރު (ފަހުބައި – 1)\nހަޤީޤީ / ކުރުވާހަކަ / މަޖާ / ދީނީ\nލޯބި ނުވިޔަސް ފިރުމާލަދީ…..31


ބިދޭސީ މަސައްކަތު މީހުން ބޭއްތިބުމަށް ގެއެއް ހޯދުމާއިގުޅޭ\nމި އިދާރާގެ ނަންބަރު : (IUL)305/305/2019/83 (05 ސެޕްޓެމްބަރ 2019) އިޢުލާނާއި ގުޅިގެން އެއްވެސް ފަރާތަކުން މަޢުލޫމާތު ސާފުކުރުމަށް ޙާޟިރުވެފައިނުވާތީ، އެ ޢިއުލާނު ބާޠިލުކޮށް އަލުން ބިދޭސީ މަސައްކަތު މީހުން ބޭތިއްބުމަށް ގެއެއް ހޯދުމަށް އިޢުލާނު ކުރީމެވެ.\nވީމާ، މިކަމަށް ޝައުގުވެރިވާ ފަރާތްތަކުން ތިރީގައިވާ ގަޑިއަށް ޙާޟިރުވެ މަޢުލޫމާތު ސާފުކުރުމަށްފަހު، އަންދާސީ ހިސާބު ހުށަހެޅުއްވުން އެދެމެވެ.\n¬މަޢުލޫމާތު ދިނުމުގެ ސެޝަން: 12 ސެޕްޓެމްބަރ 2019 ވާ ބުރާސްފަތި ދުވަހުގެ ހެނދުނު 10:00 ގައި ރ.މާކުރަތު ކައުންސިލް އިދާރާގެ މީޓިން ރޫމްގަ.\n¬އަންދާސީ ހިސާބު ހުށަހެޅުން: 15 ސެޕްޓެމްބަރ 2019 ވާ އާދިއްތަ ދުވަހުގެ ހެނދުނު 10:00 ގައި ރ.މާކުރަތު ކައުންސިލް އިދާރާގެ މީޓިން ރޫމްގަ.\nމަޢުލޫމާތު ދިނުމުގެ ބައްދަލުވުމަށާއި ބިޑް ހުށަހެޅުމުގެ ބައްދަލުވުމަށް ޙާޟިރުވާ ފަރާތްތަކުން އައިޑީކާޑް ގެންނަންޖެހޭނެއެވެ. އަދި ބަދަލުގައި އެހެން ފަރާތެއް ފޮނުވާނަމަ، އެކަން އެނގޭނެ ސިޓީއެއް، ކުންފުންޏަކުން ފޮނުވާނަމަ، ތަމްސީލުކުރަނީ ކޮން ކުންފުންޏެއްކަން އެނގޭނެ ކުންފުނީގެ ސިޓީއަކާއެކު، ބަދަލުގައި ފޮނުވާ ފަރާތުގެ ދިވެހި ރައްޔިތެއްކަން އަންގައިދޭ ކާޑުގެ ކޮޕީއެއް ސިޓީއާއެކު ހުށަހަޅަންވާނެއެވެ. މަޢުލޫމާތު ސާފުކުރުމާއި ބިޑު ހުށަހެޅުމުގެ ބައްދަލުވުމުގައި ކޮންމެ ފަރާތަކަށްވެސް ބައިވެރިވެވޭނީ ކޮންމެވެސް އެއް ހައިސިއްޔަތަކުންނެވެ.\nމިކަމަށް އެދި ކުރިމަތިލެވޭނީ ވިޔަފާރި ރަޖިސްޓްރީ ކުރުމުގެ ޤާނޫނު (ޤާނޫނު ނަންބަރ 2014/18) ގެ ދަށުން ރަޖިސްޓްރީ ކުރެވިފައިވާ ކުންފުނިތަކާއި އަމިއްލަ ފަރުދުންގެ ވިޔަފާރީގެ ޤާނޫނު (ޤާނޫނު ނަންބަރު 2014/19) ގެދަށުން ރަޖިސްޓްރީވެފައިވާ ފަރާތްތަކަށެވެ.\nއަންދާސީ ހިސާބާއެކު ހުށަހަޅަންޖެހޭ ލިޔެކިޔުންތައް ފުރިހަމަ ނުވާނަމަ، އަންދާސީ ހިސާބު ބާޠިލް ކުރެވޭނެއެވެ.\nސުންގަޑި: 12 ސެޕްޓެންބަރު 2019 1000


VIA ah Gloria jeans coffee shop gennanee\nވީއައިއޭއަށް ގްލޯރިއާ ޖީންސް ކޮފީ ޝޮޕް ގެންނަނީ\nއޮސްޓްރޭލިއާގައި މަޝްހޫރު "ގްލޯރިއާ ޖީންސް ކޮފީ" ވިއްކާ ތަނެއް، ވެލާނާ އިންޓަނޭޝަނަލް އެއާޕޯޓް (ވީއައިއޭ) ގައި މި އަހަރު ހުޅުވަން ނިންމައިފި އެވެ.\nވީއައިއޭގައި މިހާރު ވަނީ ފްރެންޗައިޒީ ގިނަ ބްރޭންޑްތައް ހިމެނޭ ގޮތަށް ހިނގާނެ ހާއްސަ އިމާރާތެއް އަޅާފަ އެވެ. ފެރީތައް ކުރިން ކައިރި ކުރަމުން ދިޔަ ސަރަހައްދުގައި ހެދި އެ އިމާރާތުގެ ބޮޑު މިނުގައި ގާތްގަނޑަކަށް 14،000 އަކަފޫޓު ހުރެއެވެ. އެ އިމާރާތުގެ ސްޓީލް އޮނިގަނޑު ރާވައި މިހާރު ވަނީ ނިމިފަ އެވެ.\nއެ ތަނުގައި "ކޮފީ ޝޮޕް" ހިންގަން 231 އަކަ މީޓަރުގެ ސަރަހައްދެއް ދޭނެ އެވެ. އަދި "ޑޯނަޓް" ވިއްކަން ހާއްސަ ކޮށްގެން 80 އަކަމީޓަރުގެ ސަރަހައްދެއް ހާއްސަ ކޮށްފައިވާއިރު، "ކެސުއަލް ޑައިނިން" އަށް 302 އަކަމީޓަރު އޮންނާނެ އެވެ. "ފާސްޓްފުޑް ކޮންސެޕްޓް" ރެސްޓޯރަންޓަކަށް 171 އަކަމީޓަރު ހާއްސަކޮށްފައިވެ އެވެ. މީގެ އިތުރުން ޕިއްޒާ ލިބޭ ސަރަހައްދުގެ ގޮތުގައި 99 އަކަމީޓަރުގެ ސަރަހައްދަކާއި އައިސްކްރިމީގެ މީރު ރަހަތަކަށް 14 އަކަމީޓަރުގެ ސަރަހައްދެއް ހުންނާނެ އެވެ.\nއެމްއޭސީއެލް އިން ވަނީ އެތަނުގައި ފްރެންޗައިޒް ބްރޭންޑްތައް ހިންގަން އިޓަލީގެ އެޗްއެމްއެސް ހޮސްޓް އިންޓަނޭޝަނަލްއާ ހަވާލުކޮށްފަ އެވެ. އަދި އެތަނުގައި މަޝްހޫރު ތިން ބްރޭންޑް، ކަމަށްވާ ކޭއެފްސީ އާއި ޕިއްޒާ ހަޓް އަދި ކޯސްޓާ ކޮފީ އެންޑް ހާވެސްޓް މާކެޓްގެ ރެސްޓޯރެންޓްތައް ހުޅުވުމުގެ މަސައްކަތް މިހާރު ދަނީ ކުރަމުންނެވެ.\nގްލޯރިއާ ޖީންސް ކޮފީގެ ތާރީހު\nވީއައިއޭގައި އަންނަ މާޗު މަހު ހުޅުވަން ތައްޔާރު ވަމުންދާ، ގްލޯރިއާ ޖީންސް ކޮފީއަކީ 1979 ވަނަ އަހަރު އުފަންވި ބްރޭންޑެކެވެ. މި ބްރޭންޑުތައް 30 އަށްވުރެ ގިނަ ގައުމުގައި ހިންގަމުންދެ އެވެ. އަދި އޮސްޓްރޭލިއާގައި އެކަނިވެސް އަހަރަކު 30 މިލިއަން ކަސްޓަމަރުންނަށް މި ކޮފީ ވިއްކަ އެވެ.


Raees Solihge Verikamaky Rayyitunnah Maayooskan Genuvaidhin...\nރައީސް ސޯލިހުގެ ވެރިކަމަކީ ރައްޔިތުންނަށް މާޔޫސްކަން ގެނުވައިދިން ވެރިކަމެއް: ޝުޖާއު\n3 ދުވަސް, 12 ގަޑި, 17 މިނެޓް, 14 ސިކުންތު ކުރިން 1390މަރިޔަމް އިސްއާދާ\nބާރަށު ދާއިރާގެ ކުރީގެ މެމްބަރު އިބްރާހީމް ޝުޖާއު: ފޮޓޯ މިހާރު\nރައީސް އިބްރާހިމް މުހައްމަދު ސޯލިހުގެ ވެރިކަމަކީ ރައްޔިތުންނަށް މާޔޫސްކަން ގެނުވައިދިން ވެރިކަމެއް ކަމުގައި ރައްޔިތުންގެ މަޖިލީހުގެ ބާރަށު ދާއިރާގެ ކުރީގެ މެމްބަރު އިބްރާހިމް ޝުޖާއު ވިދާޅުވެއްޖެއެވެ.\nޝުޖާއު މިހެން ވިދާޅުވީ އޭނާ ކުރެއްވި ޓުވީޓެއްގައެވެ. ޝުޖާއުގެ ޓްވީޓުަގައި ވިދާޅުވެފައިވަނީ ރައީސް އިބްރާހިމް މުހައްމަދު ސޯލިހުގެ ވެރިކަމަކީ ދިވެހި ރައްޔިތުންނަށް ވަރަށް ބޮޑަށް މާޔޫސް ކަން ގެނުވައިދިން ވެރިކަމެއް ކަމަށެވެ. އެގޮތުން ތަޖުރިބާއެއް، އިލްމެއް، ފަންނުވެރިކަމެއް ނެތް މި ބޭފުޅުން ރަށްރަަށަށް އަރާ ދެކޮޅު ނުޖެހޭ ވާހަކަ ދެއްކުމުން ރައްޔިތުން ޝައުގުވެރި ނުވާނެކަން މޯލްޑިވިއަން ޑިމްކްރެޓިކް ޕާޓީ އެމްޑީޕީއަށް ހއ. އަތޮޅުން ދައްކުވައިދީފި ކަމަށް ޝުޖާއު ވިދާޅުވިއެވެ. އަދި އެކަމަށްޓަކާ އެ އަތޯލުގެ ރައްޔިތުންނަށް ޝުކުރު ދަންނަވާކަމަށްވެސް ށުޖާއުގެ ޓްވީޓުގައި ވަނީ ވިދާޅުވެފައެވެ.\nއެމްޑީޕީ އިން މިހާރު ހއ. އަތޮޅުގެ ރަށްރަށަށް ކުރަމުން ގެންދާ ކެމްޕެއިން ދަތުރުގައި އެ ޕާޓީއަށް ގިނަ ރަށްރަށުން ލިބިފައިވަނީ ފިނި ތަރުހީބެކެވެ. އެގޮތުން ހއ.ކެލާ ގައި އިސްތިއުފާ ދެއްވި ރައީސް ނަޝީދު ބޭއްވި ޖަލްސާއަށް އެ ރަށުން ހާޒިރުވެފައިވަނީ 10 ވަރަކަށް މީހުންނެވެ. އަދި އެ ޕާޓީން ދިއްދޫގައި ބޭއްވި ޖަލްސާއަށްވެސް ދިޔައީ ނިސްބަތުން ވަރަށް މަދު ބަޔެކެވެ.\nޝުޖާއު ކުރެއްވި އިތުރު ޓުވީޓެއްގައި ވަނީ އެމްޑީޕީގެ އެޖެންޑާ19އަށްވެސް ވަރަށް ބޮޑަށް ފާޑުވިދާޅުވެފައެވެ. އެގޮތުން އެ އެޖެންޑާއަކީ ލާދީނީ އެޖެންޑާއެއް ކަމަށް ވިދާޅުވެފައިވެއެވެ. އަދި ރަނުން ރަނަށޭ ހިސާބު ކުރެވިގެނޭ، ކަޅާ ހުދުން ލިޔެވިގެނޭ ކިޔާ ރައްޔިތުން ކުރިމަތީ ދޮގު ހަދަމުން ދާއިރު 2019 ނިމުނު އިރު ދައުލަތުގެ ބަޖެޓު އޮތީ9ބިލިއަން ރުފިޔާ އިން ޑެފެސިޓް ވެފަކަން ރައްޔިތުންނަށް އެނގޭކަމަށް ޝުޖާއު ވިދާޅުވިއެވެ.\nދައުލަތުގެ ބަޖެޓު ދަރަނި9ބިލިއަނަށް ނިމި ދިޔަ އަހަރު އަރާފައިވާއިރު ދައުލަތުގެ މާލީ ވަޒީރު ވަނީ އެކަމާ އިތުރުފުޅު ހައްދަވާފައެވެ. ކުރިއަށް އޮތް ލޯކަލް ކައުންސިލް އިންތިހާބަށް އެމްޑީޕީ އިން ވަރުގަދައަށް ކެމްޕެއިން ކުރަމުންދާއިރު ސަރުކާރަށް ދޮޅު އަހަރު ވެގެން ދާއިރު ވެރިކަމަށް އައުމަށް އަުމަށް ދިވެހި ރައްޔިތުންނަށް ވީ ވައުދުތައް ވެސް އަދި ހަމަ ހުރީ ނުފުއްދިއެވެ. އަދި މީގެ އިތުރުން ރައީސް ސޯލިހްގެ 100 ދުވަހުގެ ވައުދުތައްވެސް އަދި ނުފުއްދޭކަން ފާހަގަކޮށްލެވެއެވެ.\n2 ގަޑި ކުރިން 27 0\n12 ގަޑި ކުރިން 214 0\n1 ދުވަސް ކުރިން 1130 0


Raeesah judiciary gehlun, kuhli nurahkaluge haalatheh?\nރައީސަށް ޖުޑިޝަރީ ގެއްލުން، ކުއްލި ނުރައްކަލުގެ ހާލަތެއް؟\nރައީސް ޔާމީން މިއަދު ސަރުކާރުގެ އިސް ބޭފުޅުންނާއެކު\nއިއްޔެ ރާއްޖޭގައި ކުއްލި ނުރައްކަލުގެ ހާލަތު އިއުލާން ކުރިއިރު އެކަމުގެ ސަބަބެއް ކަަމަށް ސަރުކާރުން ބުނީ ސުޕްރީމް ކޯޓުން މި ފެބްރުއަރީ މަހުގެ ފުރަތަމަ ދުވަހު ނެރުނު އަމުރުގެ ސަބަބުން ދައުލަތުގެ ހިންގުމުގެ ނިޒާމު އޮޅުން ބޮޅުންވެ، އަމަަނަށް ނުރައްކާ ވެދާނެ ކަމުގެ ބިރު އޮތުމެވެ.\nއެ ސަބަބު ދެއްކުމަށް ފަހު ކުއްލި ހާލަތު އިއުލާނު ކުރުމަށް ފަހު ސަރުކާރުން އެޅި ފިޔަވަޅަކީ ސުޕްރީމް ކޯޓަށް ސިފައިންނާއި ފުލުހުން ވައްދައި އުއްތަމަ ފަނޑިޔާރު އަބުދުﷲ ސައީދާއި ފަނޑިޔާރު އަލީ ހަމީދު ހައްޔަރު ކުރުމެވެ. ދެން ހައްޔަރު ކުރީ ކުރީގެ ރައީސް މައުމޫނު އަބުދުލް ގައްޔޫމާއި އެމަނިކުފާނުގެ ދަނބިދަރިކަލެކެވެ. ޖުޑިޝަލް އެެޑްމިސްޓްރޭޝަނުގެ އިދާރީ ވެރިޔާ ހަސަން ސައީދު ވެސް ހައްޔަރު ކުރި އެވެ.\nއެ ހުރިހާ ކަމެއް ހިނގައި ރައްޔިތުން ބިރުވެެރިމަކަަށް ވެއްޓި، ބައިނަލް އަގުވާމީ ފިއްތުންތައް އިތުރުވެ، ޓޫރިޒަމަށް ގެއްލުންވާން ފަށާފައި ވަނިކޮށް ރައީސް މިއަދު ވަނީ ކުއްލި ނުރައްކަލުގެ ހާލަތު އިއުލާން ކުރި ސަބަބުތައް އިތުރަށް ތަފުސީލު ކޮށްދެއްވާފައެވެ.\nސުޕްރީމް ކޯޓުގެ އަމުރު ބަދަލުކުރަން ފުރުސަތު ނުލިބުން\nރައީސް އޮފީހުގައި ހުންނަވައި ހަބަތުފަތުރާ ވަސީލަތްްތައް މެދުވެރިކުރައްވައި މިއަދު ދެއްވި ހިތާބުގައި ރައީސް ޔާމީނު ވިދާޅުވީ ނުވަ މީހަކު މިނިވަން ކުރުމަށް އަމުރުކޮށް ސުޕްރީމް ކޯޓުން ނެރުނު އަމުރާ މެދު ބޮޑެތި ކަންބޮޑުވުންތަކެއް ހުރުމެވެ. އެގޮތުން ފާޅުކުރެއްވި އެންމެ ބޮޑު ކަންބޮޑު ވުމަކީ ދޫކޮށްލަން ޖެހޭ ލިސްޓުގައި ރާއްޖޭގެ އަމަނަށް ނުރައްކާ ވާ ވަރުގެ ބޮޑެތި ކުށްވެރިން ތިބުމެވެ.\n"... އެ ވީއްލާ މީހުންގެ ތެރޭގައި ދިވެހި ރައްޔިތުންނަށް ގަބޫލުކުރަން ދަތިވާ ވަރުގެ ބޮޑެތި ކުށްތައް ކޮށްފައި ތިބި މީހުންގެ ލިސްޓެއް މިއައީ. ސަރުކާރުން އެ ލިސްޓާ ދޭތެރޭގައި ވިސްނާލި އިރު ކީއްވެގެންތޯ ހަމަ އެކަނި ކީއްވެގެންތޯ އެ ލިސްޓުހައި ހުރި މީހުން ދޫކޮށްލެވެން ޖެހުނީ؟" ހުކުމާ މެދު އޮތް ކަންބޮޑުވުމުގެ ތަފުސީލު ދެއްވަމުން ރައީސް ވިދާޅުވި އެވެ.\nއެގޮތަށް ހުކުމް އޮތުމުން އަމުރުގެ މަގުސަދަކީ ކޮންމެވެސް ގޮތަކުން އެ ނުވަ މީހުން ދޫކޮށްލުން ކަން ސަރުކާރަށް ގަބޫލު ކުރެއްވުނު ކަމަށް ވެސް އެމަނިކުފާނު ވިދާޅުވިއެވެ. ދެން ފާހަގަ ކުރެއްވީ ސުޕްރީމް ކޯޓުގެ އެ އަމުރާ މެދު ސުވާލު ކުރުމުގެ ބާރު ގާނޫނު އަސާސީން ދީފައިވާ ޖުޑިޝަލް ސާވިސް ކޮމިޝަން(ޖޭއެސްސީ)އަށް އެ ފުރުސަތު ބަންދުކޮށްފައި އޮތް ކަމެވެ.\n"..ވަރަށް ވަރުގަދަ ކަންތައްތަކެއް ނިންމަން އަންގަވާފައި އެކަމަކު އެކަންކަން ނިންމީ ކީއްވެގެންތޯ ސާފުކުރަން ސުވާލުކޮށްލުމުގެ ފުރުސަތެއް ނެތި އަދި އެކަންކަން ނިންމަވާފައި އޮތީ ކޮން މަގުސަދެއްގައިތޯ އެއީ ކުރެވިދާނެ ކަމެއްތޯ ކީއްވެގެންތޯ ފަނޑިޔާރުން އެކައުންޓަބުލް އެއްވެސް ޖާގައެއް ނުދެއްވައި މި ކޯޓު އަމުރު ނިންމެވީ،" ރައީސް ވިދާޅުވިއެވެ.\nރައީސްގެ މިވާހަކަފުޅުން ސާފު މެސެޖެއް ލިބެ އެވެ. އެ މެސެޖަކީ ޖޭއެސްސީއަށް އެ ފުރުސަތު އޮތްނަމަ ޖޭއެސްސީއަށް އެ މައްސަލަ ހުށަހަޅައިގެން ސުޕްރީމް ކޯޓުގެ އަމުރަށް ބަދަލު ގެންނަން ސަރުކާރުން ބޭނުންވުން ކަމުގައި ބުނެވިދާނެ އެވެ. މައްސަލައަކީ އަމުރުގައި އެފުރުސަތު ނަގާލާގައި އޮތުމެވެ.\nއަމުރު ތަންފީޒު ނުކުރާ ނަމަ ފިޔަވަޅު އަޅަން ކޯޓަށް ފުރުސަތު އޮތުން\nދެވަނަ މައްސަލައެއްގެ ގޮތުގައި ފާހަގަކުރެއްވީ ސަރުކާރުން އެހާ ކަންބޮޑުވާ ގޮތަށް އޮތް އަމުރު ވެސް ތަންފީޒުނުކޮށްފިނަމަ އަދި އެ އަމުރަށް ފާޑު ކިޔާނަމަ ފިޔަވަޅު އެޅުމުގެ ފުރުސަތު ސުޕްރީމް ކޯޓަށް އޮތުމެވެ.\n"އެެއީ ކޯޓުގެ ހުރުމަތް ނޫނީ ކޯޓުން ކުރާ އަމުރަކަށް ނުކިޔަމަންތެރިވިކަމުގެ އަދަބެއްގެ ގޮތުން އަދަބު ދެއްވޭ ގޮތަށް. އެއީ އެބޭފުޅުން ( ފަނޑިޔާރުން) ގެންގުޅުއްވާ ގަވައިދެއްގެ ދަށުން، ޝަރީއަތް ކުރުމުގެ ގަވައިދުގެ ދަށުން އަޅުގަނޑު ހަނދާންވާ ގޮތުން ހައްދަވައިގެން އުޅުއްވާ ގަވައިދެއް،" ރައީސް ވިދާޅުވިއެވެ.\nއެހެންވީމާ ބަންޑާރަ ނައިބަކަށް ވެސް ޕްރޮސެކިއުޓާ ޖެނެރަލަކަށް ވެސް ކޯޓުގެ އެ އަމުރާ މެދު ސުވާލު އުފެއްދޭނެ ޖާގައެއް ނެތް ކަަމަށް އެމަނިކުފާނު ވިދާޅުވިއެވެ. ވިދާޅުވީ އެއީ ގާނޫނާ ހިލާފަށް އޮތް ކަމެއް ކަމަށާއި ރާއްޖޭގެ ގާނޫނު އަސާސީގައި އޮންނަނީ ތިން ބާރު ވަކިވެފައިވާ ނިޒާމެއް ކަމަށެވެ. އެގޮތުންް ސުޕްރީމް ކޯޓުގެ އަމުރަކަށް ތަބާވާއިރު އެ އަމުރަކީ އެކޯޓަށް ލިބޭ ބާރުގެ ތެރެއިން ކުރި ކަމެއްތޯ ދައުލަތުން ބަލަން ޖެހޭ ކަމަށް ވެސް ވިދާޅުވިއެވެ.\n"...ސަރުކާރުން އެކަން ބަލަން ޖެހޭ ގޮތަކީ ބޮޑެތި ކުށްވެރިން ތަކެއް ދޫކޮށްލައިފިކަމަށް ވަންޏާ ރާއްޖޭގެ ދާހިލީ މަސްލަަހަތު ދެން ނިމިގެން ދާނީ ކިހިނެތްތޯ، އެ ކަށަވަރު ކުރަން ޖެހޭ ބަޔަކީ ސަރުކާރު،" ރައީސް ވިދާޅުވިއެވެ.\nސަރުކާރަށް ވަގުތު ބޭނުންވީ އެފަދަ ބަޔަކު ދޫކޮށްލައިފިނަމަ ސަލާމަތީ ގޮތުންް ކުރިމަތިވާނީ ކޮން ކަހަލަ ނުރައްކާތަކެއްތޯ ބަލައި ދިރާސާ ކުރަން ކަމަށް ވެސް ވިދާޅުވިއެވެ.\nފަނޑިޔާރުންގެ ވިސްނުން ބަދަލުވީ ކީއްވެތޯ ސުވާލު އުފެދުން\nސަރުކާރަށް ގެއްލުންވާ ގޮތަށް ސުޕްރީމް ކޯޓުން އަޅަން މަސައްކަތް ކުރި ކަމަށް ރައީސް ތުހުމަތު ކުރައްވާ ކަންތައްތަކެއް ވިދާޅުވުމަށް ފަހު ދެން ވިދާޅުވީ އެކޯޓަށް އެފަދަ ބަދަލެެއް އައީ ކީއްވެތޯ ސަރުކާރުން ވިސްނަން ޖެހުނީ އެ ކަންތައްތަކާ ހެދި ކަމަށެވެ. އަދި ވިދާޅުވީ ސުޕްރީމް ކޯޓަށް ނުފޫޒު ވަންނަނީ އެއް ފަރާތަކުން ނޫން ކަަމަށް ގަބޫލުކުރަން ވެސް އެހިސާބުން ދަތިވި ކަމަށެވެ.\n"އަޅުގަނޑުމެން ވިސްނަން ބޭނުންވީ ސުޕްރީމް ކޯޓުގައި މިއުޅެނީ ކޮންކަހަލަ ކަމެއް ވަދެގެންތޯ. ސުޕްރީމް ކޯޓަށް ނުފޫޒު ވަންނަނީ އެއް ފަރާތަކުން ކަމަށް ގަބޫލުކުރަން އަޅުގަނޑުމެންނަށް ދެން ދަތިވެއްޖެ. ކުއްލިއަކަށް ވުޖޫދުގައި ނެތް މައްސަލަތަކެއް ބަލަން ފަށާ. އަދި ވަރަށް ވަރުގަދައަށް ވަރަށް އަވަސް ވަރަށް ކުރުމުއްދަތެއްގައި މިކަންކަން ނިންމަން ސުޕްރީމް ކޯޓުން ބާރު އަޅުއްވަމުން ގެންދެވި،" ރައީސް ވިދާޅުވިއެވެ.\nއެ ސުވާލުތައް އުފެދިފައި އޮއްވައި ޖުޑިޝަލް އެޑްމިނިސްޓްރޭޝަންގެ އެޑް މިނިސްޓްރޭޓަރު ހަސަން ސައީދު ފްލެޓެއް ގަތް މައްސަލައެއް ފުލުހުން ބަލަންް ފެށި ކަމަށާއި އޭނާއަކީ އުއްތަމަ ފަނޑިޔާރާ ގާތް ގުޅުމެއް އޮންނަ މީހެއް ކަމަށް ވެސް ވިދާޅުވިއެވެ.\n"...ފެނިގެން ދިޔައީ ހުޅުމާލޭ ފްލެޓަށް، ފްލެޓް ބައްލަވައި ގަންނަވަން ފޮނުއްވާފައި އޮތް އެޕްލިކޭަޝަނެއް. އެއީ ހަމަ ކިތާބީ ހެކި އޮތް ސައްހަ މައްސަލައެއް. ހަމަ އެއާ އެއީ ފެނިގެން ދިޔައީ ސުޕްރީމްކޯޓުގެ އިސް ފަނޑިޔާރުގެ ހަމަ މި މައްސަލަ. ފްލެޓެއް ބައްލަވައިގަންނަވަން ހުށަހަޅުއްވާގައި ފައިސާ ދައްކާވާނެ ކަމުގެ ލިއުން، ކަށަވަރުކޮށްދެއްވާފައި،" އެމަނިކުފާނު ވިދާޅުވިއެވެ.\nމީހުން ބަންދު ކުރުމުގެ އަމުރުތައް ކްރިމިނަލް ކޯޓުން ނުދިނުން\nރައީސް ވިދާޅުވި ގޮތުން ސުޕްރީމް ކޯޓުގެ އަމުރު ތަންފީޒު ކުރުމުގެ ކުރިން ސަރުކާރުން ބޭނުންވީ ޖުޑިޝަލް އެޑްމިނިސްޓްރޭޓާ ހަަސަން ސައީދު ފްލެޓް ބައްލަވައިގަންނަވަން އުޅުއްވި މައްސަލަ ކަމަށެވެ. ނަމަވެސް އެ މައްސަލަ ބަލަން އުޅުމުން އޭނާ ހައްޔަރުކޮށްގެން ގެނެވޭނެ މަގެއް ނުހޯދުނު ކަމަށާއި ކްރިމިނަލް ކޯޓުން ވެސް ގެންދިޔައީ ބަންދު އަމުރުތައް ބާތިލު ކުރަމުން ކަމަށެވެ.\n"އަނެއްކާ ދައުލަތުން މިކަހަލަ ކަންކަމުގައި ތުހުމަތުގައި ނަގަން ބޭނުންވާ މީހުންނަށް ކުރީގައި ލިބެމުން އައި އުސޫލުން ބަންދުގެ އަމުރު ހޯދަން ދަތިވެގެން ދިޔައީ. އެހެންވީމާ އަޅުގަނޑުމެންނަށް ފެނިގެން ދިޔަައީ ޖުޑީޝަރީގެ ތެެރެއިން، ދައުލަތުން، ސަރުކާރުން ބަލަން ބޭނުން ވެފައި ހުރި އެއްވެސް މައްސަލައް ކުރިއަށް ގެންދެވޭނެ ޖާގަ ނުދެއްވީ،" އެމަނިކުފާނު ވިދާޅުވިއެވެ.\nއަދި ވިދާޅުވީ ކުއްލި ނުރައްކަލުގެ ހާލަތު އިއުލާނު ކުރެއްވީ އެފަަދަ ސަބަބުތަކާ ހެދި ނުބެލި ހުރި މައްސަލަތައް ބަލަން ވެގެން ކަމަށާއި އެ އެ މައްސަލަތައް ބަލަން ބޭނުންވީ (ރާވާފައި ވަނީ) ކިހާ ވަރެއްގެ ބަޣާވާތެއް ކަން ބަލަން ބޭނުން ވާތީ ކަމަށެވެ. އެހެން ކަމުން ސުޕްރީމް ކޯޓަށާއި ކްރިމިނަލް ކޯޓަށް އައި ބަދަލާއި އެގޮތުން ނެރުނު އަމުރުތައް އެމަނިކުފާނު ސިފަކުރެއްވީ ބަޣާވާތެއްގެ ގޮތުގައި ކަން ދޭހަ ވެއެވެ.\n"މި ކުއްލި ނުރައްކަލުގެ ހާލަތަކީ ބިރުވެރި ހާލަތެއް ނޫން. ކުއްލި ނުރައްކަލުގެ ހާލަތުން ފަރުވާ ހޯދަން ބޭނުންވީ މި ދެންނެވި ނުބެލި ހުރި މައްސަަލަތައް ހައްލު ކުރުމަށް އެކަނި،" ރައީސް ވިދާޅުވިއެވެ.\nއަސްލަކީ ސަރުކާރާ ޖުޑިޝަރީއާ އޮތް ކޯޅުން\nރައީސް ޔާމީނު މިއަދު ދެއްކެވި ވާހަކަފުޅުން މާ ސާފުކޮށް ވެސް އެނގުނީ މައްސަލައަކީ ސަރުކާރުން ބޭނުންވާ ބަޔަކު ބަންދުކޮށްފައި ބައިތިއްބަން ބޭނުންވާ މީހުން ބަންދު ކުރަން ޖުޑިޝަރީން ޖާގަ ނުދިނުން ކަމެވެ. ފަނޑިޔާރުން ފްލެޓް ބައްލަވައި ގަންނަވަން އުޅުއްވި މައްސަލަ ވެސް ފެންމަތި ކުރަން ޖެހުނީ އެހެންވެއެވެ. އެހެން ނޫނީ އެއީ ދެން ސުޕްރީމް ކޯޓުގެ ފުރާޅުމަތިން އަރައިގެން ރޭގަނޑު ދަންވަރު އުއްތަމަ ފަނޑިޔާރު އުފުރާލައިގެން ގެންދާ ވަރު މައްސަލައެއްތޯ ސުވާލު އުފެދެއެވެ.\nގަބޫލުކުރަން ޖެހޭ ހަގީގަަތަކީ ޖުޑިޝަރީގެ ކޮންޓްރޯލް ސަރުކާރަށް އޮންނަން ނުޖެހޭ ކަމެވެ. އެގޮތަށް ކޮންޓްރޯލް ނެތުމަކީ ކުއްލި ނުރައްކަލުގެ ހާލަތު އިއުލާނު ކުރަން ޖެހޭނެ ކަމެއް ނޫނެވެ.\nކުއްލި ނުރައްކަލުގެ ހާލަތު 1 ފެބުރުއަރީގެ އަމުރު އެމްއެމްޕީއާރުސީ އޮޑިޓު ރިޕޯޓް\nކުއްލި ހާލަތު ނިމޭތީ އުފެއްދިި "ގާނޫނީ މަކަރު"!؟


Dhivehin ah haassa park eh Lanka gai elhumah havaalukohfi\nދިވެހިންނަށް ހާއްސަ ޕާކެއް ލަންކާގައި އެޅުމަށް ހަވާލުކޮށްފި\nލަންކާގައި ޕާކެއް އެޅުމަށް އެއްބަސްވުމުގައި ސޮއި ކުރައްވަނީ -- އަވަސް ފޮޓޯ: އަހުމަދު ޝުރާއު\nސްރީލަންކާގައި ދިރިއުޅެމުން އަންނަ ދިވެހިންނަށް ކޮލަމްބޯގައި ހާއްސަ ޕާކެއް ތަރައްގީ ކުރުމަށް ހައުސިން މިނިސްޓްރީގެ ފަރާތުން ކުންފުންޏަކާ ހަވާލުކޮށްފި އެވެ.\nރާއްޖޭގެ ކަލްޗްރަލް ސެންޓަރު ހުންނަ، ސޯސަންވިލާގައި "ސޯސަން ފާކް" ގެ ނަމުގައި ތަރައްގީ ކުރާ މި ޕާކް ހެދުމަށް ހަވާލު ކުރީ ސިއެރާ ކޮންސްޓްރަކްޝަން ޕްރައިވެޓް ލިމިޓެޑާ އެވެ. މިކަމުގެ އެއްބަސްވުމުގައި ހައުސިން މިނިސްޓްރީގެ ފަރާތުން ސޮއި ކުރެއްވީ، ޑރ. މުހައްމަދު މުއިއްޒު އެވެ. އަދި ސިއެރާގެ ފަރާތުން ސޮއިކުރެއްވީ އެކުންފުނީގެ ޑިރެކްޓަރު ނިމާލް ލޯކުގެ އެވެ. ސިއެރާ ކުންފުންނިން މިހާރު ވެސް އަންނަނީ ރާއްޖޭގެ އުމްރާނީ ތަރައްގީގެ ބައެއް މަޝްރޫއުތައް ހިންގަމުންނެވެ.\nމިނިސްޓަރު ވިދާޅުވީ 1.6 މިލިއަން ދިވެހި ރުފިޔާ ހަރަދުވާ މި މަޝްރޫއު އަކީ ސިއެރާ ކުންފުނީގެ އަމިއްލަ ހަރަދުގައި ކުރުމަށް ހަމަޖެހިފައިވާ މަޝްރޫއެއް ކަމަށެވެ. މި ޕާކްގެ ޑިޒައިން ހަދާ ނިމިފައިވާ ކަމަށާއި މި މަޝްރޫއުގެ މަސައްކަތް ސިއެރާ ކުންފުނިން އެއްމަސް ދުވަހުގެ ތެރޭގައި އަމަލީ ގޮތުން ފަށާނެ ކަމަށް މިނިސްޓަރު ވިދާޅުވި އެވެ. އަދި މި މަޝްރޫއުގެ މަސައްކަތް ގިނަވެގެން ހަމަސްދުވަހުގެ ތެރޭގައި ނިންމުމަށް ވަނީ ނިންމައިފަ އެވެ.\n"ލަންކާގައި ދިރިއުޅޭ ދިވެހި ރައްޔިތުންގެ ފަހުރެއް ކަމަށް ބަލައިގަންނަ ސޯސަންވިލާ ގައި ޕާކެއް އަޅައި ދިނުމަށް އެތާގައި ދިރިއުޅޭ ދިވެހިން އެދުމުން ރައީސް އަބްދުﷲ ޔާމިން ނިންމެވީ ވީހާވެސް އަވަހަކަށް އެކަންތައް ކޮށްދިނުމަށް،" މިނިސްޓަރު ވިދާޅުވި އެވެ.\nމި ޕާކް ޑިޒައިން ކޮށްފައިވަނީ ތިން ޒޯނަކަށް ބަހާލައިގެންނެވެ. ޒޯން އޭ އާއި ބީ އަކީ ކުޑަކުދިންނަށް ހާއްސަ ކުރެވިފައިވާ ދެ އޭރިއާ އެވެ. މި ދެ އޭރިއާގައި ހުންނާނީ ކުޑަކުދިން ކުޅުމަށް ބޭނުން ކުރާ ސާމާނު ތަކެވެ. އަދި ޒޯން ސީ އަކީ ބޮޑެތި މީހުންނަށް ހާއްސަ އޭރިއާ އެވެ. މި އޭރިއާ ގައި އުންދޯއްޔާއި މަސްފެން ކޯރެއް ގާއިމް ކުރުމަށް ވަނީ ހަމަޖެހިފައި އެވެ.


Eh dhuvahuge thereygai 1,000 meehunnah dengue jehihje - vNews.mv\nއެއް ދުވަހުގެ ތެރޭގައި 1،000 މީހުންނަށް ޑެންގީ ޖެހިިއްޖެ\nމުޙައްމަދު އަފްރާޙް 30 July 2019, 23:40\nއެންމެ 24 ގަޑިއިރުގެ ތެރޭގައި 1،000 އަށްވުރެ ގިނަ މީހުންނަށް ބަންގްލަދޭޝްގައި ޑެންގީ ހުން ޖެހިއްޖެއެވެ.\nބަންގްލަދޭޝްގައި ޑެންގީޖެހޭ މިންވަރު ރެކޯޑް މިންވަރަކަށް އިތުރުވެފައިވާއިރު، މި ނުރައްކާތެރި ބަލީގެ ޝިކާރައަކަށް ވެފައިވާ މީހުންގެ ތެރޭގައި ގިނައީ ކުޑަކުދީންނެވެ.\nތަފާސްހިސާބުތަކަށް ބަލައިލާއިރު، މި ބަލީގައި ޖެނުއަރީ މަހުން ފެށިގެން މިހާތަނަށް އަށް މީހަކު ވަނީ މަރުވެފައެވެ.\nމި އަހަރުގެ މިހާތަނަށް ބަލައިލާއިރު، 13،600 އަށްވުރެ ގިނަ މީހުންނަށް ޑެންގީ ހުން ޖެހިފައިވާކަން ރެކޯޑް ކުރެވިފައިވެއެވެ. މީގެ ތެރެއިން 8،348 މީހުންނަށް ޖެންގީ ޖެހިގެން ރިޕޯޓްކޮށްފައިވަނީ ޖުލައި މަހުގެ ތެރޭގައެވެ. ޖޫން މަހަށް ބަލައިލާއިރު، ޑެންގީ ޖެހިގެން ރިޕޯޓްކޮށްފައިވާ އަދަދު ރެކޯޑް ކުރެވިފައިވަނީ 1،820 ގައެވެ. އަދި އޭގެ ކުރީން ހުސްވި މެއިމަހު ރެކޯޑް ކުރެވިފައިވަނީ 184 ހާދިސާއެވެ.\n"ބަންގްލަދޭޝްގައި ޑެންގީހުން ޖެހޭ މީހުންގެ ރެކޯޑްތައް ބަލަހައްޓާން ފަށާފައިވަނީ 2000 ވަނަ އަހަރު. މިއީ، މި ބަލި މިހާތަނަށް އެންމެ ނުރައްކާ މިންވަރަކަށް ފެތުރިގެންދިޔަ އަހަރު،" ބަންގްލަދޭޝްގެ ޑިރެކްޓަރޭޓް ޖެނެރަލް އޮފް ހެލްތް ސަރވިސަސްގެ އެސިސްޓެންޓް ޑިރެކްޓަރ އަޔޭޝާ އަކްތަރު ބުންޏެވެ.\nބަންގްލަދޭޝްގެ 50 ރަށެއްގައި މި ބަލި ހަލުވިކަމާއިއެކު ފެތުރެމުންދާއިރު، އެންމެ ހަލުއިމިނެއްގައި ބަލި ފެތުރެމުންދަނީ 20 މިލިއަންގެ އާބާދީއެއް އޮންނަ ވެރިރަށް ދާކާގައެވެ.\n"މަސައްކަތް ކުރަމުން މިދަނީ، ހުރިހާ ސަރުކާރު އަދި އަމިއްލަ ހޮސްޕިޓަލެއްގައިވެސް، މިކަމަށް ފަރުވާދޭނެ އިންތިޒާމްތައް ހަމަޖެއްސުމަށް. މީގެއިތުރުން ދާކާ މެޑިކަލް ކޮލެޖް ހޮސްޕިޓަލުގައި މި ބައްޔަށް ޚާއްސަ ސެންޓަރެއްވެސް މިހާރުވަނީ ޤާއިމްކޮށްފައި،" އަކްތަރު އިތުރަށް ބުންޏެވެ.\nޑެންގީއަކީ މަދިރީގެ ޒަރީއާއިން ފެތުރޭ، ފުރާނައަށް ނުރައްކާވާ ބައްޔެކެވެ.\nބަންގްލަދޭޝްއަކީ ގިނަ އަދަދެއްގެ ދިވެހި ދަރިވަރުން މަތީ ތަޢުލީމް ހާސިލް ކުރަމުންދާ ޤައުމެކެވެ. މި ދުވަސްވަރު ރާއްޖޭގައިވެސް ޑެންގީ ޖެހިގެން ރިޕޯޓްކުރާ މިންވަރު އިތުރުވެފައިވާކަން ފާހަގަވެއެވެ.


Filaigen Ulhunu Meehaku Fuluhunnaai Havaaluvee, Gey Meehunge Undhagoo Boduvegen - Vaguthu\nކޮވިޑް-19: ދުނިޔޭގެ ހާލަތު ވެސް ގޯސް، ރާއްޖޭގެ ހާލަތު ވެސް ގޯސް - 23 މިނެޓް ކުރިން\nކޮވިޑް-19 އާއި ގުޅިގެން ގޭގައި ގިނަ ވަގުތު ބަންދުވެފައި ތިބެން ޖެހުމުން އެތައް ބައެއްގެ ދިރިއުޅުމަށް ބޮޑެތި އަސަރުތަކެއް ދަނީ ކުރަމުންނެވެ. މީހުންގެ މިޒާޖާއި ނަފްސާނީ ދުޅަހެޔޮކަމަށް ވެސް މިކަމުގެ އަސަރު ބޮޑަށް އަސަރު ކުރެއެވެ. އަބަދު އެއް ބަަޔަކާއި އެކު ވަގުތު ހޭދަަކުރަން ޖެހުމަކީ މީހާގެ ކެތްތެރިކަން އިމްތިހާންކުރުވާ ފަދަ ކަމެެވެ. އެއީ އެންމެ ހިތްގައިމު ތަޖުރިބާ އަކަށް ނުވެދާނެއެެވެ. ޚާއްސަކޮށް ގޭތެރޭގައި ބަންދުވެފައި ތިބޭ އިރު އެތައް ދަތިތަކެއް ދިމާވުން އެކަށީގެންވެއެވެ.\nމި ފުރަބަންދުގެ އަސަރު ބައެއް މީހުންނަށް ކުރީ ހީވެސް ނުކުރާ ކަހަލަ ގޮތަކަށްތާއެވެ.\nމިއީވެސް ފުރަބަންދުގެދުވަސްވަރު ދިމާވި ހާދިސާ އެެވެ. ގޭގައި ހުންނަން ޖެހުމުން، އާއިލާ މީހުންގެ އުނދަގޫ ބޮޑުވެގެން އަލުން ޖަލަށް ދިޔަ މީހެކެވެ. އިނގިރޭސިވިލާތުގައި ފުލުހުންނަށް ފިލައިގެން އުޅުނު އެ މީހާ އަމިއްލަ އަށް ފުލުހުންނާއި ހަވާލުވީ އޭނާގެ ގޭމީހުންގެ އުނދަގޫ ބޮޑުވެގެންނެވެ. މިކަން ވިއީ މުޅި މީސްޑިއާ ކައްކުވާލި ތަފާތު ކަމަކަށެވެ. ބީބީސީ އިން ރިޕޯޓްކޮށްފައިވާ ގޮތުން އޭނާ ފުލުހުންނާއި ހަވާލުވީ ބުދަ ދުވަހުއެވެ.\nއޭނާ ފުލުހުންނާއި ހަވާލުވީ ގޭގައި ތިބި މީހުންގެ ސަބަބުން ހިމޭން ވަގުތުކޮޅެއް ހޭދަކޮށް ނުލެވިގެން ކަމަށް އޭނާ ބުނެފައިވާ ކަމަށް އިންސްޕެކްޓަރ ޑެރެން ޓެއިލާ ކުރި ޓްވީޓެއްގައި ބުނެފައިވެއެވެ.\n" ހިނދުކޮޅެއްގެ ހަމަހިމޭނަކަމާއި ހަމަޖެހުމެއް ބޭނުމޭ އެނާ ބުނީ. އެ ގޭގެ މީހުންނާއި އެކު އުޅުމަށް ވުރެ ޖަލަށް އަނބުރާ ދިއުން ވެސް މާ ރަނގަޅުަކަމަށް އޭނާ ވަނީ ބުނެފައި." އިންސްޕެކްޓަރ ބުންޏެވެ.\nއެ މީހާ އަކީ ކޮން ކުށަކާއި ގުޅިގެން ފުލުހުން ހޯދަމުން ދިޔަ މީހެއް ކަމެއް ފުލުހުން ހާމައެއް ނުކުރެއެވެ. އެހެންނަމަވެސް އޭނާ އަކީ ޖަލު ހުކުމެއް ތަންފީޒުކުރަން ޖެހޭ މީހެއް ކަމަށް މީޑިއާ ރިޕޯޓްތައް ބުނެއެވެ. އަދި އޭނާ އަކީ ފުލުހުންނަށް ފިލައިގެން އުޅޭތީ ހޯދަން އިޢުލާންކޮށްފައިވާ މީހެއް ކަން ފާހަގަކޮށްލެވެއެވެ.


Massaru kanthakaa behey gothun kurevey baeh kuh heethah! | Hurihaa.mv\nމައްސަރު ކަންތަކާ ބެހޭ ގޮތުން ކުރެވޭ ބައެއް ކުށްހީތައް!\nPublished on 15 Sep 2021, 07:14\nމައްސަރު ކަންތަކާ ބެހޭ ގޮތުން ރަނގަޅު މައުލޫމާތު އެނގިފައި އޮތުން މުހިއްމު.\nމައްސަރު ކަންތަކަކީ އަންހެނެއްގެ ހަޔާތުގެ މުހިއްމު ހިއްސާއަކަށް ވާއިރު، މި ކަމާ ބެހޭ ގޮތުން ރަނގަޅު މައުލޫމާތު އެނގި ހޭލުންތެރިވެފައި ތިބުމަކީ މުހިއްމު ކަމެކެވެ. މި ލިޔުމުގައި މި ބަލާލަނީ މައްސަރު ކަންތަކާ ބެހޭ ގޮތުން މުޖުތަމައުގެ ތެރޭގައި އާއްމުކޮށް ދެކެވިފައި އޮތް ބައެއް ކުށްހީ ތަކަށެވެ.\nމައްސަރު ކަންތަކުގައި ހޭދަވާ ދުވަސްވަރަކީ އަންހެނެއްގެ ހަށިގަނޑަށް ގިނަ ބަދަލުތަކެއް އަންނަ ދުވަސްތަކެކެވެ. މި ދުވަސްތަކުގައި ދަށްބަނޑާއި އުނަގަނޑުގައި ކޮންމެ ވެސް ވަރަކަށް ތަދު އިހުސާސް ކުރެވުމަކީ މައްސަލައެއް ނޫނެވެ. ނަމަވެސް އެ ތަދު ދެމިގެން ދާނަމަ ނުވަތަ އެއާއެކު އިތުރު އަލާމާތްތައް ހަށިގަނޑުން ފެންނަ ނަމަ ސިއްހީ އެހީ ހޯދަން ޖެހޭނެ އެވެ.\nމައްސަރު ދުވަސްވަރު ބަލިވެ އިނުމަކީ ނުވާނެކަމެއް ކަމަށް އަހަރުމެންގެ ތެރޭގައި ހީވެފައި އޮވެ އެވެ. ހަގީގަތަކީ މި ދުވަސްވަރު ވެސް ބަނޑުބޮޑު ވެދާނެ ކަމެވެ. މައްސަރު ދުވަސްވަރު ނުނިމެނީސް ވެސް އަންހެނެއްގެ އޯވަރީން ބިސް ނުކުމެ ރަހިމުގެ ތެރޭގައި ވާނަމަ ބަލިވެ އިނދެވޭނެ އެވެ. ނަމަވެސް ގިނަ އަންހެނުންގެ ބިސް އޯވަރީން ނުކުންނަނީ މައްސަރު ކަންތައް ނިމުމުން ކަމަށްވުމާއެކު ބަލިވެ އިނުމުގެ ފުރުސަތު ކުޑަވެ އެވެ.\nކަސްރަތު ކުރުން ރަނގަޅެއް ނޫން؟\nމައްސަރު ކަންކަމާ ގުޅޭ ގޮތުން ކުރެވޭ އަނެއް ކުށްހީއަކީ އެ ދުވަސްވަރު ކަސްރަތު ކުރުން ފަދަ ހަރަކާތްތައް ކުރުން ރަނގަޅު ނޫން ކަމަށް ދެކެވޭ ވާހަކަ އެވެ. ނަމަވެސް މި ދުވަސްވަރު ވެސް ގަވާއިދުން ކަސްރަތު ކުރުމަކީ ތިބާގެ އާއްމު ސިއްހަތަށް ފައިދާކުރާ ކަމެއް ކަމަށް މާހިރުން ބުނެ އެވެ.


Mi avashugai covid nujehi huree emme meeheh, sababu igey tha?\nއިންޑީޔާގެ ހިމާޗަލް ޕްރަދޭޝް ސްޓޭޓްގެ ލާހޯލް-ސްޕީޓީ ޑިސްޓްރިކްޓަކީ ވަރަށް އެކަހެރިކޮށް ދުރުހިސާބެއްގައި އޮންނަ ސަރަހައްދެކެވެ. އެ ސަރަހައްދުގެ އެއް އަވަށުގައި ދިރިއުޅޭ އެންމެން ކޮވިޑަށް ޕޮޒިޓިވް ވީއިރު ބަލި ނުޖެހި އެންމެ މީހަކު ވަނީ ސަލާމަތް ވެފަ އެވެ. ފަރުބަދަމަތީގެ މި ހިސާބުގަނޑުގައި ދިރިއުޅޭ މީހުންނަށް މިފަހަރުގެ ކޮވިޑްގެ ކަންތައްތަކީ އެމީހުންގެ ހަޔާތުގައި ވެސް ދުށް އެންމެ ވަރުގަދަ ބަލިމަޑުކަމެވެ.\nތޮރަންގް އަވަށުގައި ދިރިއުޅޭ މުޅިއެކުވެސް 42 މީހުންނެވެ. އޭގެ ތެރެއިން 41 މީހަކު ކޮވިޑަށް ޕޮޒިޓިވް ވެފައިވާއިރު 52 އަހަރުގެ ބޫޝަން ޓާކޫރްގެ ޓެސްޓްގެ ނަތީޖާ ދެއްކީ ނެގެޓިވް ކޮށެވެ. އެންމެންނަށް ބަލި ޖެހުނުއިރު ބޫޝަން އަށް ބަލި ނުޖެހުނީ ކީއްވެތޯ ވަރަށް ގިނަ ބަޔަކަށް ހައިރާންކަމާއެކު އޭނާއާ ވެސް ސުވާލު ކުރެ އެވެ.\nމި ސުވާލުގެ ޖަވާބުގައި އޭނާ ބުނީ ކޮވިޑުން ރައްކާތެރިވުމަށް އަޅަން ޖެހޭ ފިޔަވަޅުތަކަށް އޭނާ ވަރަށް ފަރުވާތެރިކަން ބެހެއްޓީމަ ކަމަށެވެ. މާސްކް އެޅުމާއި އަތް ދޮވުން އަދި ގައިދުރުކަން ބަހައްޓައިގެންނެވެ.\n"އަހަރެންގެ ނަތީޖާ ނެގެޓިވްކޮށް ދެއްކި އެންމެ މައިގަނޑު ސަބަބަކީ އަހަރެންނަކީ އަބަދުވެސް މާސްކް އަޅައިގެން ސެނިޓައިޒާ ފުޅިއެއް ހިފައިގެން އުޅޭ މީހަކަށް ވާތީ. އަދި އެހެން މީހުންނާ މާ ގާތް ގާތުގައެއް ނުހުންނަން،" ބޫޝަން ބުންޏެވެ.\nބޫޝަން ބުނި ގޮތުގައި އޭނާގެ އާއިލާގެ ހަ މީހުން ކޮވިޑަށް ޕޮޒިޓިވް ވެފައި ވެއެވެ. އެހެންވެ އޭނާ މިހާރު އުޅެނީ އެމީހުންނާ ދުރުގަ އެވެ.\n"އެމީހުން ތިބެނީ އެ ކޮޓަރިއެއްގަ. އަހަރެން އުޅެނީ އެހެން ކޮޓަރިއެއްގަ. އެމީހުން ވަކިން ކައްކަނީ. އަހަރެން ކާއެއްޗެހި ކައްކަނީ އަހަރެން އަމިއްލައަށް. މިހިސާބުގަނޑުގައި ކޮވިޑް ބާރަށް ފެތުރުނު ސަބަބަކީ ފިނިގަދަކަން. ފިނީގެ ސަބަބުން ގިނަ ބަޔަކު އަލިފާންގަނޑެއް ޖަހައިގެން އެއް ތަނެއްގައި ބޮނޑިއަކަށް ތިބޭތީ،" ބޫޝަން ބުންޏެވެ.\nއެ ޑީސްޓްރިކެޓްގެ ޑެޕިއުޓީ ކޮމިޝަނަރު އިންޑިޔާ ނޫހަކަށް ވިދާޅުވި ގޮތުގައި ތޮރަންގް އަވަށުގައި ދިރިއުޅޭ މީހުންގެ ގޮތުގައި ރަޖިސްޓްރީކޮށްފައިވަނީ 160 މީހުންނެވެ. ނަމަވެސް ފަރުބަދަމަތިކަމަށް ވެފައި ފިނި މޫސުން ކަމަށް ވުމުން ގިނަ ބަޔަކު މި ވަގުތު ތިބީ ފިނި މަޑު ހިސާބުތަކަށް ގޮހެވެ. ކޮވިޑް ޖެހިފައިވަނީ ނުގޮސް ތިބި 42 މީހުންގެ ތެރެއިން 41 މީހަކަށެވެ.\nމި އަވަށުގެ މީހުންނަށް ކޮވިޑް ޖެހެން ފެށީ އެ ރީޖަންގެ އެހެން ހިސާބެއްގައި އޮތް ދީނީ އަޅުކަމަކަށް ދިޔަ ބަޔަކު އަނބުރާ އައިއިރު ކޮވިޑް ޖެހިފައި ތިބީމަ އެވެ. އެ ހުރިހާ މީހުންނަށް ފަރުވާ ދޭ ޑޮކްޓަރު ބުނީ އެއްވެސް މީހެއްގެ ހާލު ސީރިއަސް ނޫން ކަމަށެވެ.\nސްޓޭޓްގެ ލާހޯލް-ސްޕީޓީ ޑިސްޓްރިކްޓްގައި މިވަގުތު ފިނި މިންހުރީ ޒީރޯ ޑިގްރީ އަށް ވުރެ ވެސް ދަށުގަ އެވެ. މީގެ ކުރިން ހަމަ އެ ރީޖަންގެ އެހެން އަވަށެއް ކަމަށްވާ ރަންގްރިކްގައި ދިރިއުޅޭ އެންމެންނަށް ވެސް ކޮވިޑް ޖެހިފައި ވެއެވެ. އެއީ 39 މީހުންގެ އާބާދީއެއް އޮންނަ އަވަށެކެވެ.\nއެހެން މީހަކާ އިންނަން އަންހެނުން ލައްވާ ލޯނެއް ނަގައިފި


ހަނގުރާމައިގެ ޙާލަތުގަވެސް ބިންމަތީގަ ފަތިތިލަ ޖައްސަވައި ސަފު ހެއްދެވިނަމަ ވަނީ ދެފައިންޕުޅު ޖައްސަވާފަ!\nރަސޫލް ﷺ އާއި ޞަޙާބީން ކުރެއްވެވި ހަނގުރާމަތަކުގައި ނަމާދު ވަގުތު ޖެހުމުން ލަޝްކަރު ބައިކުރައްވައި އެއްބައިބޭކަލުން ފާރައަށް ތިއްބައި އަނެއްބައި ބޭކަލުން ނަމާދުކުރެއްވެވިއެވެ.\nމިޙާލަތުގައި ނަމާދުކުރެއްވެވިއިރު ޖަމަލް، އަސް ނުވަތަ އަރާވަޑައިގެން ތިއްބެވި ސަވާރީން ފައިބައިވަޑައިގެން ބިންމަތީގައި ސަފުހައްދަވައިގެން ނަމާދުކުރައްވަވާއިރު ތިއްބެވީ ހަމަ ދެފައިންޕުޅު ކައިރި ކުރެއްވެވޭނެ ހަމަ އެންމެ ބޮޑަށް ކައިރިކުރައްވަވައިގެންނެވެ. ހަނގުރާމައިގެ އައްޑަނައެއްގެ ގޮތުން ކަށިމަތިފުޅުގައި އެއްޗެއް އަޅުއްވަވަފައިވާނަމަ އެއްޗެއް ޖެހޭވަރަށް ކައިރިވެވަޑައިގެންނެވިއެވެ. ތިއްބެވީ ގައިދުރުކުރައްވަވައިގެން ދުރުދުރަކު ނޫނެވެ.\n- މަޢްލޫމާތު: ޑރ. މުޙައްމަދު އިޔާޟް ޢަބްދުއްލަޠީދް\nވީމާ މިފަދަ ޙާލަތުގައި ނަމާދުކުރެއްވެވިއިރު އެބޭކަލުންގެ ފައިންޕުޅު ބެހެއްޓެވި ހިސާބާއިމެދު ސުވާލުކުރައްވާ ބޭފުޅުންގެ މައުލޫމާތަށްޓަކައި ދަންނަވައިލީއެވެ.\nކޮރޯނާގެ ޙާލަތަކީ މީސްތަކުން އިސްލާމް ދީނާއި ޚާއްޞަކޮށް ނަމާދުކުރުމާއި ދުރުކުރުމަށް ލިބުނު ފުރުޞަތަކަށް ހަދައިން ނަމާދުކުރުމާއި މީސްތަކުން ދުރުކުރުވަން ފަތުރަމުން ގެންދާ ދޮގު މައުލޫމާތުތަކަށް ހޭލުންތެރިވެތިބުން ވަރަށް މުހިންމުކަން ފާހަގަކުރެވެއެވެ.\nއެފިކުރާ އެމަޛްހަބުގެ އިމާމުން މިހާރު މިނެރުއްވާ ފަތުވާތަކަށް ބަލާއިރު ހަނގުރާމައިގެ ޙާލަތުގައި އަސް، ނުވަތަ ސަވާރީމަތީގައި ނަމާދުކުރެއްވޭތީ މިހާރު ރާއްޖޭގައި ސައިކަލްމަތީގައި ސައިކަލް ދުއްވަމުން ނަމާދުކުރުން ހުއްދަކޮށް ފަތުވާއެއް ނުނެރުއްވާނެ ކަމަށް ބެލޭކަށް ނެތެވެ.


Vazeefaa gellidhaane vaahaka dhahkan Solskjaer beynumeh nuvi\nވަޒީފާ ގެއްލިދާނެ ވާހަކަ ދައްކަން ބޭނުމެއް ނުވި\nމެންޗެސްޓާ ޔުނައިޓެޑްގެ ކޯޗްގެ މަގާމު އޮލޭ ގަނާ ސޮލްޝަޔާ ގެއްލުމުގެ ބިރުވެރިކަން ކުރިމަތި ވެފައިވީ ނަމަވެސް އެ ވާހަކަ ދައްކަން އޭނާ ދެކޮޅު ހަދައިފި އެވެ.\nމިދިޔަ އާދިއްތަ ދުވަހު އާސެނަލް އާ ދެކޮޅަށް ކުޅުނު މެޗުން ޔުނައިޓެޑް ބަލިވުމުން، އެ ކުލަބުގެ ކުރީގެ ކެޕްޓަން ރޮއި ކީން ބުނެފައި ވަނީ "ސޮލްޝަޔާ މަގާމުން ވަކި ކުރުމުގެ ވަގުތު އޭނާ އާ ކުރިމަތިލާނެ" ކަމަށެވެ. ޗެމްޕިއަންސް ލީގްގައި ރޭ އިސްތަންބޫލް ބަޝްކްޝިއާ އާ ދެކޮޅަށް ކުޅުނު މެޗުން ޔުނައިޓެޑް ބަލިވުމުން ނޫސްވެރިން ވަނީ، ކީން ދެއްކި ވާހަކައަށް އިޝާރާތް ކޮށް ސޮލްޝަޔާ އާ ސުވާލު ކޮށްފަ އެވެ.\n"ތިކަހަލަ ވާހަކަތަކަށް ޖަވާބު ދިނުން އެއީ އަހަރެން ނުކުރާ ކަމެއް،" ސޮލްޝަޔާ ބުންޏެވެ. "އަދި މިއީ ސީޒަންގެ ކުރީ ކޮޅު، ހުރިހާ ވަގުތެއްގައިވެސް މީހުންގެ ހިޔާލުތައް ބޭރު ވާނެ، އެ ވަގުތުތަކުގައިވެސް ޖެހޭނެ ވަރުގަދަ ކޮށް ހުންނަން. އަހަރެން މަގާމަށް ހަމަޖައްސާފައި ވަނީ ކުލަބުން އަދި އަހަރެން އެކަން މި ކުރަނީ އަހަންނާއި އަހަރެމެންގެ މުވައްޒަފުންނަށް ވީ އެންމެ ރަނގަޅަކަށް."\nއެންމެ ފަހު ދެ މެޗުން ލިބުނު ދެރަ ނަތީޖާ ސޮލްޝަޔާ ސިފަ ކުރީ "ބަނޑުމަތީގައި ޖެހުން" ކަމަށެވެ. ޔުނައިޓެޑަށް ކުރިއަށް އޮތީ އެވަޓަންގެ މެޗެވެ. ސޮލސްޔާ ބުނީ އެވަޓަން މެޗުގައި ރަނގަޅު ރައްދެއް ދިނުމަށް ކުޅުންތެރިން ތައްޔާރު ވާނެ ކަމަށް އުންމިދު ކުރެވޭ ކަމަށެވެ.


In Pictures:5lakka vana tourist ah maruhabaa kiun\nފަސް ލައްކަ ވަނަ ޓޫރިސްޓަށް މަރުޙަބާ\nމާލެ، 17 ޑިސެމްބަރ 2020 -- މި އަހަރު މިހާތަނަށް ރާއްޖެއަށް އައި ފަސް ލައްކަ ވަނަ ޓޫރިސްޓަށް މަރުހަބާ ކިޔަން ވެލާނާ އިންޓަނޭޝަނަލް އެއާޕޯޓް (ވީއައިއޭ) ގައި މިއަދު ހެދުނު ވަނީ ކުލަގަދަ ރަސްމިއްޔާތެއް ބާއްވާފަ އެވެ. ފަސް ލައްކަ ވަނަ ޓޫރިސްޓުގެ ގޮތުގައި ރާއްޖެ އައިސްފައި ވަނީ ޖަރުމަނުގެ ރައްޔިތެއް ކަމަށްވާ ކްރިސްޓިން މެޑެލިން އެވެ. އޭނާ ރާއްޖެ އައީ ބައިވެރިޔާއާއެކުގަ އެވެ. މަރުހަބާ ކިއުމުގެ އިތުރުން، އޭނާއަށް ގިނަ ހަދިޔާ ތަކެއް ވެސް ދިނެވެ. އޭނާއަށް ހަދިޔާ ދިން ފަރާތްތަކުގެ ތެރޭގައި ޓޫރިޒަމް މިނިސްޓްރީ އާއި އެމްއެމްޕީއާޜްސީ އަދި އިމިގްރޭޝަނާއި އެލައިޑާއި އުރީދޫ ހިމެނެ އެވެ. މީގެ އިތުރުން ކޮކޯ ބޮޑު ހިތި ރިސޯޓުން ވަނީ އެ ދެ މީހުންނަށް ހިލޭ ޗުއްޓީ ދަތުރެއް ދީފަ އެވެ. -- ފޮޓޯ: އަހުމަދު އަޝްހާދު އަބްދުﷲ (ޖެރީ) | އަވަސް


Vazeefaage furusathu - Project Officer\nވަޒީފާގެ ފުރުސަތު - ޕްރޮޖެކްޓް އޮފިސަރ\n7 އޮކްޓޯބަރ 20197months ago\nމަޤާމުގެ ގިންތި :\nއައްޑޫސިޓީ ކައުންސިލްގެ އިދާރާ، ހިތަދޫ / އައްޑޫ\nސަޕޯޓިންގ ކޯ އެލަވަންސް 2: މަހަކު -/700 ރުފިޔާ.\nމިނިސްޓްރީ އޮފް ނޭޝަނަލް ޕްލޭނިންގް އެންޑް އިންފްރާސްޓްރަކްޗަރ ތަމްސީލު ކުރުމަށް އެމްޕްލޯޔަރ ރެޕްރެޒެންޓޭޓިވްގެ ގޮތުގައި މަސައްކަތްކުރަންޖެހޭ ޕްރޮޖެކްޓްތަކުގައި ކުރަންޖެހޭ އެންމެހާ މަސައްކަތް ކުރުން.\nތަރައްޤީގެ އެކިއެކި މަޝްރޫޢުތައް ރާވައި ހިންގުމުގައި ސަރުކާރުގެ މިނިސްޓްރީތަކަށް ރައްޔިތުންގެ ފަރާތުން ލަފަޔާއި މަޝްވަރާ ދިނުމުގެ އެންމެހާ މަސައްކަތް ހިންގާ ބެލެހެއްޓުން.\nސަރުކާރުގެ މިނިސްޓަރީތަކުން ހިންގާ މަޝްރޫޢުތައް ހިނގާނުހިނގާ ގޮތް ބެލުމުގައި އެހީތެރިވެދީ، އެ މިނިސްޓްރީތަކަށް ޖަވާބުދާރީވެ، އެ މިނިސްޓްރީތަކުން ކަނޑައަޅާ ގޮތަކަށް ޤަވާޢިދުން ރިޕޯރޓް ފޮނުވުން.\nސަރުކާރުން އައްޑޫސިޓީގައި ހިންގާ އުމްރާނީ ތަރައްޤީގެ މަޝްރޫޢުތަކާއި ގުޅިގެން ކައުންސިލްގެ އިދާރާއިން ކުރަންޖެހޭ އެންމެހާ އިދާރީ އަދި ޓެކްނިކަލް މަސައްކަތްތައް ހިންގުން.\nޙަވާލުކުރެވިފައިވާ މަސައްކަތާއިގުޅިގެން އެކި ފަރާތްތަކަށް ފޮނުވަންޖެހޭ ސިޓީ،މެސެޖު ފަދަ ލިޔުންތައް ލިޔެ ފޮނުވުމާއި އޭގެ ރެކޯޑު ބެލެހެއްޓުން.\nހަވާލުކުރެވޭ ޕްރޮޖެކްޓްތަކުގެ މަސައްކަތްތައް ކޮންޓްރެކްޓަރ ކުރަމުންގެންދަނީ އެއްބަސްވުމާއި އެއްގޮތަށް، ކަނޑައެޅިފައިވާ ސްޕެސިފިކޭޝަންގައިވާ ގޮތަށްކަން ކަށަވަރުކުރުމަށް މަސައްކަތް ސްޕަވައިޒުކޮށް ބެލެހެއްޓުން.\nސައިޓްލޮގް ކަނޑައެޅިފައިވާ ގޮތަށް ގަވާއިދުން ބެލެހެއްޓުން.\nމަސައްކަތުގެ ސައިޓްތަކަށް ކަނޑައަޅާ ޝެޑިއުލްއެއްގެ ދަށުން ވިޒިޓްކޮށް ފާހަގަވާ ނުރަނގަޅު ކަންތައްތައް ރަގަޅުކުރުމަށް ލިޔެކިއުމުން އަންގަމުން ގެންދިއުން.\nބިޒްނަސް އެޑްމިނިސްޓްރޭޝަން، ބިޒްނަސް މެނޭޖްމަންޓް، ޕްރޮޖެކްޓް މެނޭޖްމަންޓް ނުވަތަ ޕަބްލިކް އެޑްމިނިސްޓްރޭޝަން ދާއިރާއަކުން:\nދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5ނުވަތަ6ގެ ސަނަދެއް ހާސިލްކޮށްފައިވުން.\nފުރިހަމަ ކުރައްވާފައިވާ ވަޒީފާއަށް އެދޭ ފޯމް (މި ފޯމު އައްޑޫސިޓީ ކައުންސިލްގެ އިދާރާގެ ކައުންޓަރުންނާއި، އައްޑޫސިޓީ ކައުންސިލްގެ އިދާރާގެ އަވަށު އޮފީސްތަކުގެ ކައުންޓަރުން ލިބެން ހުންނާނެއެވެ. އަދި މި އިދާރާގެ ވެބްސައިޓުން (adducity.gov.mv) މި ފޯމު ޑައުންލޯޑްވެސް ކުރެވޭނެއެވެ.)\nސިވިލް ސަރވިސް ވަޒީފާއަށް ވަނުމަށް ދެވޭ އިމްތިޙާނު ފުރިހަމަކޮށް ސެޓްފިކެޓް ލިބިފައިވާނަމަ، އެ ސެޓުފިކެޓުގެ ކޮޕީ:\nމަޤާމުގެ މަސައްކަތާއި ގުޅޭ ދާއިރާއަކުން ލިބިފައިވާ ތަޢުލީމު (ކަނޑައެޅިފައިވާ އިންސައްތަ: 35%)\nސިވިލް ސާރވިސްއަށް ވަނުމަށް ދެވޭ އިމްތިޙާން (ކަނޑައެޅިފައިވާ އިންސައްތަ : 5%)\nލިބިފައިވާ ހުނަރު- އިންޓަވިއު (ކަނޑައެޅިފައިވާ އިންސައްތަ: 40%)\nނޯޓް: މަޤާމަށް އައްޔަން ކުރުމަށް، ވަޒީފާއަށް އެދިފައިވާ މީހާއަށް ކްރައިޓީރިއާގެ ހުރިހާ ބަޔަކުން ލިބުނު ޕޮއިންޓުގެ ޖުމްލަ %45 (ސާޅިސް ފަހެއް) އިންސައްތައަށް ވުރެ މަތިވާންޖެހޭނެއެވެ.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 އޮކްޓޫބަރު 15 ވާ އަންގާރަ ދުވަހު 13:00 ގެ ކުރިން، އައްޑޫސިޓީ ކައުންސިލްގެ އިދާރާއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް ([email protected]) މެދުވެރިކޮށްވެސް ބަލައި ގަނެވޭނެއެވެ. އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދި ހުށަހަޅާ ފޯމް ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ 2019 އޮކްޓޫބަރު 27 އާއި 2019 ނޮވެންބަރު 06 އާ ދެމެދު، އައްޑޫސިޓީ ކައުންސިލްގެ އިދާރާގައެވެ. މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\n08 ޞަފަރު 1441\nޕަބްލިޝް ކުރި ތާރީޚް: 07-10-2019


Champion Chelsea ah hiydhathi feshumeh | Mihaaru\nބާންލީގެ ޖެފް ހެންޑްރިކް ބޯޅަ ކޮންޓްރޯލްކުރާއިރު ޗެލްސީގެ ފެބްރިގާސް (ކ) ސަމާލުވެގެން. --ފޮޓޯ: އޭއެފްޕީ\nޗެމްޕިއަން ޗެލްސީ އަށް ހިތްދަތި ފެށުމެއް\n12 އޯގަސްޓް 2017 - 21:224comments\nލަންޑަން (އޮގަސްޓް 12) – އެންމެ ފަހުގެ ޗެމްޕިއަން ޗެލްސީން މި ސީޒަނުގެ އިނގިރޭސި ޕްރިމިއާ ލީގުގައި ކުޅުނު ފުރަތަމަ މެޗުން މިރޭ ނުވަ ކުޅުންތެރިންނާ އެކު ކުޅެ ބާންލީ އަތުން 3-2 އިން ބަލިވެއްޖެ އެވެ.\nމެޗުގެ ފުރަތަމަ ހާފުގައި ބާންލީން ތިން ލަނޑު ޖަހާފައިވަނިކޮށް ޗެލްސީން ފަހު ހާފުގައި ދެ ލަނޑު ޖަހައި އެއްވަރުކުރުމާ ގާތަށް ދިޔަ އެވެ. އެކަމަކު ކެޕްޓަން ގެރީ ކޭހިލާއި ސެސް ފެބްރިގާސް އަށް ދެއްކި ރަތްކާޑުތަކާ އެކު އެ ޓީމަށް ކުރަން ޖެހުނީ އުނދަގޫ ހަނގުރާމައެކެވެ.\nމެޗު ފަށައިގެން ކޭހިލް އަށް ސީދާ ރަތްކާޑެއް ދެއްކީ ބާންލީގެ ސްޓީވަން ޑެފޯއަށް ދަށްފުށުން ޓެކްލްކުރުމުންނެވެ. ޗެލްސީ ރަނގަޅަށް ހަމަޔަކަށް ނޭޅި އުޅެނިކޮށް 24 ވަނަ މިނެޓުގައި ބާންލީގެ ސެމުއަލް މައިކަލް ވޮކްސް ވަނީ އެ ޓީމަށް ލީޑު ނަގައިދީފަ އެވެ. އަދި 39 ވަނަ މިނެޓުގައި ބާންލީގެ ސްޓެފަން ވާޑް ލީޑު ފުޅާކުރުމާ އެކު ޗެލްސީ އަށް ދެން އަނބުރާ ނާދެވޭނެ ކަމަށް ގިނަ ބަޔަކު ނިންމި އެވެ. ބާންލީގެ ތިން ވަނަ ލަނޑު 43 ވަނަ މިނެޓުގައި ވޮކްސް ކާމިޔާބުކޮށް ޗެލްސީގެ އުއްމީދު ގެއްލުވާލި އެވެ.\nޗެލްސީން ދެ ވަނަ ހާފު ފަށައިގެން ލަނޑު ޖެހުމާ ގާތަށް ދިޔަ އެވެ. އެކަމަކު މާކޮސް އަލޮންސޯ އާއި އެންގޯލޯ ކާންޓޭ ފޮނުވާލި ހަމަލާތައް ގޯލަށް ވަންނަ ގޮތެއް ނުވި އެވެ. މަންޒަރު ބަދަލުވީ، 70 މިލިއަން ޕައުންޑަށް ގަތް ސްޕެއިން ފޯވާޑް އަލްވާރޯ މޮރާޓާ އެރުވުމުންނެވެ. އޭނާ ވަނީ 69 ވަނަ މިނެޓުގައި ވިލިއަން ނަގައިދިން ހުރަހަކުން ލަނޑު ޖަހައި ޗެލްސީއަށް ކޮންމެވެސް ވަރެއްގެ އުއްމީދެއް ގެނެސްދީފަ އެވެ. އެކަމަކު 81 ވަނަ މިނެޓުގައި ދެ ވަނަ ރީނދޫ ކާޑާ އެކު ފެބްރިގާސް އަށް ދެއްކި ރަތްކާޑާ އެކު ޗެލްސީ އަށް އިތުރު މައްސަލަތަކެއް ދިމާވި އެވެ.\nއެކަމަކު ވެސް ޗެލްސީން ކުރިއަށް ޖެހިގެން އުފައްދަމުން ދިޔަ އެޓޭކްތަކުގެ ނަތީޖާތަކަށްވީ 88 ވަނަ މިނެޓުގައި ޑަވިޑް ލުއިޒް ލަނޑު ޖަހައި ތަފާތުކުޑަކޮށްދިނުމެވެ. މޮރާޓާ ދިން ބޯޅައަކުން ލުއިޒް ޖެހި ލަނޑަށް ފަހު ބާންލީން މެޗު ފަށައިގެން ލިބުނު ހިލޭ ޖެހުމުން ލަނޑެއް ނުޖެހީ ކިރިޔާ އެވެ. އޭރިއާ ރޮނގު މަތިން އެ ޓީމުގެ ރޮބަޓް ބްރެޑްލީ ޖެހި ބޯޅަ އަމާޒުވީ ދަނޑި އަށެވެ.\nމެޗުގެ ފަހު ވަގުތުގައި ވެސް ޗެލްސީން ވަރަށް ބޮޑަށް ކުރިއަށް ޖެހި އޭރިއާ ތެރެއަށް ގިނަ ބޯޅަތަކެއްލީ ނަމަވެސް އިތުރު ގޯލެއް ޖެހޭ ގޮތެއް ނުވި އެވެ.\nލީގުގައި މިއަދު ހަވީރު ލިވަޕޫލް ވަނީ ވަޓްފޯޑާ 3-3 އިން އެއްވަރުވެފަ އެވެ. މެޗުގެ އަށް ވަނަ މިނެޓުގައި ވަޓްފޯޑުގެ ސްޓެފާނޯ އޮކާކާ ލީޑު ނަގާފައިވަނިކޮށް ލިވަޕޫލަށް 29 ވަނަ މިނެޓުގައި އެއްވަރުކޮށްދިނީ ސަޑިއޯ މާނޭ އެވެ. އެކަމަކު 32 ވަނަ މިނެޓުގައި ވަޓްފޯޑުގެ އަބްދޫލަޔޭ ޑޮކޫރޭ ވަނީ އެ ޓީމަށް އަލުން ލީޑު ނަގައިދީފަ އެވެ.\nލިވަޕޫލަށް ދެ ވަނަ ފަހަރަށް އެއްވަރުކޮށްދިނީ ޕެނަލްޓީ އަކުން ރޮބާޓޯ ފިރްމީނޯ އެވެ. އޭގެ ދެ މިނިޓް ފަހުން ލިވަޕޫލަށް ލީޑުނަގައިދިނީ ފިރްމީނޯ ދިން ބޯޅަ އަކުން މި ސީޒަނުގައި ލިވަޕޫލާ ގުޅުނު މިސްރުގެ ވިންގް މުހައްމަދު ސަލާ އެވެ. ވަޓްފޯޑުން އެއްވަރުކުރީ 90 ވަނަ މިނެޓުގައި މިގުއެލް ބްރިޓޮސް ޖެހި ލަނޑުންނެވެ.\nއަނެއްކޮޅުން އެވަޓަން ވަނީ އެ ޓީމާ މެންޗެސްޓާ ޔުނައިޓެޑުން ގުޅުނު ފޯވާޑް ވޭން ރޫނީ ލަނޑާ އެކު ސްޓޯކް ސިޓީ އަތުން 1-0 އިން މޮޅުވެފަ އެވެ. އަދި މިރޭ ހަޑާސްފީލްޑް ޓައުން ވަނީ ކްރިސްޓަލް ޕެލަސް އަތުން 3-0 އިން މޮޅުވެފަ އެވެ.\nއިތުރު ލިޔުންތައް ޗެލްސީ ލިވަޕޫލް އިންގްލިޝް ޕްރިމިއާ ލީގް\nފަހު މެޗުން ވެންގާ އަށް ބޮޑު މޮޅަކާ ހާއްސަ އުފަލެއް\nޗެލްސީން ގަދަ ހަތަރެއްގެ އުއްމީދު އާކޮށްފި\nސްޓާލިން އަނެއްކާ ވެސް ފަހު ވަގުތު ސިޓީ މޮޅުކޮށްދީފި


Raees ge dhekanbalu Shiela ge breakfast nagaifi\nފިލްމީ ތަރިންގެ ތެރެއިން ޝީލާ ނަޖީބު (ޝީލާ) ކައްކަން މޮޅު، ރަހަ ލައްވާލައި ލޮނުހެޔޮވަރުކޮށްލަން ކުޅަދާނަ އަންހެނެކެވެ. އެއީ ހަމައެކަނި ވާހަކައެއް ނޫނެވެ. އެކަން މިހާރު އެތައް ބަޔަކަށް ވާނީ ޔަގީންވެފައެވެ.\nމިދިޔަ ދެތިން މަހެއްހާ ދުވަހުގެ ތެރޭ ހެނދުނަށް ޝީލާ ވިއްކަން ނެރޭ ހެނދުނުގެ ނާސްތާ ވަރަށް ހިނގާފައި ވެއެވެ. ގޭގެ އާއި އޮފީސްތަކާއި އޮޑި ދޯނި ފަހަރަށްވެސް ޝީލާގެ ބްރެކްފާސްޓް ފޮނުވައި ދެއެވެ. އެތައް ބަޔަކަށް ޝީލާ ބްރެކްފާސްޓް ފޯރުކޮށްދީފި އެވެ.\nފިރިމީހާ މަނިކުގެ އެހީތެރިކަމުގައި ފެށި މަސަައްކަތުގައި އެންމެ ބޮޑު އެހީތެރިއަކީ ވެސް މަނިކެވެ. ހަފުތާ ބަންދަށް އަދި ރަސްމީ ދެ ދުވަހު ޝީލާ ތައްޔާރުކުރާ ބްރެކްފާސްޓް ގޭގެއާއި އޮފީސްތަކާއި ބޯޓް ފަހަރަށް ގެންގޮސް ދެނީ މަނިކެވެ. އަދި ޝީލާގެ ދޮށީ ދަރިފުޅުގެ އެހީތެރިކަން ވެސް ވަރަށް ބޮޑަށް އޮވެ އެވެ.\nޝީލާގެ "ޓޭސްޓް ބްރެކްފާސްޓް" އަށް ދިވެހިންގެ ފަރާތުން ލިބޭ ތަރުހީބާމެދު އޭނާ ހުރީ ވަރަށް ބޮޑަށް ހިތްހަމަ ޖެހިފަ އެވެ. ކޮންމެ ކޮމެންޓަކީ ވެސް އެ މަސައްކަތުގައި ދެމި ހުރުމަށް އަދި ޝައުގުވެރިކަމާއެކު ކުރުމަށް ލިބޭ ވަރަށް ބޮޑު ހިތްވަރެކެވެ. ނަމަވެސް އެ ހުރިހާ ކަމަކަށް ވުރެ ބޮޑު އުފަލެއް އޭނާ ވަނީ ލިބިފައެވެ.\nއެއީ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހާއި އެމަނިކުފާނުގެ އަނބިކަނބަލުން މެޑަމް ފަޒްނާ އަހުމަދު، ޝީލާގެ "ޓޭސްޓް ބްރެކްފާސްޓް" ނެންގެވުމެވެ. އެ ފުރުސަތު ލިބުމަކީ ޝިލާއަށް ލިބުނު އެންމެ ބޮޑު އެއް އުފަލެވެ. އަދި ބޮޑު އުފަލެއް ލިބުނީ ރައީސްގެ ދެކަނބަލުންނާއެކު ބްރެކްފާސްޓްގައި ބައިވެރިވުމުގެ ފުުރުސަތު ވެސް ލިބުމުންނެވެ.\n"އަޅުގަނޑު ތައްޔާރުކުރާ ހެނދުނުގެ ނާސްތާ ރައީސްގެ ދެކަނބަލުންނަށް އެރުވުމުގެ ފުރުސަތު ދެއްވައި، ރައީސްގެ ދެކަނބަލުންގެ އަރިހުގައި މި ނާސްތާގައި ބައިވެރިވުމުގެ ޝަރަފު އަޅުގަނޑުމެން ދެމަފިރިންނަށް ދެއްވީތީ ރައީސްގެ ދެކަނބަލުންނަށް ވަރަށް އިހުލާސްތެރިކަމާއެކު ޝުކުރު ދަންނަން،" ވަރަށް އުފާވެފައި ހުރެ ޝީލާ ބުންޏެވެ.\nއަވަސްއާ ވާހަކަ ދައްކަމުން ޝިލާ ބުނީ ރައީސްގެ ދެކަނބަލުންގެ ފަރާތުން ލިބުނު ކޮމެންޓްތަކުން އިތުރަށް އުފާވެފައި ހުރި ކަމަށެވެ. އަދި މިއީ މި މަސައްކަތުގައި ކުރިއަށް ދިއުމަށް ލިބުނު ވަރަށް ބޮޑު ހިތްވަރެއް ކަމަށެވެ.\n"ވަރަށް ބޮޑަށް އުފާވެފައި މި ހުރީ. މެޑަމް ފަޒްނާ ވިދާޅުވި އަދި އޯޑަރު ވެސް ކުރައްވާނެ ކަމަށް. އަދި ނާސްތާއާމެދު ރައީސްގެ ދެކަނބަލުން ވެސް ވަރަށް ޕޮޒިޓިވް ކޮމެންޓް ކުރެއްވީ،"\nޝީލާގެ ނާސްތާ ނެރޭނީ ހުކުރު ހޮނިހިރު ހިނެމޭ "ވީކެންޑް" ޕެކާއި ހޯމަ އާއި ބުދަ ދުވަހަށް ނެރޭ "އޮފީސް ޕެކް" ބްރެކްފާސްޓެވެ. ޝީލާގެ ބްރެކްފާސްޓް ޕެކޭޖްގައި ވަރަށް ގިނަ ބާވަތްތައް އޭނާ އަތުރަ އެވެ. ހިކި މަސްހުންޏާއި ރަތް މަސްހުންޏާއި ޑެވިލް ސޮސެޖާއި ގްރީންބީންސް އާއި ކުޅި ރިހާކުރާއި ތެލުލި ރިހާކުރާއި ބަށި އަދި މުގުރިހަ ވެސް ހިމެނެ އެވެ. މުޅި އަތުރާއިލުމުގައި 11 ބާވަތެއް ޝީލާ އެބަ ގެންގުޅެ އެވެ.\nޝީލާ ތައާރަފު ކުރި ދެ ޕޭކްޖްގެ ތެރެއިން ކޮންމެ ޕެކޭޖެއްގައި ބޭނުން ދެ ބާވަތެއް ހިމަނައި ދޭނެ އެވެ. އަދި އޭގެ ތެރެއަށް ފަސް ރޮށްޓާ، ބިސްގަނޑަކާއި ފޮނި ކާއެއްޗެއް ވެސް ލައިދޭނެ އެވެ. ޕެކޭޖް ފުރިހަމަ ކޮށްލަން ލިސްޓްގައި ހިމެނޭ ކޮންމެ ބާވަތެއް ވެސް އިތުރު ކޮށްލެވިދާނެ އެވެ. ވަރަށް ކުޑަ އަގެއްގައި ގިނަ ބާވަތްތަކެއް ހިމަނާލައިގެން މީރުކޮށް ހެނދުުގެ ސައެއް ބޯލެވޭނެ އެވެ.\nޝީލާގެ "އޮފީސް ޕެކް" ތައްޔާރުކޮށްފައި ވަނީ އޮފީސް މާހައުލަށް ހާއްސަކޮށެވެ. އެކަމަކު އަދި ހޯމަ ބުދަ ދުވަހު އެކަންޏެވެ. ވީކެންޑް ޕެކާއި އޮފީސް ޕެކަށް ވެސް އެއް ދުވަސް ކުރިން އޯޑަރު ދެވޭނެ އެވެ. އެ ދުވަހެއްގެ މެނޫގައި ހިމެނޭ ބާވަތްތައް ޝީލާގެ ފޭސްބުކް ޕޭކް އަދި އިންސްޓަގްރާމް ޕޭޖުން ފެންނަން ހުންނާނެ އެވެ.\nމާލެ ވިއްޔާ ކޮންމެ ސަރަހައްދަކަށް ވިޔަސް ޑެލިވަރީ ކޮށްދޭނެ އެވެ. ހުޅުމާލެ އަދި ވިލިމާލެއަށް ވެސް ޑެލިވަރީގެ ހިދުމަތް ދެއެވެ. އެކަމަކު އެ ދެ އަވަށަށް ޑެލިވަރީ ކޮށްދެވޭނީ 100 ރުފިޔާއިން މަތީގެ އޯޑަރުތަކެވެ.\n"އެހެންވީމަ ސޮސެޖް ވެސް ބަށި ވެސް އަދި އެހެން ބާވަތްތައް ވެސް ތައްޔާރު މި ކުރަނީ ހަވާދުގެ ބާވަތްތައް ނުހިމަަނާ،" އަވަސްއަށް ކުރިން ދިން އިންޓަވިއުއެއްގައި ޝީލާ ބުންޏެވެ.\nރައީސް އިބްރާހިމް މުހައްމަދު ސޯލިހު ޝީލާ ނަޖީބު


ITFC ge loanun beyru faisaa manage kuran fasheya vaane: STO\nއައިޓީއެފްސީގެ ލޯނުން ބޭރުފައިސާގެ މެނޭޖް ކުރެވޭނެ: އެސްޓީއޯ\nއެސްޓީއޯގެ ކާޑު ގުދަނުން ކާޑު ނެރެނީ: އައިޓީއެފްސީ އެސްޓީއޯއަށް ލޯނެއް ދިން -- އަހުމަދު އަޝްހާދު އަބްދުﷲ (ޖެރީ) | އަވަސް\nކޮވިޑާ ގުޅިގެން އިންޓަނޭޝަނަލް އިސްލާމިކް ޓްރޭޑް ފައިނޭންސް ކޯޕަރޭޝަން (އައިޓީއެފްސީ) އިން އެސްޓީއޯއަށް ޑޮލަރުން ދިން ލޯނުގެ ސަބަބުން ރާއްޖޭގައި ފޮރިން ކަރަންސީ މެނޭޖު ކުރަން ލުއި ވެގެން ދާނެ ކަމަށް އެސްޓީއޯ އިން ބުނެފި އެވެ.\nކޮވިޑް-19 އާއި ގުޅިގެން ރާއްޖެއަަށް ބޭނުންވާ ކާބޯތަކެއްޗާއި ސިއްހީ ސާމާނު ހޯދަން އިންޓަނޭޝަނަލް އިސްލާމިކް ޓްރޭޑް ފައިނޭންސް ކޯޕަރޭޝަން (އައިޓީއެފްސީ) އިން އެސްޓީއޯއަށް ވަނީ 15 މިލިއަން ޑޮލަރު (232 މިލިއަން ރުފިޔާ) ގެ ލޯނެއް ދީފަ އެވެ.\nއެސްޓީއޯގެ ޗީފް ފައިނޭންޝަލް އޮފިސަރު (ސީއީއޯ) މުހައްމަދު މިހާދު ވިދާޅުވީ އެ ކުންފުނީގެ ބެލެންސް ޝީޓަކީ ވަރަށް ވަރުގަދަ އެއްޗެއް ކަމަށާ، އެހެންވެ ގިނަ މާލީ އިދާރާ ތަކުން ލޯނު ދޭން ފަސް ނުޖެހޭ ކަމަށެވެ. އަދި އައިޓީއެފްސީން ދިން ލޯނުގެ ސަބަބުން ކޮވިޑާ ގުޅިގެން އައިސްފައިވާ ހާލަތުގައި ދައުލަތުގެ ކޭޝް ފްލޯއަށް ބާރު ކުޑަވެ، ރާއްޖޭގައި ފޮރިން އެކްސްޗޭޖް މެނޭޖު ކުރަން ލުއި ލިބިގެން ދާނެ ކަމަށެވެ.\n"މިއި ރާއްޖޭގައި އިންފްލޯ [ބޭރު ފައިސާ ލިބޭނެ ގޮތް] މަދު ދުވަސް ވަރެއް. ޓޫރިސްޓު އެރައިވަލެއް ނެތް، އެހެންވެ ދައުލަތަށް އިންކަމް ލިބޭނެ ގޮތްތައް ވަނީ މަދުވެފައި. މި ލޯނުގެ ސަބަބުން ފޮރިން އެކްސްޗޭންޖް މެނޭޖު ކުރަން ވެސް ފަސޭ ހަވާނެ،" ސަރުކާރު ޓީވީ، ޕީއެސްއެމްގެ ޕްރޮގްރާމެއްގައި ބައިވެރިވެ ވަޑައިގެން މިހާދު ވިދާޅުވި އެވެ.\nއެސްޓީއޯއަށް އައިޓީއެފްސީން 2017 ވަަނަ އަހަރު ވެސް މި ފަދަ ލޯނެއް ދީފައިވެ އެވެ.\nއެސްޓީއޯއަކީ ކޮވިޑާ ގުޅިގެން ރާއްޖެއަށް ބޭނުންވާ އެންމެ ގިނަ ބާވަތްތައް އެތެރެކުރި އެއް ކުންފުންޏެވެ. ރާްއްޖެ އެތެރެ ކުރި ސިއްހީ ސާމާނާއި އާލާތުގެ 70 ޕަސެންޓް އެތެރެ ކޮށްފައި ވަނީ އެ ކުންފުނިންނެވެ. އަދި މިދިޔަ ކްއާޓަރުގައި އެސްޓީއޯ އިން 699،924 ބަސްތާ ކާޑު ވެސް ރާއްޖެ އެތެރެ ކޮށްފައިވެ އެވެ. އެވަރަށް ކާޑު އެތެރެ ކުރީ ރާއްޖޭގައި ކާޑުގެ ސްޓޮކެއް ގާއިމް ކުރާށެވެ.\nއެސްޓީއޯ ބޭރުގެ އެހީ


ގާސިމުގެ އެޑްވައިޒަރަކަށް ރިޔާޒު ރަޝީދު، އެމަގާމުން ނާޒިމް އިސްތިއުފާ ދެއްވައިފި – Haftha\nWed,3June, 2020, 6:11 pm\nގާސިމުގެ އެޑްވައިޒަރަކަށް ރިޔާޒު ރަޝީދު، އެމަގާމުން ނާޒިމް އިސްތިއުފާ ދެއްވައިފި\nޖޭޕީގެ ލީޑަރު ގާސިމް އިބްރާހިމްގެ ޕޮލިޓިކަލް އެޑްވައިޒަރަކަށް ވިލުފުށީ ދާއިރާގެ ކުރީގެ މެމްބަރު ރިޔާޒް ރަޝީދު ހަމަޖައްސައިފިއެވެ.\nޖޭޕީން ބުނީ، ރިޔާޒު ރަޝީދު އެ މަގާމަށް ހަމަޖައްސާފައިވަނީ މިއަދު ކަމަށެވެ. ރިޔާޒް ޖޭޕީއާ ގުޅިވަޑައިގަތީ 29 ނޮވެންބަރު 2018 ގައެވެ. އަދި ނިމިގެންދިޔަ 19 ވަނަ ރައްޔިތުންގެ މަޖިލީހުގެ އިންތިޚާބުގައި ވެސް ޖޭޕީގެ ޓިކެޓްގައި ވިލުފުށީ ދާއިރާއަށް ވާދަ ކުރައްވާފައިއެވެ.\nގާސިމްގެ ޕޮލިޓިކަލް އެޑްވައިޒަރަކަށް ރިޔާޒު ހަމަޖެއްސިއިރު، އެ މަގާމުގައި ކުރިން ހުންނެވީ ކުރީގެ ޑިފެންސް މިނިސްޓަރު އަދި މިހާރު ދަނގެތީ ދާއިރާގެ މެމްބަރު މުހައްމަދު ނާޒިމެވެ.\nއެކަން ބަޔާންކޮށް ގާސިމަށް ނާޒިމް ފޮނުއްވި ސިޓީގައި ވިދާޅުވީ، މިވަގުތު މަސައްކަތް ހުރި ގޮތުން ޖޭޕީގެ މަސައްކަތްތަކަށް އެކަށީގެންވާ ވަގުތު ނުދެވޭތީ ގާސިމްގެ ޕޮލިޓިކަލް އެޑްވައިޒަރުގެ މަގާމުން އިސްތިއުފާ ހުށައަޅުއްވާ ކަމަށެވެ.\nއެ އިސްތިއުފާ ގަބޫލު ކުރެއްވުން އެދި ވަޑައިގަންނަވައި ނާޒިމްގެ ސިޓީގައި ވަނީ، ގާސިމް ބެހެއްޓެވި ގާތްކަމާއި ޖޭޕީން އޭނާއަށް ދިން އެހީތެރިކަން ފާހަގަ ކުރައްވައިފައެވެ.\nނާޒިމަކީ ޖޭޕީގެ ޕީޖީ ގުރޫޕުގެ މެމްބަރެއްގެ އިތުރުން އެ ގުރޫޕުގެ ޑެޕިއުޓީ ލީޑަރެވެ.\nގާސިމްގެ ޕޮލިޓިކަލް އެޑްވައިޒަރަކަށް ރިޔާޒް ހަމަޖެއްސިއިރު، ގާސިމުގެ މިހާރު ވެސް ދެ ބޭފުޅުން ތިއްބަވައެވެ. އެއީ ކުރީގެ ނާއިބު ރައީސް ޑރ. މުހައްމަދު ޖަމީލް އަހުމަދާއި، ކުރީގެ މަޖިލިސް މެންބަރު އިލްހާމް އަހުމަދެވެ.\nކުރިން ތިމަރަފުށީ ދާއިރާގެ މެންބަރު އަބްދުﷲ ރިޔާޒާއި ފެންކުނީގެ މެނޭޖިން ޑިރެކްޓަރު އާދަމް އާޒިމު ވެސް ކުރިން އެ މަގާމަށް ހަމަޖެއްސިއެވެ.\nއޭގެ އިތުރުން ދާދި ފަހުން ގާސިމުގެ ލީގަލް އެޑްވައިޒަރަށް ގާނޫނީ ވަކީލު މުހައްމަދު ވަހީދު އިބްރާހިމް (ލޯޔަރު ވައްޑޭ) އަދި ޖޭޕީގެ ސެކްރެޓަރީ ޖެނެރަލްގެ މަގާމަށް ކެލާ ދާއިރާގެ ކުރީގެ މެންބަރު އަލީ އާރިފް ހަމަޖައްސައިފައެވެ.


EURO ge furathma metch italy kamiyab koffi\nޔޫއެފާ ޔޫރޯ 2020 ގެ ފުރަތަމަ މެޗުގައި އިޓަލީން ކާމިޔާބުކޮށްފިއެވެ. ރޭކުޅުނު މެޗް ތުރުކީއާއި ބައްދަލުކޮށް އިޓަލީން ކާމިޔާބުކުރީ3ލަނޑު0ލަނޑުގެ ތަފާތަކުންނެވެ. މިމެޗްކުޅެފައިވަނީ ރޯމްގެ ތާރީހީ ސްޓޭޑިއަމް ސްޓޭޑިއޯ އޮލިމްޕިކޯގައެވެ. .\nއިޓަލީގެ ފުރަތަމަ ގޯލް ފެނިގެން ދިޔައީ މެޗުގެ 53 ވަނަ މިނެޓްގައެވެ. ނަމަވެސް އެއީ ބައިކޮޅަށް ވަތް ގޯލެކެވެ. މި ލަނޑު ވަނީ ތުރުކީގެ މެރިހް ޑެމިރަލްގެ އަތުންނެވެ. މެޗްގެ ދެވަނަ ލަނޑު ޖެހީ ޗީރޯ އިމޮބިލޭ އެވެ. އަދި ތިންވަނަ ލަނޑު ޖެހީ ލޮރެންޒޯ އިންސީނިއޭއެވެ.\nމީގެ ކުރިން އިޓަލީއާއި ތުރުކީ ވަނީ 10 ފަހަރު ބައްދަލުކޯށްފައެވެ. އެހެންނަމަވެސް ތުރުކީއަށް މިހާތަނަށް އިޓަލީ ބަލިކުރެވިފައިނުވެއެވެ. ނަމަވެސް އިޓލީންވަނީ ވަނީ ހަތް މެޗުން މޮޅުވެފައެވެ. އަނެއް ތިން މެޗު ނިމުނީ އެއްވަރުވެގެންނެވެ. މި ގްރޫޕުގައި ދެން ހިމެނޭ ސްވިޓްޒްލެންޑް އާއި ވޭލްސް ބައްދަލުކުރާ މެޗު ކުޅޭނީ ހޮނިހިރު ދުވަހުގެ ހަވީރު 18:00 ގައެވެ.\nޔޫރޯގެ މެޗްތައް ރާއްޖެޓީވީން ވަގުތުން ގެނެސްދޭނެއެވެ.


Kanduhulhudhoo kujjage dhifaaugai Gaum\nކަނޑުހުޅުދޫ ކުޑަކުއްޖާގެ ދިފާއުގައި ގައުމު\nޖެންޑާ މިނިސްޓްރީ ކުރިމަތީ އިއްޔެ ބޭއްވި މުޒާހަރާގައި ބަޔަކު އަޑު އުފުލަނީ\nދެ އަހަރު ނުވާ މައުސޫމު ކުއްޖެކެވެ. އެހާ ކުޑައިރު ކުރިމަތިލާން ޖެހުނީ ހިޔާލަށް ވެސް ގެންނަން އުނދަގޫ ކަމަކާ އެވެ. އެ ކުއްޖާއަށް ހިމާޔަށް ލިބެން ޖެހޭ އަމިއްލަ ގޭތެރެއިން ކުރި އަނިޔާތަކަށް ނޫނެކޭ ބުނާނެ ގޮތެއް ވެސް ނޭނގޭނެ އެވެ. އެ ހާލަތުގައި ހުއްޓާ ބައްޕަ އާއި ކާފަ އާއި މުނިކާފަގެ ޖިންސީ ޝިކާރައިގެ ވަކީގެ ދަށުގައި ވީއެވެ. އަނިޔާވެރި ހުތުރު އަމަލުތަކުގެ ވެއްޓެއްގައި ބަންދުވެފައި ވެސް އެތައް ދުވަހެކެވެ.\nކުއްޖާގެ މަންމަ އާއި ބައްޕައަކީ ޑްރަގް އެޑިކްޓުން ކަމަށް ވެއެވެ. މުނިކާފަ އާއި ކާފައަކީ މުޅި ރަށަށް ގިނަވެ އެއީ "ބެހެން" އުޅޭ ބައެއް ކަމަށް ބުނެ އެވެ. އެ ރަށުގެ އެހެން ކުޑަކުދިން ވެސް އެމީހުން ދެކެ ބިރުގަންނަ ކަމަށް ވެއެވެ. ފެނުމުން ދުވެ ފިލަ އެވެ. އެކަން ބަޔަކަށް އެނގުނަސް މިހާތަނަށް ވެސް އޮތީ އެނގޭ ސިއްރެއްގެ ގޮތުގަ އެވެ. މީގެ ކުރިން ވެސް އެތައް އަމަލެއް ހިނގާފައިވާ ކަމަށް ރަށުގެ ބައެއް މީހުން ބުނެ އެވެ.\nކަނޑުހުޅުދޫގައި ދެ އަހަރު ނުވާ ކުޑަ ދަރިފުޅަށް ޖިންސީ އަނިޔާ ދޭނެ ކަމަށް ހިޔާލަށް ވެސް ނުގެނެވެ އެވެ.\nއެ އާއިލާއަށް ނިސްބަތްވާ ބައެއް މީހުން ކިޔައިދޭ ގޮތުގައި ކުއްޖާގެ ބައްޕަގެ އާއިލާއޭ ކިޔައިގެން އެނގިފައި ހުރި ވާހަކަތަކުގެ ސަބަބުން މަންމަގެ އާއިލާއިން އެ ކުއްޖާގެ ހާލު ބަލަމުން އައި ނަމަވެސް ކުއްޖާއަށް ޖިންސީ އަނިޔާ ކުރަމުން ދިޔައީ ބައްޕަ އާއި ކާފަަ އާއި މުނިކާފަައަށް ވުމުން އެކަން ސިއްރުވެފައި އޮތީ އެވެ.\nކުއްޖާގެ ކާފަ (ވ) އާއި މުނި ކާފަަ --\nމައްސަލަ ބޭރަށް ނުކުމެ، އެ މީހުން ހައްޔަރުކޮށް މުޅި ގައުމު އެ ކުއްޖާގެ އިންސާފަށް އެދި އެބަ ގޮވަ އެވެ.\nއިއްޔެ ޖެންޑާ މިނިސްޓްރީ ކުރިމަތީ ބޭއްވިި ހިމޭން އެއްވުމުގައި ތިބި އާއްމުން ދެއްކީ މި ވާހަކަތަކެވެ. މިފަދަ މީހުނާއި އަމަލުތައް ހުއްޓުވާށެވެ. އެ މީހުނާއި އެކަން ހުއްޓުވޭނީ ހައްގު އަދަބު ދީގެނެވެ. މިއަދު ހައްޔަރުކޮށްފަައި މާދަން ދޫކޮށްލުމުން އަނިޔާވެރިންނަށް ލިބޭނީ އިތުރު ހިތްވަރެކެވެ.\nއާއިލާއެއްގެ ތިން ބަފަައިން އެކުވެ އެފަދަ މުޑުދާރު އަމަލެއް ހިންގީތީ ރާއްޖެ އޮތީ ލަދުގެންފަ އެވެ.\n"އަންހެން ދަރިއަކަށް ލެއްވިގެންވާ އެންމެ ބޮޑު ހިމާޔަތަކީ ބައްޕަ އެވެ. ކާފަ އެވެ. މުނި ކާފަ އެވެ. އެމީހުން އެ ދަރީގެ އިއްޒަތް ވެއްޔާ މޮޑެލުމަކީ މުޅި އިންސާނިއްޔަތުގެ ގަދަރު ވެއްޔާ މޮޑެލުމެވެ!" ސޯޝަލް މީޑިއާގައި ހިޔާލު ފާޅުކުރި މީހަަކު ލިޔުނެވެ. "ދަރިއަކަށް ހެޔޮކޮށް ހިތައި ނުބަލަހައްޓާނެ މީހަކަށް ދަަރިޔަކު ނުދެއްވާށި އެވެ. ހަައިވާނުންވެސް އެސޮރުގެ ޅަ ދަަރިންގެ ހިމާޔަތުގައި ފުރާނައިން ގުރުބާން ވެ އެވެ. ވީއިރު ދަރިންނަށް އުޑު ކަރުނަ އަޅާފަަދަ ބޮޑެތި އަނިޔާ ދޭ މީހުން އިންސާނުންގެ ދަރަޖައިގައި ވާހުށީ ކިހިނެއް ހެއްޔެވެ؟"\nކުއްޖާއަށް އިންސާފު ހޯދުމަށް އެދި ދިޔައީ އާއްމުން ގޮވަމުން\nމި މައްސަލައާ ގުޅިގެން ސަރުކާރުގެ އިދާރާތަކާއި ދައުލަތުގެ މުވައްސަސާތައް އަދި، މުުޖުތަމައުއެއްްގެ ގޮތުގައި ފޭލިވެއްޖެ ކަމަށް ބައެއް ފަރާތްތައް ބުނެ އެވެ. އަދި މި ގައުމުގައި ރޭޕް ކުރާ މީހުންނަށް ހައްގު އަދަބު ދޭނީ ކޮން ދުވަހަކުންތޯ މީހުން ދަނީ ސުވާލު ކުރަމުންނެވެ.\nކުޑަ ކުއްޖާގެ ދިފާއުގައި މިއަދު މުޅި ގައުމު ތެދުވެއްޖެ އެވެ. އެކަމަކު ކުޑަކުދިންނަށް ޖިންސީގޯނާ ކުރާ ކަމުގެ ތުހުމަތު ކުރެވޭ މީހުންގެ މައްސަލަތައް އޮތީ ފުނިޖެހިފަ އެވެ. އެފަދަ އެތައް މައްސަލައެއް ފެންމަތިވެފައި ވެއެވެ.\nރޭޕް މިނިސްޓްރީ އޮފް ޖެންޑާ އެންޑް ފެމިލީ ކުޑަކުދިން + ކަނޑުހުޅުދޫ ޖިންސީ ގޯނާ


Fuvahmulakugai gebunu meehaku salaamaiy koffi | Mihaaru\nފުވައްމުލަކު ތުނޑީގައި މިއަދު ގެނބުނު މީހުން ސަލާމަތް ކުރަނީ-- ފޮޓޯ: ސޯޝަލް މީޑިއާ\nފުވައްމުލަކުގައި ގެނބުނު މީހަކު ސަލާމަތް ކޮށްފި\n14 ޖޫން 2019 - 23:136comments\nފުވައްމުލަކުގައި މޫދަށް އެރި އުޅެނިކޮށް ގެނބުނު މީހަކު ލައިފްގާޑް ރިންގެއް ބޭނުން ކޮށްގެން މިއަދު ސަލާމަތް ކޮށްފި އެވެ.\nފުލުހުން ބުނީ މިއަދު 11:41 ހާއިރު ފުވައްމުލަކު ތުނޑީ ކޮޅަށް މޫދަށް އެރި އުޅުނު 22 އަހަރުގެ ފިރިހެނަކު ގެނބެނިކޮށް ސަލާމަތް ކުރީ އެ ސަރަހައްދުގައި ތިބި ތިން މީހަކު ކަމަށެވެ. އޭނާ ގެނބެމުން ދިޔަ ތަން ފެނިގެން ސަލާމަތް ކުރީ އެތަނުގައި ހުރި ލައިފްގާޑް ރިންގެއް ބޭނުންކޮށްގެން ކަމަށް ވެސް ފުލުހުން ބުންޏެވެ.\nތުނޑީކޮޅުގައި ހުރި އެ ރިންގަކީ ފުވައްމުލަކަށް ނިސްބަތްވެވަޑައިގަންނަވާ ނައިބު ރައީސް ފައިސަލް ނަސީމްގެ ފައުންޑޭޝަނުން ބެހެއްޓި ރިންގެކެވެ. އެ ރަށުގައި މޫދަށް އެރި އުޅޭ ހިސާބުތަކުގައި އެފަދަ ސާމާނު ވަނީ ބަހައްޓައިފަ އެވެ.\nއޮޔާ ދިޔަ މީހާ ސަލާމަތް ކުރި މީހުންގެ އަގު ވަޒަން ކުރުމަށް ސޯޝަލް މީޑިއާގައި މީހުން އަންނަނީ ގޮވާލަމުންނެވެ.\nއެކަހެރިކޮށް އޮންނަ ފުވައްމުލަކަކީ މޫދަށް އެރި އުޅެން ރައްކާތެރި ރަށެއް ނޫނެވެ. ހިތާމަވެރި އެތައް ހާދިސާއެއް މީގެ ކުރިން ހިނގާފައި އެބަހުއްޓެވެ. ލައިފްގާޑް ރިންގްތައް ފައިސަލް ފައުންޑޭޝަނުން ބެހެއްޓީ އެކަންކަން ހައްލު ކުރުމަށެވެ.\nއިތުރު ލިޔުންތައް ފުވައްމުލައް ޕޮލިސް ކަނޑުމަތީގެ ހާދިސާ ގެނބުން


Hukuru huthubaa: Farudhee zinmaa nethi gosfinama insaanee karaamaai gehli, dheenee asaasthah fundufunduvedhaane – Iru\nހުކުރު ހުތުބާ: ފަރުދީ ޒިންމާ ނެތި ގޮސްފިނަމަ އިންސާނީ ކަރާމާތް ގެއްލި، ދީނީ އަސާސްތައް ފުނޑުފުނޑުވެދާނެ\nމުޖްތަމައެއްގައި ފަރުދީ ޒިންމާ ނެތި ގޮސްފިނަމަ އެބައެއްގެ ތެރޭގައި އޮތް އިންސާނީ ކަރާމާތް ގެއްލި ދީނާއި ދުންޔަވީ އަސާސްތައް ފުނޑުފުނޑުވެ، އަހްލާގީ ސިފަތައް ނެތިވެ، މުޖްތަމައުގެ އަމަން އަމާންކަން ގެއްލި އިގްތިސާދީ ގޮތުން އަނދަވަޅަކަށް ވެއްޓިގެން ހިނގައިދާނެ ކަމެއް ކަމަށް މިއަދުގެ ހުކުރު ހުތުބާގައި ބުނެފިއެވެ.\nޒިންމާ ނެގުމުގެ މައްޗަށް އަލި އަޅުވާލައި މިއަދު އިއްވި ހުތުބާގައި ބުނެފައި ވަނީ އިންސާނާގެ ކޮނޑުގައި އެޅިފައިވާ މަސްއޫލިއްޔަތުތައް ނުވަތަ ޒިންމާތައް ފުރިހަމައަށް އަދާކޮށްގެން މެނުވީ އިންސާނާ ދުނިޔެއަށް ފޮނުއްވުނު މަގްސަދު ހާސިލް ނުވާނެ ކަމަށެވެ. އަދި މީސްތަކުންގެ ހަޔާތުން ފަރުދީ ޒިންމާގެ އިހްސާސް ފިލައިގެން ދިއުމަކީ އެބަޔަކަށް ކުރިމަތިވާނެ އެންމެ ބޮޑު މުސީބާތެއް ކަމަށާއި ފަރުދީ ޒިންމާގެ މަތިން އިންސާނާ ހަނދާންނެތޭނެ ކޮންމެ ވަގުތަކީ އޭނާ ދުނިޔެއަށް ވުޖޫދުވި މަގްސަދު އޮޅި ހަޔާތުގެ މިސްރާބު ހަމަ މަގުން ނެއްޓިގެންދާ ވަގުތު ކަމަށް ހުތުބާގައި ބުނެފައިވެއެވެ.\n“މައްސޫލިއްޔަތާއި ޒިންމާގެ ވައްތަރުތަކުގެ ތެރެއިން އެންމެ މުހިންމު ޒިންމާއަކީ ފަރުދީ ޒިންމާއެކެވެ. އިންސާނާ ކުރާ ކޮންމެ ކަމަކީ، ބުނާ ކޮންމެ ބަހަކީ، ކުރާ ކޮންމެ ހަރަކާތަކީ، އަޅާ ކޮންމެ ފިޔަވަޅަކީ، އެއާމެދު އޭނާ ޒިންމާވާން ޖެހޭނެ ކަމެކެވެ. ގިޔާމަތް ދުވަހުން އެއްވެސް މީހަކަށް އަނެކާ ކުށްވެރި ކޮށްފައި އަމިއްލަ ނަފްސުގެ ނުބައި އަމަލުތަކުން ބަރީއަވެވޭކަށް ނޯންނާނެއެވެ. ކޮންމެ މީހަކު ވެސް ޖަވާބުދާރީ ކުރެވޭނީ އެ މީހެއްގެ ފަރުދީ ޒިންމާއާ މެދުގައެވެ.” ހުތުބާގައި ބުނެފައިވެއެވެ.\nއޭސީސީގެ ކުރީގެ އިންވެސްޓިގޭޝަން އޮފިސަރު އާޒިމްގެ މައްޗަށް އުފުލާފައިވާ ދައުވާތަކުގެ އަޑުއެހުންތައް މާދަމާއަށް ތާވަލްކޮށްފި\nހުތުބާގައި ބުނެފައި ވަނީ އިންސާނާ އަދާކުރަން ޖެހޭ ފަރުދީ ޒިންމާއަކީ އޭނާގެ ހަޔާތް ބާއްޖަވެރިކުރުމަށާއި އޭނާގެ އަމަލުތައް ސީދާކުރުމަށް ކިހާ މުހިންމު ކަމެއްކަން އިހްސާސްވެގެން ދާ ކަމަށެވެ. އަދި ފަރުދީ ޒިންމާގެ މުހިންމުކަން ވަޒަން ކުރެވޭ މީހަކު، އަނެކުންގެ އިހްސާސްތަކަށް ރައްކާތެރިވާނެ ކަމަށް ވެސް ބުނެފައިވެއެވެ/ ޣީބަބުނުމާއި ނެތިމުށިމާއި އަޑުފުރައްސާރަ ކުރުމާއި، ޒިނޭކުރުމާއި، ހަށިފޭރުމާއި، ޖިންސީ ފުރައްސާރަ ކުރުމާއި އަނިޔާވެރިވުމާއި މިނޫން ވެސް އެންމެހާ ނުބައިކަންކަމުން ދުރުހެލިވުމަށް ހުތުބާގައި ވަނީ ގޮވާލާފައެވެ.


Miee Vafaatheri Thedhuveri Loabeege Misaaleh - Vaguthu\nމިއީ ވަފާތެރި ތެދުވެރި ލޯބީގެ މިސާލެއް\nވަފާތެރި ތެދުވެރި ބައިވެރިއެއް ލިބޭނީ މަދު ބަޔަކަށެވެ. މިއީ އެ ފިިރިހެން މީހާއަށް ލިބުނު ނަސީބަކަށްވެސް ވެދާނެއެވެ.\nމިއީ ތައިލެންޑަށް ނިސްބަތްވާ ދެ ލޯބިވެރިންނެވެ. ލޯބީގެ ގޮތުން ތިން އަހަރު ދުވަސްވެ އިތުރު ދުވަސްތައްވެސް އެކުގައި ހޭދަ ކުރުމަށް އަތިތައްޔާ ނަމަކަށް ކިޔާ އެ އަންހެން މީހާ ހުރީ ތައްޔާރަށެވެ. އަތިތައްޔާގެ ލޯބިވެރިޔާ ކެންސަރު ބައްޔާއި ހަނގުރާމަ ކުރަމުންދާއިރު، ލޯބިވެރިޔާ ގާތުގައި އަބަދާއި އަބަދު އެހީތެރިވުމުގައި އުޅެނީ އެ އަންހެނާއެވެ.\nއަތިތައްޔާ ނަމަކަށް ކިޔާ އެ އަންހެން މީހާ އޭނާގެ 21 އަހަރުގެ ލޯބިވެެރިޔާއަށް އެހީވުމަށް ވެވެން ހުރި ކޮންމެ ކަމެއް ކުރުމަށް ތައްޔާރަށް ހުރިއިރު، އޭނާގެ ލޯބިވެރިޔާ ޕޫހްއަށް ލޮލުގެ ކެންސަރު ޖެހި މުޅި މޫނަށް އެކަމުގެ އަސަރު ވަނީކޮށްފައެވެ.\nޕޫހްއަށް ޖެހިފައި ވަނީ ވަަރަށް މަދުން ނުފެންނަ ކެންސަރު ބައްޔެކެވެ. އެކަމަށް ފަރުވާއެއް ނެތްކަމަށް ޑޮކްޓަރުންނާއި ހަވާލާދީ ޕޫހްގެ އާއިލާއިން ބުނި ނަމަވެސް، އަތިތައްޔާ އޭނާގެ ލޯބިވާއަށްޓަކައި އެހުރީ ތައްޔާރަށެވެ. ކޮންމެވެސް ދުވަހަކުން އޭނާގެ ލޯބިވެރިޔާ ރަނގަޅުވެދާނެކަމުގެ އުއްމީދުގައެވެ.\nމިއީ ހަމަ ލޯބީގެ މިސާލެއް ނޫން ހެއްޔެވެ؟. މިއީ އަހަރުމެން އެންމެން ބޭނުންވާ ފަދަ ލޯބިވެރިއެއް ނޫން ހެއްޔެވެ.\nމާޗް 9, 2018 14:22\nތިކަހަލަ ކިތަންމެ އަންހެނުންނެއް މި ޤައުމުގަވެސް އެބަތިބި، ފިރިމީހާއަށް ވަފާތެރި ރަނގަޅު އަނބިން، ެއެކަމަކު ފިރިން އަތްފައި ހެލި ސަލާމަތުން ތިބޭތީ އެމީހުން އުަލެނީ އުޅޭނެ ގޮތަކަށް. ޥަފާތެރި ރަނގަޅު ހެޔޮއެދޭ އަނބިމީހާ އޮފީސް މަސައްކަތް ކޮށްފަ، ގޭތެރޭގެ މަސައްކަތްކޮށްފަ ދަރިންނާ ފިރިމީހާގެ މަސައްކަތް ކޮށްފަ ގޭތެރޭގަ އިންނަނީ ފިރިމީހާގެ އަޅާލުމެއް ނުލިބޭ، .


Canada in 1 million rufiyaa dheefi\nކޮވިޑާ ގުޅިގެން ހާލުގައި ޖެހުނު މީހުނަށް ކެނެޑާއިން އެއް މިލިއަން ރުފިޔާގެ އެހީ\nވީޑިއޯ ކޮންފަރަންސް މެދުވެރިކޮށް ބޭއްވި ރަސްމިއްޔާތުގައި ފޮރިން މިނިސްޓަރު އަބްދުﷲ ޝާހިދު އާއި ކެނެޑާއިން ރާއްޖެއަށް ކަނޑައަޅާފައި ހުންނަވާ ސަފީރު ޑޭވިޑް މެކިނަން ބައިވެރިވެވަޑައިގަންނަވަނީ. -- ފޮޓޯ: ފޮރިން މިނިސްޓްރީ\nކޮވިޑް-19 އާ ގުޅިގެން ހާލުގައި ޖެހިފައިވާ ފަރާތްތަކަށް އެހީވުމަށް ދިވެހި ސަރުކާރުން ކުރަމުންދާ މަސައްކަތަށް އެހީތެރިކަން ފޯރުކޮށްދިނުމުގެ ގޮތުން ކެނެޑާ ސަރުކާރުން ރާއްޖެއަށް އެއް މިލިއަން ރުފިޔާގެ ހިލޭ އެހީ ދީފި އެވެ.\nފޮރިން މިނިސްޓްރީން ބުނީ މިއަދު މެންދުރުފަހު ވީޑިއޯ ކޮންފަރަންސް މެދުވެރިކޮށް ބޭއްވި ރަސްމިއްޔާތެއްގައި، އެހީގެ މި އެއްބަސްވުމުގައި ސޮއި ކުރެއްވީ ފޮރިން މިނިސްޓަރު އަބްދުﷲ ޝާހިދު އާއި ކެނެޑާއިން ރާއްޖެއަށް ކަނޑައަޅާފައި ހުންނަވާ ސަފީރު ޑޭވިޑް މެކިނަން އެވެ.\nހާލުގައި ޖެހިފައިވާ ފަރާތްތައް ތިބޭނެ ވަގުތީ ހިޔާއެއް ގާއިމްކުރުމުގެ އިތުރުން ބޭނުންވާ އިތުރު އެހީތައް ދިނުމަށް ހިންގާ މި ޕްރޮޖެކްޓްގެ މަސައްކަތް ކުރިއަށްގެންދާނީ ޖެންޑާ މިނިސްޓްރީން ކަމަށް ފޮރިން މިނިސްޓްރީން ބުންޏެވެ. އެގޮތުން، މި ޕްރޮޖެކްޓްގެ ދަށުން އެހީތެރިކަން ބޭނުންވާ 400 އެއްހާ ފަރާތަށް ބޭނުންވާ އެހީތެރިކަން ފޯރުކޮށްދެވޭނެކަމަށް މިނިސްޓްރީން ބުންޏެވެ.\nއެ ރަސްމިއްޔާތުގައި ވާހަކަފުޅު ދައްކަވަމުން ޝާހިދު ވަނީ ކެނެޑާގެ ފޮރިން މިނިސްޓަރު ފްރާންސްވާ ފިލިޕް ޝެމްޕޭންއަށާއި، އެގައުމުގެ އިންޓަނޭޝަނަލް ޑިވެލޮޕްމަންޓް މިނިސްޓަރު ކެރީނާ ގޫލްޑްއަށް ރާއްޖެއަށް ދެއްވި އެހީތެރިކަމަށްޓަކައި ޝުކުރު އަދާކުރައްވާފަ އެވެ.\nއަދި ކެނެޑާއިންވެސް ކޮވިޑް-19 އާ ދެކޮޅަށް މަސައްކަތްކުރަމުންދާ މިދަނޑިވަޅުގައި ރާއްޖެއަށް މިދިން އެހީތެރިކަމަކީ ބޭނުމެއް ޖެހިފައިވާ ފަރާތްތަކަށް ކެނެޑާއިން އަބަދުވެސް އެހީތެރިކަން ފޯރުކޮށްދޭން ތައްޔާރަށް އޮންނަ ކަމުގެ މިސާލެއްކަމަށް މިނިސްޓަރު ވިދާޅުވި އެވެ.\nކެނެޑާ ސަފީރު ވަނީ، ތަފާތުކުރުމެއް ނެތި ހާލުގައި ޖެހޭ ހުރިހާ ފަރާތްތަކަށް އެހީތެރިވުމަށް ދިވެހި ސަރުކާރުން ކުރަމުންދާ މަސައްކަތަށް ތައުރީފު ކޮށްފައިވާ ކަމަށް ސަރުކާރުން ވަނީ ބުނެފައެވެ.\nކޮވިޑް-19 އާ ގުޅިގެން ވަގުތީ ބޯހިޔާވަހިކަން ފޯރުކޮށްދީފައިވާ 130 އަށް ވުރެ ގިނަ މީހުން ތިބި ކަމަށް ސަރުކާރުން ވަނީ ހާމަކޮށްފަ އެވެ. އޭގެ އިތުރުން، 390 އަށް ވުރެ ގިނަ މީހުނަށް ސަރުކާރުގެ ފަރާތުން ކާބޯތަކެތީގެ އެހީވެސް ފޯރުކޮށްދެމުންދާކަމަށް ވެސް ބުނެފައިވެ އެވެ.\nކެނެޑާ ފޮރިން މިނިސްޓްރީ އަބްދުﷲ ޝާހިދު + ކޮރޯނާ ވައިރަސް ކޮވިޑް-19 ކޮވިޑް-19 އިގެ ބަލާއާފާތް\nއެމެރިކާއިން ރާއްޖެއަށް ދެ މިލިއަން ޑޮލަރު ދީފި\nބަންގްލަދޭހުން ބޭހާއި މެޑިކަލް އިކުއިޕްމަންޓު ހަދިޔާކޮށްފި


Aditya athun faisaa husve haaluga eh nujehey\n17 އޮކްޓޯބަރ 2020 - 10:38:43\nއިންޑިއާގެ މަޝްހޫރު ލަވަކިޔުންތެރިޔާ އަދިތުޔާ ނާރަޔަން، ބެންކްރަޕްޓްވެފައިވާ ކަމަށް ބުނެ އަޑުތައް ފެތުރެމުންދަނިކޮށް އެ ހަބަރު ދޮގުކޮށްފި އެވެ.\nއިންޑިއާގެ މަޝްހޫރު ޓީވީ ހޯސްޓެއްގެ ގޮތުގައި ވެސް ފެނިގެންދާ އަދިތުޔާ ވަނީ، ވަރަށް ފަހުން ލޯބިވެރިޔާ ޝްވެތާ އަގަރްވާލަށް ކައިވެނިކުރަން ނިންމާފައިވާކަން އިއުލާންކޮށްފަ އެވެ.\nއެގޮތުން މިފަހުން ދިން އިންޓަވިއުއެއްގައި އެކައުންޓުގައި ހުރީ އެންމެ 18000 ކަމަށް ބުނެ އަދިތުޔާ ވަނީ އޮކްޓޫބަރު މަހަށް މަސައްކަތެއް ނުލިބިއްޖެނަމަ އޭނާގެ ބައިކް ވެސް ވިއްކާލާނެ ކަމަށް ބުނެފަ އެވެ. އެއާއެކު އަދިތުޔާ ހާލުގައި ޖެހިފައިވާކަމުގެ އަޑުތައް އެރުމާއެކު އޭނާ މިވަނީ އެކަން ދޮގުކޮށްފަ އެވެ.\nއަދިތުޔާ ބުނީ މީހުން އޭނާ ދެއްކި ވާހަކަ އޮޅުވާލީ ކަމަށެވެ. އެގޮތުން އެއީ ދެވަރަކަށް މަސް ދުވަހުގެ ކުރިން ދިން އިންޓަވިއުއެއް ކަމަށާއި އޭނާ ދެއްކީ އާންމުކޮށް ކަމެއް ހިނގައިގެން ގޮސްދާނެ އުސޫލަށް އަލިއަޅުވާލާ ކަމަށެވެ. އެގޮތުން އެތައް އަހަރަކު މަސައްކަތްކޮށްފައިވާ މީހަކު އަތުން ލާރި ހުސްވާނީ ކިހިނެއްތޯ ބުނެ ވަނީ ސަމާސާކޮށްފަ އެވެ.\nއަދިތުޔާ ބުނީ އޭނާ މިފަހުން ވަނީ އެޕާޓްމަންޓެއް ވެސް ގަނެފައި ކަމަށެވެ. އެގޮތުން ޕެންޑެމިކެއްގައި މަޝްހޫރު ތަރިން ކަމުގައި ވިޔަސް އުޅޭނީ ބަލައިގެން ކަމަށާއި އޭނާއަށް ފައިސާ ގެންގުޅެން އެނގޭ ކަމަށް ބުންޏެވެ.\nއެންމެ ފަހުން އަދިތުޔާ ހުށަހަޅާފައި ވަނީ އިންޑިއަން އައިޑަލް ސީޒަން 11 އެވެ. މިފަހުން އޭނާ ވަނީ މިއުޒިކީ ކެރިއަރަށް ފޯކަސް ކުރަންވެގެން ޓީވީއާ ދުރަށް ޖެހިލާފަ އެވެ.


Unmeedhee target aa eku Kuda Heenaa FAM ah!\nކުޑަހީނާ (ވ)އާއެކު އެއްބަސްވުމުގައި ސޮއި ކުރުމަށް ފަހު --- ފޮޓޯ: އަހްމަދު އަޔާދު\nރާއްޖޭގެ ފުޓްބޯޅައިގައި އުންމީދީ އަމާޒަކަށް ވާސިލުވުމުގެ ތަސައްވަރާއެކު، ކުރީގެ އެއް ވަނަ ކުޅުންތެރިޔާ އިސްމާއީލް އާސިފް 'ކުޑަހީނާ' އެފްއޭއެމްގެ ޓެކްނިކަލް ޑިޕާޓްމެންޓްގައި މަސައްކަތް ކުރަން ފަށައިފި އެވެ.\nދެ އަހަރު ދުވަހުގެ އަމާޒަކާއެކު، ކުޑަހީނާ ހަވާލު ވާނީ 13 އަހަރުން ދަށުގެ ގައުމީ ޓީމު އެކުލަވާލައި ތަމްރީން ކުރުމުގެ މަސައްކަތުގަ އެވެ. އޭނާއަށް އޮތް ޓާގެޓަކީ 2021 ވަނަ އަހަރު ބާއްވާ އޭޝިއާގެ 16 ޗެމްޕިއަންޝިޕަށް ރާއްޖެ ކޮލިފައި ކޮށްދިނުމެވެ.\nކުޑަހީނާ އާ ހަވާލު ކުރާ މަސައްކަތް، އެފްއޭއެމްގެ ރައީސް ބައްސާމް އަދީލް ޖަލީލް ފާހަގަ ކުރެއްވީ "ވަރަށް ހާއްސަ ޕްރޮޖެކްޓެއް" ގޮތުގަ އެވެ. ބައްސާމް ވިދާޅުވީ އެ މަސައްކަތް ކުޑަ ހީނާ ކުރާނީ 60 ކުޅުންތެރިން ދެ ޕޫލަކަށް ބާހާލައިގެން ކަމަށެވެ.\n"ދެ އަހަރު ދުވަހުގެ ޓާގެޓަކަށް އަޅުގަނޑުމެން ވިސްނައިގެން ފަށާ މަސައްކަތެއް،" ކުޑަހީނާގެ މަސްއޫލިއްޔަތާ ބެހޭގޮތުން ވާހަކަ ދައްކަވަމުން ބައްސާމް ވިދާޅުވި އެވެ. "އަޅުގަނޑުމެންގެ މިހާރު މިއޮތް އަންޑާ ތާޓީން އޭޖު ގުރޫޕްގެ ކުދިން ދެ ޕޫލަކަށް ބާހަލައިގެން ޖުމުލަ 60 ށް ކުދިން ގޮވައިގެން ދެ އަހަރު ތެރޭ އޭއެފްސީގެ އަންޑަ ސިކްސްޓީން ޓޯނަމަންޓަށް ކޮލިފައިވުމުގެ މަސައްކަތް ފަށައިގަތުމަށް."\nއެފްއޭއެމްގެ ޓެކްނިކަލް ޑައިރެކްޓާ އިހްސާން އަބްދުލް ގަނީ 'ސާންތީ' ބުނީ، ނިމިދިޔަ އިންޓަ ސްކޫލް މުބާރާތުގެ 13 އަހަރުންދަށުގެ އުމުރުފުރައިން ފާހަގަ ކުރެވުނު 33 ކުޅުންތެރިން ޕޫލްގައި ހިމެނޭނެ ކަމަށެވެ. އަދި އިތުރު ކުޅުންތެރިން ހޯދުމަށް ކުޑަހީނާ ރަށްރަށަށް ދަތުރުކުރަން ހަމަޖެހިފައިވާ ކަމަށް ސާންތީ ބުންޏެވެ.\n"ކުޑަހީނާގެ ބެލުމުގެ ދަށުން މާލޭގައި މިހިރަ އެކެޑެމީތަކާއި ކައިރި އަތޮޅުތަކަށް އަދި ދުރު އަތޮޅުތަކަށްވެސް ގޮސް އަތޮޅުތަކުން ބަލައި އެފެންވަރުގެ ކުޅުންތެރިން ތިބިއްޔާ މާލެ ގެނެސް މި ޕޫލްގެ ތެރޭގައ ޖުމުލަ 60 ކުޅުންތެރިން ގެންގުޅޭނަން." ސާންތީ ބުންޏެވެ.\nސާންތީ ބުނީ އެ ޕޫލްގެ ޓްރެއިނިންތައް މުޅި އަހަރުތެރޭގައި ކުރިއަށް ގެންދާނެ ކަމަށެވެ. އަދި މުޅި ޕްރޮގްރާމް ކުރިއަށް ގެންދާނީ ކުޑަ ހީނާ ބޭނުންވާ ގޮތަށް ކަމަށް ސާންތީ ފާހަގަ ކުރި އެވެ.\nއޭނާ ބުނީ ކުޑަހީނާ ބެލުމުގެ ދަށުން ކުރިއަށް ގެންދާ ޕްރޮޖެކްޓްގެ ބޭނުމަކީ މުސްތަގުބަލަށް ރާވައިގެން އުމުރުފުރާތަކުގެ ޓީމެއް ބިނާ ކުރުން ކަމަށެވެ. އަދި އިމީޑިއޭޓް ކާމިޔާބަށް ވުރެ އެފްއޭއެމުން އިސްކަން ދެނީ ކުރިމަގަށް ވަރުގަދަ ޓީމުތަކެއް އެކުލަވާލުން ކަމަށެވެ.\n"ކުޅުންތެރިން ބިނާ ކުރުމަކީ އެއް ދުވަހުން ދެ ދުވަހުން ކުރެވޭނެ މަސައްކަތެއް ނޫން، އެހެންވީމަ މިއަށް އަޅުގަނޑުމެން ޕްލޭނެއް ހަދާފަ އަޅުގަނޑުމެން ވިސްނީ ކާކުތޯ މިކަމަށް އެންމެ އެކަށޭނެ މީީހަކަށް ވާނީ، ވަރުގަދަ ޖެނޭރޭޝަނެއް ބިލްޑްކުރަން ލޯކަލް ކޯޗުންގެ ތެރެއިން އެންމެ ރަނގަޅު ބޭފޫޅަކީ ކުޑަހީނާ ކަމަށް، އަލުގަނޑުމެްގެ ޓެކްނިކަލް ޑިޕާޓެމެންޓަށްވެސް އަދި އަޅުގަނޑުމެންގެ ރައީސް [ބައްސާމް] އަށް ފެނުނީ" ސާންތީ ބުންޏެވެ.\nސާންތީ ބުނީ، 13 އަހަރުން ދަށުގެ ޓީމުން އެކުވެރިކަމުގެ މެޗުތައް ކުޅެން އެހެން ގައުމުތަކަށްވެސް ދަތުރު ކުރާނެ ކަމަށެވެ. އެފްއޭއެމުން ބާއްވާ 13 އަހަރުން ދަށުގެ އެކެޑެމީ ލީގްގެ މަސައްކަތްތަކުގައިވެސް ކުޑަހީނާ ބައިވެރިވާނެ ކަމަށް ސާންތީ ބުންޏެވެ.\nކުލަބު ވެލެންސިއާގެ ޓެކްނިކަލް ޑައިރެކްޓަރުގެ މަގާމު ކުރިން އަދާ ކުރި ކުޑަހީނާ އެފްއޭއެމްއަށް ގެނައުމަށް މީގެ ކުރިންވެސް އެކިފަހަރުތަކުގެ މަތިން އެފްއޭއެމްގެ ރައީސް ބައްސާމް އަދީލް ޖަލީލް މަސައްކަތް ކުރެއްވި އެވެ.\n"އަޅުގަނޑަށް ފެނުނު ރާއްޖޭގެ އެންމެ މޮޅު ޓްރެއިނަރު ކުޑަހީނާ." ބައްސާމް ވިދާޅުވި އެވެ. "އަޅުގަނޑު އަބަދުވެސް ބެލިން ކުޑަހީނާ އެފްއޭއެމްއަށް ގެނެވޭތޯ، އެހެންނަމަވެސް އޭރު އާ ބަސް ބުނުމުގައި އުނދަގޫތަކެއް އައީ، އެހެންނަމަވެސް މިހާރު އަޅުގަނޑުމެންނާ މިގުޅެނީ، ޒުވާން ޖީލެއް ބިނާ ކުރުމުގައި ކުޑަހީނާގެ އެހީތެރިކަން އަލުގަނޑުމެންނަށް ލިބޭނެ."


ޚަބަރު - ބިލަބޮންގް ހައި އިންޓަނޭޝަނަލް ސްކޫލް ގައި އާބަން ގާޑެނިންގ ޕްރޮގްރާމް އިފްތިތާޙް ކޮށްފި - GOV.MV\nޚަބަރު ޚަބަރު - ބިލަބޮންގް ހައި އިންޓަނޭޝަނަލް ސްކޫލް ގައި އާބަން ގާޑެނިންގ ޕްރޮގްރާމް އިފްތިތާޙް ކޮށްފި\n"ކާނާގެ ޔަޤީންކަން" ކަށަވަރު ކުރުމުގައި ދަނޑުވެރިކަން ޙިއްޞާކުރާ މިންވަރު އިތުރުކުރުމުގެ ސިޔާސަތުގެ ދަށުން، މާލޭގައި "އާބަން ގާޑެނިން" މޮޑެލްއެއް ތަޢާރަފް ކުރުމަށް މިނިސްޓްރީ އޮފް ފިޝަރީޒް، މެރިން ރިސޯސަސް އެންޑް އެގްރިކަލްޗަރ އާއި އައިލެންޑާރސް އެޑިއުކޭޝަން ޕްރައިވެޓް ލިމިޓެޑްއާއި ދެމެދު އޮކްޓޯބަރ 27 ވަނަ ދުވަހު ސޮއިކުރި އެއްބަސްވުމުގެ ދަށުން ބިލަބޮންގ ހައި އިންޓަރނޭޝަނަލް ސްކޫލްގގައި މިނިސްޓްރީގެ ފަންނީ ލަފަޔާއި އިރުޝާދުގެ ދަށުން ތައްޔާރުކުރާ އާބަން ގާޑެނިންގ މޮޑެލްގެ އަމަލީ މަސައްކަތްތައް އިފްތިތާޙް ކޮށްފިއެވެ.\nޕްރޮގްރާމް އިފްތިތާޙްކޮށްދެއްވީ ބިލަބޮންގ ހައި އިންޓަނޭޝަނަލް ސްކޫލްގައި ބޭއްވި ކުޑަ ރަސްމިއްޔާތެއްގައި، މިނިސްޓަރ އޮފް ފިޝަރީޒް، މެރިންރިސޯސަސް އެންޑް އެގްރިކަލްޗަރ އަލްފާޟިލާ ޒަހާ ވަހީދުއެވެ. މިރަސްމިއްޔާތުގައި މިނިސްޓަރ ދެއްކެވި ވާހަކަފުޅުގައި، ދަނޑުވެރިކަމުގެ މަސައްކަތްތަކަށް ސްކޫލްގެ ދަރިވަރުން އަހުލުވެރިވުމުގެ މުހިންމުކަމާއި ކާނާގެ ޔަޤީންކަން ކަށަވަރު ކުރުމަށް ފަރުދީ ފެންވަރުގައި ކުރާ ދަނޑުވެރިކަމަށް ފަހި މާޙައުލެއް ކަށަވަރުކޮށްދިނުމުގައި އާބަން ގާޑެނިން ހިއްޞާކުރާ ދައުރުގެ މައްޗަށް އަލިއަޅުއްވާލެއްވިއެވެ.\nކުދި ޖާގަތަކުގެ ބޭނުން އެންމެ އެކަށީގެންވާ ގޮތަށް ހިފޭނެހެން ބައްޓަން ކުރެވޭ މިމޮޑެލްގައި ގަސްހެއްދުމަށް ވިހަ ކެމިކަލް އެކުލެވޭ ބާރުގަދަ ބޭސްތައް ބޭނުމެއް ނުކުރާނެއެވެ. ގަސްކާނާގެ ގޮތުގައި މައިގަނޑު ގޮތަކަށް ބޭނުންކުރާނީ އޯގަނިކް ކޮމްޕޯސްޓްގެ ބާވަތްތަކެވެ. މީގެ އިތުރުން ގޭބިސީތަކުން އުކާލާ ތަކެތި ބޭނުންކޮށްގެން ގަސްކާނާ އުފައްދައި، އެތަކެތި ބޭނުންކުރުންވެސް މިޕްރޮގްރާމްގައި ހިމެނިފައިވެއެވެ.\nމިނިސްޓްރީގެ އިސްނެގުމާއެކު ފެށި މި ޕްރޮގްރާމް ކުރިއަށްދާނީ އައިލެންޑާރސް އެޑިއުކޭޝަން ޕްރައިވެޓް ލިމިޓެޑްގެ ފަރާތުން ފަށާފައިވާ "ވަން އާތު އެކަޑަމީ" ޕްރޮގްރާމްއާއި ގުޅުވާލައިގެންނެވެ. ވަން އާތު އެކަޑަމީ ޕޮރޮގްރާމަކީ ދަރިވަރުންނަށް ނަފްސުގެ ފުދުންތެރިކަމާއި(“Self-Sufficient”) އެކު ތިމާވެއްޓާއި ރައްޓެހި ދިރިއުޅުމެއް ދަސްކޮށްދިނުމުގެ މަޤްޞަދުގައި އެކުންފުންނިން ފަށާފައިވާ ޕްރޮގްރާމެކެވެ.\nސައިޒް: KB 265.24 KB


K. Thanburudhoo aa vashaigenvaa thila himaayai kuranee\nކ. ތަނބުރުދޫއާ ވަށައިގެންވާ ތިލަ ހިމާޔަތް ކުރަނީ\nހިމާޔަތް ކޮށްފައިވާ ސަރަހައްދެއް ކަމުގައިވާ ކ. ތަނބުރުދޫ ތިލައިގެ ޒޮނޭޝަން މުރާޖައާކޮށް، ތަނބުރުދޫ ހިމެނޭ ގޮތަށް ތިމާވެށީގެ ގޮތުން ހިމާޔަތްކޮށްފައިވާ ސަރަހައްދެއްގެ ގޮތުގައި އެ ސަރަހައްދު ކަނޑައަޅަން ނިންމައިފި އެވެ.\nއެ ނިންމުން ނިންމީ މިއަދު ބޭއްވި ވަޒީރުންގެ މަޖިލީހުގެ ޖަލްސާގައެވެ. މިއަދު މެންދުރުފަހު އޮންލައިންކޮށް ބޭއްވި ވަޒީރުންގެ މަޖިލީހުގެ ޖަލްސާގައި މިނިސްޓްރީ އޮފް އެންވަޔަރަންމަންޓުން ހުށަހެޅި ކަރުދާހަކަށް މަޝްވަރާ ކުރުމަށްފަހު ހިމާޔަތް ކުރުމަށް ނިންމި ސަރަހައްދަކީ ތިމާވެށީގެ ގޮތުން ހާއްސަ ސިފަތަކެއް ލިބިފައިވާ ސަރަހައްދެކެވެ. މި ސަރަހައްދު ހިމާޔަތްކޮށްފައިވާ ސަރަހައްދެއްގެ ގޮތުގައި ކަނޑައެޅި މައިގަނޑު ސަބަބަކީ ތަނބުރުދު އާއި އެ ރަށް ވަށައިގެންވާ މާހައުލަކީ ވެސް ގުދުރަތީ އަދި ތަބީއީ ގޮތުން ހާއްސަ ސިފަތަކެއް ލިބިގެންވާ ސަރަހައްދެއްކަމުގައި ކަމަށް ރައީސުލްޖުމްހޫރިއްޔާގެ އޮފީހުން ބުންޏެވެ.\nމިއަދުގެ ބައްދަލުވުމުގައި މި ސަރަހައްދުގެ ހާއްސަ ސިފަތަކުގެ މައްޗަށް އެންވަޔަރަމަންޓަލް ޕްރޮޓެކްޝަން އެޖެންސީއިން ތައްޔާރުކޮށްފައިވާ ޓެކްނިކަލް ސާވޭ ރިޕޯޓާއި އަދި މޯލްޑިވްސް ސާފިން އެސޯސިއޭޝަންއިން ތައްޔާރުކޮށްފައިވާ "ކ. ތަނބުރުދޫ ގުދުރަތީ އާސާރެއް،" މި ކަރުދާހުގެ މައްޗަށް ވަޒީރުން ވާހަކަ ދެއްކެވިއެވެ.\nކ. ތަނބުރުދޫއަކީ ރާޅާ އެޅުމަށް ހާއްސަ ރަށެކެވެ.\nރާއްޖޭގެ ކޮންމެ އަތޮޅެއްގައި މަދުވެގެން އެއް ރަށާއި، އެއް ފަރާއި، އެއް ކަނޑޫފާ ރައްކާތެރި ކުރުމަށް ނިންމި ނިންމުމުގެ ދަށުން ބޮޑުތިލަދުންމަތީގެ 14 ސަރަހައްދަކާއި އައްޑޫ ސިޓީގެ ހަތަރު ސަރަހައްދަކާއި ފުވައްމުލައް ސިޓީގެ އެއް ސަރަހައްދު، އަދި ފާދިއްޕޮޅުގެ ފަސް ސަރަހައްދެއް ހިމެނޭހެން ޖުމްލަ 24 ސަރަހައްދު މިހާތަނަށް ވަނީ ހިމާޔަތް ކޮށްފައެވެ. އަދި ތިމާވެށީގެ ގާނޫނުގެ ދަށުން މާލެ އަތޮޅު އުތުރު އަދި ދެކުނު ހިމެނޭގޮތަށް 11 ސަރަހައްދެއް ވަނީ ހިމާޔަތްކޮށްފައެވެ. މީގެ ތެރޭގައި ހިމެނެނީ ނުވަ ޑައިވް ސައިޓަކާއި، ކ. ރަސްފަރިއާއި ކ. ހުރާގެ ކަނޑޫފާ ސަރަހައްދެވެ.\nރައީސް އިބްރާހިމް މުހައްމަދު ސޯލިހު ތިމާވެށި އީޕީއޭ + ޑރ. ހުސައިން ރަޝީދު ހަސަން\nދޫނިތައް މެރި މައްސަލަ؛ ރިޕޯޓެއް ހަދަން ރައީސް އަންގަވައިފި\nއައިސް އުފައްދާ މިންވަރު 225 ޓަނަށް އިތުރު ކޮށްފި\nބޭރުކުރާ ވިހަ ގޭހުގެ މިންވަރު ކަނޑައަޅަން މަޖުބޫރުވެއްޖެ\nޖޫނުން ފެށިގެން ނުވަ ބާވަތެއް އެތެރެކުރުން މަނާވާނެ


COVID-19: Kuredu ge ithuru 10 meeheh ge sample naganee | Mihaaru\nކޮވިޑް-19: ކުރެއްދޫގެ އިތުރު 10 މީހެއްގެ ސާމްޕަލް ނަގަނީ\n12 މާޗް 2020 - 20:193comments\nރާއްޖެ އިން އެންމެ ފުރަތަމަ ކޮވިޑް-19 ބަލީގެ ދެ މީހުން ފެނުނު ކުރެއްދޫ އައިލެންޑް ރިސޯޓުގައި އެކަހެރި ކޮށްފައިވާ 10 މީހެއްގެ ގައިން އެ ބައްޔަށް ޝައްކު ކުރެވޭ އަލާމާތްތަކެއް ފެންނާތީ، އެ މީހުންގެ ޓެސްޓު ހެދުމަށްޓަކައި ސާމްޕަލް ނެގުމުގެ މަސައްކަތް ކުރަމުން އަންނަ ކަމަށް އެޗްޕީއޭ އިން ދެންމެ ބުނެފި އެވެ.\nޅ. އަތޮޅުގައި ހިންގާ ކުރެއްދޫ ރިސޯޓުން މިހާތަނަށް ހަތަރު މީހަކު ވަނީ އަދި ފަރުވާއެއް ހޯދިފައި ނުވާ ކޮވިޑް-19 އަށް ޕޮޒިޓިވް ވެފަ އެވެ. އެ ރަށް ކަރަންޓީނުން ރެ އިން ފެށިގެން ދޫކޮށްލި ނަމަވެސް އަދިވެސް އެކަހެރި ކޮށްފައި އެ ރިސޯޓުގައި ބަޔަކު އެބަތިއްބެވެ. އަދި އެ މީހުންގެ ސިއްހަތާ ގުޅޭ ކަންކަން ބެލުމަށް ސިއްހީ ދާއިރާގެ އޮފިޝަލަކު ވެސް ކުރެއްދޫގައި އަންނަނީ ހަރަކާތްތެރިވަމުންނެވެ.\nކޮވިޑް-19 އަށް ކުރެއްދޫ ރިސޯޓުގެ މީހުން ޓެސްޓު ކުރަން ޖެހުނީ އެ ރިސޯޓަށް ޗުއްޓީ އަށް އައި އިޓަލީގެ ޓޫރިސްޓަކު އެނބުރި ގައުމަށް ދިޔަ ފަހުން، އޭނާ އެ ބައްޔަށް ޕޮޒިޓިވް ވި ކަން ރާއްޖެ އަށް އެންގުމުންނެވެ. އަދި އޭނާ ފުރުވައިލުމުގައި ޝައްކު ކުރެވޭ ކަންތައްތަކެއް ހުރުމުން، އެ މައްސަލައިގައި ޕްރޮސެކިއުޓާ ޖެނެރަލްގެ އަމުރަކަށް ފުލުހުން ވަނީ ތަހުގީގެއް ފަށައިފަ އެވެ.\nރާއްޖޭގައި ކޮވިޑް-19 އަށް މިހާތަނަށް ޕޮޒިޓިވް ވެފައި ވަނީ ޖުމްލަ އަށް މީހެކެވެ. އެއީ ކުރެއްދޫގެ ހަތަރު މީހުންގެ އިތުރުން ސޭންޑީސް ބަތަލާ އައިލެންޑް ރިސޯޓުގެ ދެ މީހަކާއި ކުމަރަމަތި މޯލްޑިވްސް ރިސޯޓުގެ ދެ މީހެކެވެ. އެ އެންމެނަކީ ވެސް ބިދޭސީންނެވެ.\nއިތުރު ލިޔުންތައް ކުރެއްދޫ އައިލެންޑް ރިސޯޓް ހެލްތު ޕްރޮޓެކްޝަން އެޖެންސީ ސިއްހަތު ބަލިތައް ރިސޯޓްތައް


ފޮޅައި ސާފުކޮށްދޭނެ ފަރާތެއް ހޯދަން\nމި މިނިސްޓްރީގެ ދަށުން ކުލުނުވެހި (ޝީ ބިލްޑިންގގެ 07 ވަނަ) ފަންގިފިލާގައި ހިންގަމުންގެންދާ ޖުވެނައިލް ޖަސްޓިސް ޔުނިޓް 1 (އެކެއް) އަހަރުދުވަހުގެ މުއްދަތަށް ފޮޅައި ސާފުކޮށްދޭނެ ފަރާތެއް ހޯދަން ބޭނުންވެއްޖެއެވެ.\nވީމާ، މިމަސައްކަތް ކޮށްދެއްވުމަށް ޝައުޤުވެރިވެވަޑައިގަންނަވާ ފަރާތްތަކުން 01 ޑިސެންބަރު 2015 ވާ އަންގާރަ ދުވަހުގެ 10:00 އަށް މި މިނިސްޓްރީއަށް ވަޑައިގެން މަޢުލޫމާތު ސާފުކުރެއްވުމަށްފަހު 07 ޑިސެންބަރު 2015 ވާ ހޯމަ ދުވަހުގެ 10:00 އަށް މި މިނިސްޓްރީއަށް ވަޑައިގެން އަންދާސީހިސާބު ހުށަހެޅުއްވުން އެދެމެވެ. މަޢުލޫމާތު ސާފުކުރެއްވުމަށް ވަޑައިނުގަންނަވާ ފަރާތްތަކާއި، ގަޑިއަށް ވަޑައިނުގަންނަވާ ފަރާތްތަކުގެ އަންދާސީހިސާބު ބަލައިނުގަނެވޭނެކަމުގައި ދެންނެވީމެވެ.\nސުންގަޑި: 01 ޑިސެންބަރު 2015 1000


Beyinsaafu ninmumumaa hedhi Ronaldo rulhi gadha vehjje\nބޭއިންސާފު ނިންމުމާ ހެދި ރޮނާލްޑޯ ރުޅިގަދަ ވެއްޖެ\nރޮނާލްޑޯ ރޭގެ މެޗުގައި ހިތްހަމަނުޖެހިގެން ޝަކުވާކުރަނީ\nސާބިއާ އާއި ދެކޮޅަށް ޕޯޗްގަލް ކުޅުނު މެޗުގެ އެންމެ ފަހު ވަގުތުގައި، ސާބިއާ ކޮޅަށް ކްރިސްޓިއާނޯ ރޮނާލްޑޯ ވައްދާލި ގޯލު ރެފްރީ ގަބޫލު ނުކުރުމުން ރޮނާލްޑޯ ރުޅި ގަދަވެއްޖެ އެވެ.\nރޮނާލްޑޯ ފޮނުވާލި ބޯޅަ ގޯލް ލައިން ހުރަސް ކުރި ފަހުން ސާބިއާގެ ޑިފެންޑަރު ސްޓެފާން މިޓްރޯވިޗް އެ ބޯޅަ ސާފް ކޮށްލި އެވެ. މެޗުގެ ރެފްރީ ޑެނީ މަކޭލީ އެންގީ ޕްލޭ އޮން ކަމަށެވެ. ރޮނާލްޑޯގެ ރުޅި ގަނޑު ކެކިގާތީ އެހިސާބުންނެވެ. އޭނާގެ އަތުގައި އޮތް ކެޕްޓަން ބޭންޑު ނަގައި އެއްލާލި އެވެ.\nއެވަރުންވެސް ހިތްހަމަނުޖެހުމާއި ޝަކުވާތަކަށް ހައްލެއް ނުލިބުނެވެ. ޕޯޗްގަލްގެ ކޯޗް ފެނާންޑޯ ސަންޓޯސް ވެސް ބެންޗުގައި ހުރެ މެޗު އޮފިޝަލުންނާ ހަމައަށް ޝަކުވާ ގެންދިޔަ އެވެ. ހައްލެއް ނުލިބުނެވެ. މެޗު ނިމުނީ 2-2 ން އެއްވަރު ވެގެންނެވެ.\n"ޕޯޗްގަލްގެ ކެޕްޓަނަކަށް ވުމަކީ އަހަރެންގެ ހަޔާތުގައި ލިބުނު އެންމެ ބޮޑު ޝަރަފު،" މެޗަށް ފަހު އިންސްޓަގްރާމްގައި ރޮނާލްޑޯ ލިޔެފައިވެ އެވެ.\n"އަހަރެންގެ ގައުމަށްޓަކައި އަހަރެން އަބަދުވެސް ދެނީ އަދީ ދެމުންދާނީވެސް އަހަރެންގެ އެންމެ މަތީ ލެވަލް. އެކަން ބަދަލެއް ނުވާނެ. ނަމަވެސް އުނދަގޫ ވަގުތުތައް އާދޭ އަހަންނަށްވެސް ބަލައިގަންނަށް އުނދަގޫ ކަންކަން ކުރިމަތިވާ. ހާއްސަކޮށް މުޅި ގައުމަށް ގެއްލުން ލިބޭ ވަގުތުތަކުގައި."\nމެޗު ސާބިއާ އިން އެއްވަރު ކުރީ ދެ ލަނޑުގެ ގެއްލުމުގައި ވަނިކޮށް ދެ ވަނަ ހާފުގަ އެވެ. ފުރަތަމަ ހާފުގައި ދެ ލަނޑުވެސް ކާމިޔާބު ކުރީ ޑިއޭގޯ ޖޯޓާ އެވެ. ސާބިއާއަށް ލަނޑު ކާމިޔާބު ކޮށްދިން އެލްގްޒެންޑާ މިޓްރޯވިޗް ވަނީ ސާބިއާގެ ގައުމީީ ޓީމަށް އެންމެ ގިނަ ލަނޑު ޖެހި ކުޅުންތެރިޔާގެ ރެކޯޑް ހަދާފަ އެވެ. ފުލަމްގެ ސްޓައިކަރު ރޭ ޖެހި ލަނޑާއެކު އޭނާ ވަނީ ގައުމީ ޓީމަށް 39 ގޯލް ޖަހައި ދީފަ އެވެ. އޭނާ ވަނީ ގައުމީ ޓީމަށް 63 މެޗު ކުޅެފަ އެވެ. ރޭގެ މެޗުގައި އެ ޓީމަށް ނަތީޖާ ހަމަހަމަ ކޮށްދިން ލަނޑު ކާމޔާބު ކުރީ ފިލިޕް ކޮސްޓިޗް އެވެ.\nކްރިސްޓިއާނާ ރޮނާލްޑޯ ޕޯޗްގަލް\nފުޅި ދުރު ކުރުމަށްވުރެ މޮޅު ކަމެއް ރޮނާލްޑޯ ކުރާނެ: ލޯ\nއެމީހަކު ބޭނުން ބުއިމެއް އިހުތިޔާރު ކުރެވޭނެ: ކޮކާކޯލާ\nރޮނާލްޑޯގެ ރެކޯޑާ މެދު ނުވިސްނަން: ސަންޓޯސް